
REDAKCIJA ATSAKO 


Lietuvmyliui. Atsiųskite daugiau, ši- 
tie savo turiniu perdaug drąsūs, negalime 
spausdinti. 

J. Čekauskui. Negalime išpildyti Draugo 
pageidavimų. Spausdindami po kelis Drau- 
go eilėraščius, nepaliktumėm kitiems auto- 
riams vietos. Naują eilėraščių siuntinį ga- 
vome. Dėkui. 

V. Geniui. Šiuo kartu dar Draugo poe- 
zija negalėsime pasinaudoti, tačiau tikimės, 
kad ateity mūsų nepamiršite. 

Feliksui Petkeliui. Daugiau padirbė- 
jes neblogai rašysi. Prašom mūsų neužmiršti. 

V. Kuolaičiui. Ar negalėtumėt savo 
poezijon įdėti daugiau jaunuoliškos dvasios 
ir pasiryžimo. Kiekvienas juk žmogus turi 
savo skausmų ir nusivylimų, nuolat apie 
juos kartoti yra negarbinga ir nejaunuoliška. 


Žibintui. Šiuo kartu Draugo poezija | 
pasinaudojom, prašom ir ateity mūsų ne-“ 
užmiršti. 

K. Straipsnelis labai įdomus, bet meža 
įdėta darbo. Spausdinsime kitame numery. 

Žižmaičiui. Eilėraščius gavome baigiant 
spausdinti paskutinius mūsų laikraščio pusla- 
pius, todėl įdėti negalėjome. 

Talkininkei. Gavome per vėlai. 

Mirai—E.P. Džiugu, kad jaunieji mūsų 
tautiečiai neslopina savo kūrybinių gabumų 
ir stoja mūsų bendradarbių eilėsna. Iš at- 
siųstų Draugės eilėraščių matyti, kad galite 
rašyti ne tik poezija, bet ir proza. Tad mė- 
ginkite gabumus ir šioje srityje. Kas tiks, 
visuomet noriai spausdinsime. Šiuo kartu 
įdėti negalėjome, nes gavom vėlokai. Ne- 
užmirškite mūsų ir ateityje. 


Atsiųsta paminėti 


Petras Grybauskas. 
60 pusl. Kaina 30 skat. 


Lenkijos Teismų Santvarka. 


1936 m. 


Vilnius, 


jaunime? 


Tau skiriamas iliustruotas laikraštis -žurnalas „Jaunimo Draugas“. 
Jis nori ir galėtų būti toks, kokio jūs pageidaujate. Bet tam neiš- 
vengiamai re:kalinga, kad jūs bütumét savo laikraščio bendradarbiais 
ir kad glaudžiai bendradarbiautute su pačia redakcija. O bendradarbia- 
vimo būdų gali būti daug. Pageidaujate, kad apie ta ar kita būtų rašo- 
ma—rašykite redakcijai, patarkite jai, nurodykite laikraščio trūkumus ir 
jo mėgiamas vietas. Bandykite rašyti straipsneliy, apysakaičių, eilučių. 
Parašykite dažniau, kas darosi jūsų apylinkéj. Tada „J. Dr.“ bus tikras 
jaunimo gyvenimo veidrodis ir vadovas į šviesesni rytojų. 

„Jaunimo Draugo“ Redakcija. 


VISI LIETU 


Vienybėje — galybė. Nesantaika — 
silpnybės ir dvasinio skurdo pažymys. 
Tik broliškoje meilėje įmanomas pla- 
tus kūrybos darbas. Neapykanta daž- 
nai suėda visas kūrybines jėgas. 

Tai senos, kaip žilasis pasaulis, 
tiesos. Jos gal nekartą mūsų jau gir- 
dėtos, bet tiek pat kartų ir vėl pamirš- 
tos. Juk patys dažnai lengvapėdiškai 
‘paruoëiam dirvą nesantaikos ir neapy- 
kantos piktžolėms, o kai kada patys 
savo rankomis tų piktžolių tarpusavy 
ir pasisėjam. 

Nemerkim akių prieš tikrovę ir tei- 
sybės nuo savęs neslėpkim. Tarp mū- 
sy netrūksta pikčiurnų. Mes dažnai 
nesuvaldom savojo pavydo. Mums 
kartais sunku prasilenkti su savo ar- 
timo skriauda. O juk tose mūsų silp- 
nybėse ir gludi daugelio nesusipratimų 
ir pykčio gemalai, kurie dažnai nuslo- 
pina mūsų dvasios kilniuosius pradus 
ir būna sunkių nelaimių priežastimi. 

„Nors paskutinę karvę išvesiu, bet 
jam nedovanosiu“ — kalbėjo kartą su- 
sijaudinęs tautietis, jau penktus me- 
tus besibylinėjantis su savo kaimynu. 
O tas ilgametis koniliktas, pasirodo, 
prasidėjo nuo to, kad kaimyno piemuo 
pamuses jo šuniui koją. Tada kerštin- 
gasis tautietis nusukęs akyplėšai pie- 

XI metai 


ViAI - MANO BROLIAI 


meniui ausį. Piktas kaimynas už pie- 
mens ausį atsilygino keliais kaimyniš- 
kais antausiais. Paskui prasidėjo kaž- 
kokių draudžiamų raštgalių ir senų 
surūdijusių šautuvų kaišiojimas kai- 
myniškosna pastogėsna. Iš to pasi- 
darė daug bylų, kurios abudu kitados 
pasiturinčiu ūkininku pavertė vargšais. 

Vėliau teko girdėti, kad kerštinga- 
sis kaimynas išpildė savo grasinimą 
ir išvedė savo paskutiniąją karvę, nors 
namie klykė penkiatas išblyškusių vai- 
kučių ir kraujais spiaudė džiovininkė 
žmona. Bet už tai savo tautiečiui ir 
giminei „nedovanojo“. 

Ar nenaudingiau abiem būtų buvę 
užbaigus tą atkaklų ginčą akyplėšos 
piemens užgauta šunies koja, Suo 
būtų pašlubavęs ir pagyjęs, o kaimy- 
nai būtų santaikoje ir be nuostolių 
gražiai gyvenę. Zinoma, ir vėlesnis 
nesusipratimo užbaigimas— bent prieš 
paskutinės karvės išvedimą — būtų 
buvęs abiem naudingesnis ir garbin- 
gesnis, negu bylinėjimasis iki visiško 
abiejų nusmukimo. 

O kiek panašių ginčų būna tarp 
mūsų tautiečių? Kiek tuo būdu pasi- 
daroma sau ir kitiems nuostolių? 
Kiek iš to kyla vargo, skausmo ir 
nekaltų žmonių ašarų? — Tai sunku 

apskaičiuoti, žinoma tiktai, kad jų 
būna daug. 

Štai dar vienas gyvas mūsų tau- 
tiečių santykiavimo vaizdelis, ryškiai 
liudijantis, kad mums kartais trūksta 
broliškos meilės ir tautinio solidarumo 
jausmo. 

Kaip šiandie matau ant kalno tarp 
senų liepų gražų viensėdį. Sodybos ir 
laukų vaizdas sakyte sakė, kad jų sa- 
vininkui neblogai klojosi. 

Viensėdžio galalaukėj niuksojo pa- 
šiurusiu stogu vargo pirkelė. Joje gy- 
veno našlė su dvejatu mažų vaikučių. 
Čia skurdas iš kiekvieno pirkios kampo 
šiepėsi. Jo skaudžių nagų pėdsakai 
aiškiai matėsi ir mažų vaikelių ir naš- 
lės veiduose. 

Pirkelė priklausė viensėdžiui, todėl 
našlė privalėjo dvi dieni savaitėje tenai 
dirbti. Nelaimei, pernai ji susirgo ir 
tais metais nebegalėjo nuompinigių 
atidirbti. Kietaširdis viensėdžio savi- 
ninkas, ilgai nelaukdamas, iškraustė 
ligotą našlę su mažais vaikučiais iš 
nuskurusios pirkelės, įstumdamas ne- 
laiminguosius dar didesnin vargan. 

Gal savininkas ir teisėtai pagal su- 


MYK. LINKEVIČIUS 


tartį iškraustė, bet tuo būdu parodė 
savo kietą ir gobšią širdį, vieton bro- 
liškos meilės, kuri tuo atveju negin- 
čijamai tiems vargšams tautiečiams 
priklausė. Tuo būdu vieton broliškumo 
buvo mesta tarp tautiečių neapykan- 
tos sėkla, 


Panašių tikrojo gyvenimo vaizde- 
lių būtų galima dar daug pateikti, Juk 
neretos mūsų kaimo jaunimo tarpu- 
savės muštynės, kartais girdimas ne- 
sutarimas kultūriniame darbe, tarpu- 
saviai šmeižtai ir neteisingi įskundi- 
mai —tai vis mūsų nesantaikos ir pikto 
kerštingumo reiškiniai, kurie stabdo 
mūsų krašto lietuvių tautinį ir kultūrinį 
atgimimą. 

Lengvai galėtum tų blogybių išvengti, 
jeigu visi tinkamai įvertintum broliškos 
meilės ir tautinės vienybės reikšmę 
mūsų visokieriopo gerbuvio kūrime ir 
kiekvienas savo širdin giliai įsirašy- 
tum vienintelį teisingą tarpusavio san- 
tykiavimo pagrindinį dėsnį: 

Visi lietuviai — mano broliai, mes 
esame vienos tautos tikri vaikai. 


Miltauta. 


Tėviškei 


Tegu ir niekad neišeitum 

Iš kaimo, žydinčio beržais, 
Tegu tu būtum lyg mergaitė, 
Kuri tuoj širdį man suzeis... 


Mergaitė gal nebežavėtų 
Niekuo po geliančios klastos, 
Tačiau tave aklai mylėti 
Širdis jau niekad nenustos. 

Ji nenustos, kaip nenustoja 
Gedeti mylimo sesuo 

Prie nubučiuotų mūkos kojų 
Kas vakar vakaro tamsoj. 


Su tavimi aš nesiskirsiu 
Nei džiugesy, nei varguos — 
Tegu pavargsiu, tenumirsiu, 
Ir tik beržai tepalinguos... 


MŪSŲ SENOVĖ 


Įvairiuose mūsų krašto kampeliuose randame garsiosios Lietuvos praeities liudytojų — didžiųjų 


mūsų valdovų pilių griūvėsių. 


ia matome Medininkų pilies griūvėsius, kurie kalbėte kalba, kad 


ir Medininkuose (Vilniaus apskr.) senovėje spindėjo Lietuvos garbė. 


KARO CHEMIJOS NAUJIENOS 


Jau šiandie vėl kalbama ir rašoma, kad 
pasaulinis karas ne už jūrių marių, kad jau 
vėl juntamas parako ir įvairių dujų kvapas. 
Valstybės ginkluojasi ir ruošiasi apsiginti nuo 
netikėtų ir nelauktų puolimų. Ypatingai ruo- 
šiamasi apsiginti nuo dujų. Rengiamos prieš- 
dujinės apsaugos savaitės, paskaitos, mėgini- 
mai. Mes nors šiuo keliu susipažinkime su 
šia baisia karo priemone. 

Pirmosios dujos didesniu mastu buvo pa- 
vartotos 1915 m. ties Ypern balandžio mėn. 
Tai buvo chloro dujos, kurios charakteringos 
tuo, kad yra sunkesnės už orą, slenka pože- 
miu, krinta į žemesnes vietas ir troškina gy- 
vus kūnus. Plaučiai, įtraukę nors truputį chlo- 
ro, pajunta aštrų kutenimą, jautrų sienelių 
žalojimą ir stengiasi įtraukti gryno oro, bet, 
įtraukę daugiau chloro, užtrokšta. Chloras 
visados yra matomas ir užuodžiamas (kvepia 
kaip chlorkalkis, kuris vartojamas sanitarijos 
reikalui). Spalva žaliai geltona, todėl jis taip 
ir vadinamas iš graikų kalbos chloros. Bet 


chloras tada buvo paleistas vadinamosiomis 
bangomis, kurios palankaus vėjo buvo nune- 
štos į prancūzų apkasus. Jis tada suvaidino 
didelį vaidmeni, nes nebuvo laukta, ivyko 
tai staiga! Reikia 1ik įsivaizduoti, kas tada 
dėjosi! Aišku, kad frontas buvo pralaužtas, 
daug laimėta, nes daug nunuodyta. Visus pir- 
muosius karius buvo apėmusi pirma chemi- 
jos karo panika, kuri juos dar greičiau ir 
pražudė (nes juo daugiau alsuosi, juo grei- 
čiau užtrokši, ypač bebėgdamas). Pats laimė- 
jimas buvo toks didelis, jog patys vokiečiai 
nesitikėjo tokių vaisių. Toliau buvo surasta 
apsauga—kiekvienam dujokaukė. Bet chloro 
bangos buvo dar nuolat leidžiamos. Karo 
chemijos istorikai visai teisingai vadina tą 
laikotarpi chloro laikotarpiu. Bet jis neilgai 
tetruko, nes buvo nepatogus. Reikėjo palan- 
kaus vėjo, reikėjo prisigabenti indų į apkasus, 
kas nemaža vargo ir rūpesčių sudarydavo; 
reikėjo budėti, kad koks nuotykis neatkreiptų 
chloro bangų prieš pačius (priešo artilerija). 

Be to, jis buvo matomas ir iš anksto įspė- 
davo karius. Reikėjo rasti naujų dujų, kurios 
nebūtų matomos, būtų staigios ir pats tieki- 
mas būtų patogus. Tuo būdu nieko geresnio 
čia nerasta, kaip pripildyti artilerijos sviedi- 
nius ir paleisti į priešo apkasus. Tuojau po 
šito chloro vaidmuo sumažėjo, jis paliko ga- 
na dažnas elementas įvairiuose karo chemijos 
junginiuose. Jis mums kasdieniniame gyve- 
nime beveik nežinomas, bet lengvai isivaiz- 
duojamas. (Jei valgomąją druską karo che- 
mikai suskaldytų, tai mes turėtume ir chloro, 
kurio chemikai gali gauti ir kitu būdu). Tuo 
būdu galime pabrėžti vieną pavyzdį, kad 
chloras yra troškinama medžiaga, bet šian- 
dien ne pirmaeilė, nes šalia jos yra visa eilė 
kitų žymiai ją pranešančių. 

Chlorą kiek smulkiau apibūdinome ben- 
dram vaizdui, bet taip charakterizuoti galėtu- 
me kiekvieną karo chemijos medžiagą. Čia 
ypač reikia paminėti panašiai žmogų veikian- 
čias medžiagas — fosgeną ir difosgeną. Tai 
yra gana apgaulingos dujos, nes tyčia buvo 
tokios ir surastos, kad kariai laiku negalėtų 
panaudoti apsaugos. Reikia pažymėti, kad tai 
nuodingiausios ir klastingiausios dujos. Sta- 
tistika priskaito šitoms dujoms apskritai apie 
80 / visų nunuodijimų Didžiojo karo metu. 

Pačios dujos nėra matomos, o taip pat 
ir iš kvapo ne labai jaučiamos. Vis dėlto turi 
charakteringą priplėkusio šieno, pūvančių 
obuolių bei vaisių kvapą. Be to, jos pakeičia 
tabako skonį. Taip pat nustelbia norą val- 
gyti, nes apsinuodijęs nejaučia alkio. Tuo 
jos save išduoda. Jos veikia žmogaus plau- 
čius ne iš, karto. Bet veikia po kelių va- 
landų, net po paros ir dar vėliau. Plaučiai 
pradeda trokšti, nes plaučių sienelės taip su- 
žalojamos, kad jos pradeda praleisti pro 
savo sieneles kraują. Todėl plaučiai prisi- 
pildo kraujo, ir žmogus „sausumoje prige- 
ria“, nelyginant kaip koks skenduolis van- 
denyje. 

Apsisaugoti nuo šitų dujų galima taip pat, 
kaip ir nuo chloro—dujokauke. Tų dujų yra 
žymiai daugiau, negu čia paminėta, bet nuo 
visų apsisaugoti galima ne kitaip, kaip dujo- 
kauke. Vokiečiai visas tokias troškinamas 
medžiagas yra pažymėję bendru ženklu ža- 
liuoju kryžiumi. 

Antron grupėn skirti galėtume deginamas 
medžiagas. Ryškusis tos klasės atstovas, tai 
jau minėtas yperitas. Apie jo chemiškuosius 
savumus tik tiek galima pasakyti, kad jis 
chemikų seniai buvo užmestas, kaip sužalojęs 
chemikams rankas. Yperitas suvaidino didžia- 
jame kare toki vaidmenį, jog pirmenybė jam 
ir šiandien pasilieka. Jis degina, šutina žmo- 
gaus kūno paviršių, jo odą, taip pat jis vei- 
kia gleives. 

Kai tik žmogaus odą (taip pat ir gyvulio) 
paliečia yperito bet kuris kiekis, tuojau iškyla 
pūslės ir atsiranda kiti sužalojimai. Svarbiau- 
sia tai, kad visos žaizdos gana ilgai laikosi, 
o sunkesniais atvejais suserga visas žmo- 
gaus kūnas. Ar negalima nuo jo apsisaugoti? 
Be abejo, kad galima ir ta pačia dujokauke. 
Tik tiek reikia atsiminti, kad prasisunkia per 
visokius rūbus, odas ir apsaugas. Yra tam 
tikri, vadinami priešyperitiniai rūbai, kurie 
specialiai įmirkyti tokiose medžiagose, kurios 
neutralizuoja (tam tikru „būdu susijungusios 
atima galią veikti) pati yperita. Bet tai ne 
kiekvienu atveju patogu dėvėti, tik yra ido- 
mu, kad yperitas jautrus drėgmei ir vande- 
niui. Dar labiau jautrus šiltam vandeniui. Tais 
atvejais jis skaidosi i nepavojingas medžiagas. 
Be to, yperitas išardomas, sunaikinamas chlor- 
kalkiu visose apkrėstose vietose. Tačiau ka- 
riuomenei visados negali padėti nei šiltas 
vanduo, nei tokie rūbai. Kautynėse tai nei- 
manoma. Štai kodėl yra sakoma, kad nuo 
yperito negalime apsisaugoti. 

Yperitui artima medžiaga tai levizitas, ku- 
ris išrastas amerikonų, bet Didžiojo karo ne- 
buvo pritaikytas. Tačiau dabar karo chemi- 
kai yra gana gerai isbande ir pasakę savo 
žodį. Žinoma, jis dar tebėra gana gerai iš- 
reklamuotas, nes pradžioje buvo gandų, kad 
jis „stipresnis“ už yperitą. Nespecialistų ap- 
rašymuose randama kaip tik nurodymų, kad 
tai pati pavojingiausia karo chemijos medžia- 
ga. Bet iš tikrųjų taip nėra. Pati pavojingojj 
vis dėlto, kaip pamatysime, šiandien dar te- 
bėra yperitas. 

Apie levizitą pasakoja, kad jis taikos kon- 
ferencijoje savaidinęs didelį vaidmenį, būtent, 
kad šalys greičiau susitaikiusios. Tai įvyko 
todėl, kad tada buvo ką tik paskelbtas levi- 
zito atradimas. Be to, buvo taip išreklamuo- 


tas, jei bus pavartotas, tai bus visiems galas. 
Visa tai paveikè visus sutartininkus, pasiil- 
gusius taikos! 

Dabar prieiname prie vokiečių pažymio, 
mėlynojo kryžiaus arba tokių junginių, kurie 
erzina nosies, plaučių takus ir pačius plau- 
čius. Tai vadinamieji visoki arsinų junginiai. 
Čia idomi jų atsiradimo istorija. Tai charak- 
terizuoja, kaip karo chemija ieško kelių. Kai 
nuo chloro ir kitų troškinamų medžiagų du- 
jokaukės apsaugojo, tai atsirado reikalas nu- 
traukti dujokaukes, kad galėtų veikti dujos. 
Kartu buvo pastebėta, kad chlorą ir kitas du- 
jas aktyvosios anglies koštuvas (kuris yra 
pagrindinis dujokaukės dalykas) lengvas dujų 
molėkules sugeria, bet praleidžia kietas, me- 
chaniškas dulkes. Tai buvo idėja kartu su 
troškinamomis dujomis paleisti ir tokių kie- 
tų dulkių. Ir iš tiesų jos buvo tiek ikyrios, 
taip kutendavo nosies takus ir toliau, kad 
kareiviai noromis nenoromis dujokaukes nu- 
siimdavo, o tada pribaigdavo kitos nuodin- 
gosios dujos. Bet ir čia žmogaus mintis su- 
rado išeitį. Prie bendro koštuvo buvo pritai- 
sytas didesnis, standžios medžiagos koštuvas, 
kuris mechaniškai sulaikydavo arsinų dulkes. 
Dabartinės dujokaukės su tais prietaisais ir 
dirbamos. O iš tokių čiaudulinių medžiagų, 
kaip pavyzdį, galime peminéti adamsitą. 


ŠIŲ DIENŲ 
VAIZDELIS 


Dujokaukėmis 
apsisaugoję nuo 
nuodingųjų dujų 
kareiviai aptar- 
nauja priešlėk- 
tuvines armotas. 


Tai amerikono mokslininko vardas, kuris 
tą medžiagą atrado. Iš pažiūros tai žalios 
spalvos smulkūs milteliai, kurie panašūs į uo- 
stomą tabaką, bet reikia tiktai trupučiuką 
įtraukti, ir netrukus apima sunkios slogos, 
kurių šiaip jau nėra turėjęs. Slogos trunka 
apie 4—6 valandas. Kankina jos taip, jog pa- 
kyla net karštis (temperatūra). Žinoma, tokių 
medžiagų yra daugiau, ir jos sudaro savo 
grupę. 

Tenka dar paminėti ašarinamas medžiagas, 
vadinasi, tokias, kurios verčia ašaroti, nieko 
nematyti. Jos kautynėse turi tam tikrą tikslą. 
Bet tai žinoma yra gena ¿moniskos priemo- 
nés. Jos dabar plačiai vartojamos policijos 
viešajai tvarkai palaikyti. Tik niekados nerei- 
kia šauti prieš vėją, nes tada pačiam tenką 
apsiverkti. Be to, jos akių dažniausiai nesu- 
žaloja, bet tai pareina nuo to, kokia medžie- 
ga ir kiek jos. Iš tokių medžiagų pirmiausia 
minimas bromacetonas. 

Pagaliau paskutinė suskirstymo dalis, tai 
nuodijamos dujos. Tai pažįstamos mums vi- 
siems dujos, tai smalkių, tvaiko dujos, kurių 
duoda kiekvienas pečius, jei peranksti užda- 
rytas. Jas chemikai vadina anglies viendegi- 
niu. Tai yra pavojingos dujos. Jų yra daug. 
Jos nuodija smagenis, nervus, kraują. 

Tuo būdu peržvelgę dujų veikimo suskir- 

stymą, susipažinome ir su svarbiausiais nuo- 
dingųjų medžiagų atstovais. Čia yra daug ne- 
paminėtų medžiagų, kurios Didžiajame kare 
buvo ir yra žinomos. Bet mes turime įsidėmėti, 
kad nuo visų žinomų medžiagų galima apsi- 
saugoti dujokauke ir kitais būdais, nuodug- 
niau išnagrinėsime vėliau. 

O dabar pažiūrėkime tariamųjų karo che- 
mijos naujienų, nes jų uždavinys ir tikslas 
yra sunaikinti esamą ir vartojamą apsaugą! 
Visų pirmiausia su yperitu! Yra rašoma, kad 
yperitą jau galima pagaminti tiek gryną, 
jog nė kvapo nebepajuntama (garstyčių!), va- 
dinasi, čia einama ta kryptimi, kad gana jau- 
trus organas — žmogaus nosis neatskirtų ir 
pasiduotų klaidai. Tuo būdu ieškoma tokios 
medžiagos, kuri būtų lakesnė. Lakesnis yra le- 
vizitas, bet už tat menkesni visi kiti savumai. 
Vieton yperite esamos sieros įvedamas sele- 
nas, teliuras. Bet čia taip pat nieko naujo, nes 
yperitas palieka tas pats. Ne tik kad nepra- 
šoka, bet dar menkesnis pasidaro. Tuo būdu 
karišku atžvilgiu čia yra aiškus nepasisekimas. 
Bet karo?chemikai ir daugiau stengiasi, pav., 
išjungia iš yperito kitus junginius ir įjungia 
bromą, jodą, florą. Bet taip pat menkesnis 
veikimas. Pav., bromo yperitas. Čia gautas 
tik toks savumas, kad jis visu trečdaliu yra 
sunkesnis ir tuo pačiu visu trečdaliu ilgesnis 
jo veikimo laikas. Bet tai pagaliau pareina 
nuo drėgmės, nes bromo yperitas skaidosi 
dar lengviau. Tiktai lyginamojo svorio atzvil. 
giu chemiškai jis duoda pirmenybių, būtent, 
turėdamas 2 lygybę, gali būti daugiau pri- 
pildyti sviediniai, bet vėl tas pat išeina, nes 
yperito mažesni kiekiai, gali daugiau padary- 
ti, negu bromo didesni. 

Be to, yra kalbėta apie tokias iš nuotykių 
patirtas medžiagas, kurios labai lėtai pavei- 
kia organizmą, pav., apie keturvalenčius švi- 
no junginius, kaip švino tetraetylį, bet apie 
jas mažai tenka kalbėti, nes lėtai teveikia ir 
vargiai kare galima bus pritaikyti. 

Apie fosgeną, difosgena, kaip troškinamas 
medžiagas ir klastingai žalojamas taip pat 
tenka girdėti. Jos gana lakios, bet iš kitos 
pusės labai pareina nuo drėgmės. Yra kalba- 
ma ir rašoma, kad čia daug bandymų pada- 
ryta, bet vargiai bandymai pasiekė kurių nors 
naujų pirmenybių. Apie šios rūšies medžia- 

gas, kurios bus naujos ir atrastos, galima 
tiktai spėti, kad jos bus labiau atsparesnės 
drėgmei ir vandeniui. 

Kituose karo chemijos frontuose, rodos 
taip pat nieko naujo (kalbame apie arsinus—- 
mechaniškas dulkes, kurios verčia čiaudėti 
ir sirgti slogomis) čia tik tiek aišku, kad du- 
jokaukės taip yra tvarkomos, jog jų koštuvas 
didėja su standžia medžiaga nepraleisti me- 
chaniškų dulkių. 

Tuo būdu iš visko matyti, kad Didžiojo 
karo chemijos medžiagos niekam nenori už- 
Įeisti vietos. Yperitas nėra nuvainikuotas, jis 
kaip buvo, taip ir tebėra karo chemijos me- 
džiagų karalius. Bet vieno vis dėlto čia ne- 
reikia užmirsti, kad karo chemijos bandymai 
eina, o tai reiškia kokią nors pažangą. Tuo 
budu gali atsirasti naujų nuodingų medžiagų, 
kurioms reikės ir naujų apsaugos priemonių. 

Mūsų laikų technika taip greitai žengia 
pirmyn, kad tiesiog nespėji žmogus nė sek- 
ti visų naujienybių. Nedaro išimties ir karo 
technika. Ginamosios ir puolamos karo prie- 
monės, pasirodžiusios Didžiojo karo pabaigo- 
je, dabar jau nė eilinio piliečio nestebina. 
Sausumoje, vandeny ir ore jau nueita toli 
pirmyn. Priešlėktuvinės patrankos jungiamos 
drauge su prožektorių ir garsų gaudytoju 
į vieną, labai pavojingą lėktuvui vienetą. 

Optiniai prietaisai, kurių konstrukcijos pa- 
grinde teleskopinės linzės ir specialūs ekra- 
nai, leidžia labai tiksliai nustatyti apšaudomo 
daikto skridimo greiti bei kryptį ir pakelti 
apšaudymo tikslumą. 

Paprastu rankenos pasukimu tokia prieš- 
lėktuvinė patranka paverčiama neblogesne 
prieštankine. Naujiem pabuklam reikia ir nau- 
joviškų šovinių. Kovojant su oro priešu, ten- 
ka padengti ugnim— apšaudyti didelis plotas. 
Tą sąlygą ypačiai patenkino sprogstančiųjų 
dujų mišiniai, kurie turi įdomią savybę skleistis 
ore tam tikroje aukštumoje. Lėktuvai, pate- 
kę į patrankų sviedinių dujom prisotintą orą, 
yra iš anksto pasmerkti. Tos dujos, įčiulptos 
lėktuvo motoro drauge su reikalingų jo vei- 
kimui oru, iššaukia motoro sprogimą, kata- 
strofą. Panašiai veikia tos dujos ir tankų bei 
šarvuočių vidaus degimo variklius ir kai kurių 
tipų jūrų laivų mašinas. Svarbiems centrams 
nuo lėktuvų atakų apsaugoti naudojamasi 


LIUDNOS 
SUKAKTUVES 


Siemet suéjo 20 mety nuo 
baisiausio Didžiojo karo 
mūšio ties Verdenu, kur 
žuvo tūkstančiai vokiečių 
ir prancūzų kareivių. Vaiz- 
dely matyti kareivių kapai 
ir didžiulis šiemet pasta- 
tytas paminklas. 


tam tikromis, sprogstamųjų dujų pripildyto- 
mis minomis. Balionų pagelba jos kabinamos 
ore ištisom virtinėm ir vos tik priešo léktu- 
vai patenka jų saugoman plotan, jos radio 
pagelba sprogdinamos, naikina motorus ir 
lėktuvus. Tačiau ir lėktuvai turi naujų gali- 
mybių—pirmiausia, naujo tipo bombų —būtent, 
vadinamų šiluminių ir magnetinių. Magnetinė 
srovė arba šiluminiai (infra raudoni) spindu- 
liai nurodo bombarduojamojo daikto padė- 
ti, ypač nakties metu ir bombos tiesiog au- 
tomatiškai pasiekia norimą tikslą. 

Paprasta jūrų torpeda plukdo arti 250 
klgr. sprogstamosios medžiagos ir palankiom 
sąlygom gali visiškai sunaikinti laivą, į kurį 
pataiko. Pastaruoju laiku, ėmus statyti ypa- 
tingai atsparius sustiprinimus ir sausumoje 
bandoma panašią torpedą pritaikyti ir fortams 
griauti. Tai nedidelė, elektromotoro varoma 
mašina, kurios lysvarą palaiko elektriškas ži- 
roskopas. Paleisti ją galima iš bet kurios 
vietos arba ir iš tanko. Ypatingai tinka tokia 
sausumos torpeda naktinei atakai paruošti. 
Sprogsta ji nuo radio bangų impulso ir to- 
dėl gali būti susprogdinta net ir priešui ją 
nelaisvėn paėmus, Konstruktyviai tai gana 


nesudėtingas pabūklas. Juda panašiai kaip ir 
tankas grandinių pagelba, pasiekdama iki 12 
klm. per valandą, taip kad sunaikinti ją artileri- 
jos ugnimi nėra taip jau lengva, o įspudis 
tokios iš lengvo, bet neišvengiamai artėjan- 
čios „pragaro mašinėlės“ su milžiniška sprog- 
stamają jėga nėra malonus. 


Labai idomus ir etektrinis kulkosvydis, 
montuojamas didesniuose, turinčiuose savo 
elektros energiją, sustiprinimuose. Šitas kul- 
kosvydis turi 3 ir 4 vamzdžius ir lygiai gerai 
tinka pavartoti prieš tankus kaip ir prieš 
puolimą iš oro. Rotacinė šovinių tiekimo si- 
stema ir elektrinis sprogdiklis igalina didelį 
šaudymo dažnumą, nakčiai gi jo veikimo ga- 
lią padidina tam tikri su taikikliu sujungti 
prožektoriai. 

Panašios naujienos neblogai pritaikomos 
ir jūrų laivyne. Moderniški karo laivai nė kuo 
neblogesni už sausumos fortą, tik tas skirtu- 
mas, kad juda jie jau gana nepaprastu tokiai 
masei greičiu. Naujieji anglų ir prancūzų mi- 
nininkai per valandą padaro jau net per 80 
kilometrų. Tai jau gero auto greitis. Tačiau jūrų 
valstybės — Anglija, Jungtynės Am. Valstybės 
nesitenkina tuo. Jų valdomieji vandens plo- 

tai siekia desėtkus tūkstančių kilometrų ir 80 
kl. per valandą greitis ne visada pakankamas. 

Praeitų metų gruodžio mėnesį Jungtinėse 
Am. Valstybėse buvo sėkmingai bandyta nau- 
ja kovos priemonė—skraidantis laivas—mil- 
žiniškas hidroplanas bombonešis, kuris drau- 
ge tinka ir tolimajai žvalgybai. 5300 kilometrų 
tarpą nuo S. Francisko iki Havajų tas laivas 
padarė be nutūpimo per 22 valandas, kas 
per valandą sudaro vidutiniškai 240 km. 

Ne be reikšmės paliko ir akiai nematomų 
šiluminių, vadinamų infraraudonų spindulių 


V. ŽIBINTAS 
Narutis 


Tvyska saulėje beribė, 
Lyg, kad veidrodžio plotmė. 
Tai Narutis, mūs’ senelis, 
Ežeras — Rytų jūra. 
Čia žirgus nekartą girdė 
Narsūs Lietuvos vaikai, 
Kai į mūšį vadas vedė, 
Kai siūbavo čia miškai. 
Čia lietuvė geltonkasė 
Tyra siela, kaip vilnis, 
Klausė vėjo lengvasparnio, 
Ar bernelis jos sugrįš. 
O, Naruti, paslaptingas, 
Ką ten gelmėse slepi?... 
Gal mūs’ dalią, aukso rytą, 
O, Naruti, ko tyli? 

tyrinėjimas. Šitie spinduliai leidžia nustatyti 
nakčia nematomų ir net dar negirdimų puo- 
lančių priešo lėktuvų padėtį. Lėktuvų sklei- 
džiamą šiluminę energiją pagauna milžiniški, 
iki 1,5 metro skersmens, veidrodiniai reflek- 
toriai ir perduoda ją ypatingo jautrumo elek- 
triškai fotocelei, kuri pakeičia į šviesos ispu- 
dį atitinkamą daugaus plotą vaizduojančiame 
ekrane. Panašūs įrengimai sėkmingai taikomi 
ir esančių jūroje laivų padėčiai nustatyti. 


Report. 


FELIKSAS PETKELIS 
O, tévyne!... 


O, tėvyne, tu brangioji, 

Nuostabiai graži esi, 

Kada vasara pražysta 

Tavo slėniuose žavi. 
Ežerai vainikuos medžių 
Snaudžia, ilsisi ramiai, 
Gal jie laimę tavo slepia 
Ten giliai giliai... 

Upių upės pievas raižo, 

Rita vandenį tolyn, 

Dienos skrieja, lyg tos vilnys, 

Lyg svajonės praeitin. 
Kai sesutės darbą baigia 
Ir aplanko darželius, 
Dainos aidas skrenda giriom, 
Paslaptingas ir griaudus. 


SAUSRA 
AMERIKOJ 


Šiemet ne tik pas mus, 
bet ir visam pasauly 
viešpatauja dideli kar- 
SCiai. Amerikoje išdžiū- 
vo visi Šaltiniai, o vie- 
tomis ir upeliai. lš- 
degė žolės ir vaisme- 
džiai. Vaizdely ištroškę, 
pusgyviai gyvuliai ieško 

vandens ir žolės. 


IŠKILMĖS 
ANGLIJOJE 


Anglijos karalius 
Eduardas VIII 
įteikia vėliavas 
naujiems kariuo- 
menės pulkams. 
Grįžtantiš šių iš- 
kilmių buvo pasi- 
kėsinimas prieš 
Anglijos kara- 
liaus gyvybę. Bu- 
dri Anglijos po- 
licija laiku pasi- 
kėsintoją sustvė- 
rė ir tuo išgel- 
bėjo karalių nuo 
mirties. 


Pasisekimo 


Svarbiausia gyvenimo išmintis yra susi- 


telkti, o didžiausia kvailystė—išsiblaškyti. 


Emersonas. 


Kartą pas seną mokyklos direktorių atėjo 
prieš keletą metų buvęs vienas jo auklėtinis— 
ir ėmė skųstis, kad viskas jam labai nesise- 
ka, kad bloga gyventi. Senasis direktorius, 
neleidęs jam daug pasakotis, paklausė: 

— Ką jūs veikėt tuoj išėjęs iš mano mo- 
kyklos? 

— Stojau dirbti pas šaltkalvį. Ir... 

— lr išmokote šaltkalvystės? 

— Ten tebuvau tik trumpą laiką. Saltkal- 
vystė man nepatiko, nusibodo, tad nuspren- 
džiau tapti siuvėju. Ir... 

— lr išmokote siūti! 
nuosavą siuvyklą? 

— Oi, ne! Nebenorėjau badyti pirštų ada- 
ta ir mečiau savo užsiėmimą...—lr taip praėjo 
geras pusvalandis, kol svečias išpasakojo di- 
rektoriui visų savo nusprendimų neivykinima 
bei pradėtų žygių gėdingą pabaigą. 

— Klausyk — nuoširdžiai ėmė kalbėti se- 
nasis direktorius, — jums trūko į pasirinktą 


Gal net įsteigėt 


sparnai 


darbą susitelkimo, įsigilinimo ir ištvermės. 
Visų, visuomet ir viskas, kas tik yra pasau- 
lyje didingo, vertingo ir kilnaus padaryta, 
viskas turėjo būti tik giliu susitelkimu ir nuo- 
širdžiu įsigilinimu padaryta. Mokėti tuodu 
dalyku: susitelkti ir įsigilinti — reiškia mokėti 
gyventi, reiškia galėti prasiskinti kelią į ver- 
tingą ateitį. Tu, bičiuli, esi išsiblaškėlis, o iš- 
siblaškymas visuomet buvo, visuomet yra ir 
bus vienas iš pačių didžiųjų žmogaus darbų 
sėkmingumo priešų. 1929 m. Neujorko — Či- 
kagos gelžkelio linijos iešmininkas turėjo 
pirkęs loterijos bilietą. Tą valandą, kurią jo 
priežiūrai buvo skirta bėgių jungties pakeiti- 
mas, miesto centre ėjo bilietų traukimas. 
leëmininkas tai gerai žinojo ir galvojo, lūku- 
riavo, kad tik jo bilietui kliūtų laimė. Ar jo 
bilietui ta laimė kliuvo ar nekliuvo, aš neži- 
nau, tik žinau, kad išsiblaškęs iešmininkas 
negerai sukeitė bėgius. Kas iš to, kad vėliau 
tarnautoją nubaudė, kas iš to, kad jis būtų 
išlošes ir didžiausią dolerių sumą, jeigu ame- 
rikonišku greičiu skrieję du greitieji ugniniai 
plieno žirgai susidūrė ir žuvo šimtai nekaltų 
keleivių... Kiek ankstyvų tragiškų mirčių, kiek 


345 


skausmo sužeistiesiems bei artimiesiems, gi- 
minėms; o kur dar nuostoliai!.. 

— lšsiblaškymas, susitelkimo, ištvermės 
bei uolumo kokiame nors darbe stoka yra 
nepaprastai daugelio nelaimių ir sunkaus gy- 
genimo priežastis. 

— Sakau tau, bičiuli, kad žmogus, kurs 
nuolat blaškosi nuo vieno užsiėmimo prie ki- 
to, kurs vieną darbą dirbdamas jau mano, 
kaip čia ką kita pradėjus, yra kaip upė. Kaip 
upėj vis nauji vandens ta pačia vaga teka, 
taip pat jame be paliovos naujos, galima sa- 
kyti, dvasios, naujos mintys praslenka to pa- 
ties kūno ribose. Ūpė yra vis ta pati upė, 
tačiau nubėgusius vandenis kas beatras? Taip 
ir žmogus, nuolat nuo vieno prie kito besi- 
blaškydamas, nieko nepaveiks. Tik pasiryži- 
mas, nuolatus apie savo darbo geresnį atli- 
kimą galvojimas ir ištvermingas darbas neša 
laimėjimo vainiką: 

— Viena didi senosios Graikijos asmeny- 
bė svarstė, kodėl obuolys žemyn krenta, t. y. 
apie žemės traukimo, jėgą. Ir jis taip buvo 
įsigilinęs į savo svarstymą, kad nieko apie 
save nejautė ir jokių kitokių minčių neprisi- 
leido. Ir štai kartą jam, pirtyje besiprausiant, 
žybtelėjo galvon ieškoma mintis ir jis, nieko 
kito nebegalvodamas, bėgo nuogas iš pirties 
namo padaryti užrašus, šaukdamas: eureka, 
eureka... (suradau). Arba vėl fajaso blizgėji- 

mo išradėjas visą savo turtą praleido beda 
rydamas bandymus. Pagaliau prasiskolino gi- 
minėms, draugams, pažistamiems, o išradi- 
mas vis nebuvo atidengtas. Ir tiktai tada, kai 
išradėjas, iš niekur negaudamas nė centimo 
paskolos malkoms pirkti, reikiamai bandymams 
ugniai kūrenti, išplėšė ir sudegino savo kam- 
bario grindis—darbas buvo apvainikuotas ži- 
bančiu laimėjimu. 

— Šimtų šimtai ir tūkstančiai gyvenimo 
patyrimų įrodo, jog žmogus, kad ir kažin 
kokiais gabumais būtų apdovanotas, nieko 
ypatingo nenuveiks, jei nuo vieno dalyko 
nuolat mėtysis prie kito. 

— lr tu, bičiuli, privalėjai, nebijoti nei 
vieno iš savo pasirinktų darbų varginančių 
juodųjų pusių, nes nėra žemėje tokio užsiė- 
mimo, tokios profesijos, kuri kada-ne-kada 
nesuteiktų akims drėgmės ar širdžiai dyglio. 
Ir tu žinok, kad tie žmonės, kurie daug mato 
ir į daug žiūri, nieko aiškiai nematys, kurie 
eidami savo keliu tuo pačiu metu daug apie 
ką galvoja, jie nieko protingo nesugalvos, 
nes kiekvienas nustoja savo didingumo ir jė- 
gos, pasidalinęs į kelias dalis; tik tie, kurie 
įstengs savo sielą gryną išlaikyti ir mokės sa- 
vo darbe susitelkti, o susitelkime ištverti — 
tie bus laimingi ir sugebės kitiems nešti pa- 
laimą ir naudą. 


Pl 


Mes eisim! 


Nutilk nors kartą, kartusis skausme! 
Mus aukso žvaigždės aukštyn vylioja, 
Vargo dienas visas mes nugriausme: 
Mūs širdys lyg saulė liepsnoja. 


Naujam žygiui sparnus mes ištiesme, 
Surasime savo saulėtąjį rytą, 
Giedosime džiaugsmo pergalės giesmę, 
Užkūrę šypsnį ant jauno veido. 


Jau neištrūksi iš mūsų, laimuže 

Surasim tave mes savo laukuose, 
Tegul sau vėjai ir audros ūžia, 

Mes eisim, žygiuosim į saulę. 

ČIA MŪSŲ 
TEV NIE: 


Punskas— vienas 
žymesniųjų Su- 
valkijos lietuvių 
centrų. Čia gra- 
žiai veikia jauni- 
mas, kuris eina 
lietuvišku Svie- 
sos keliu. Cia 
matome ežerą, 
bažnyčią ir mie- 
stelio dalj. Tai 
vienas gražiau- 
sių mūsų tévy- 
nės kampelių. 


nygų pasaulis 


Lietuvos valstybėje lietuviškų knygų pa- 
saulis jau platus ir ivairus. Kasmet Lietuvos 
poetai, rašytojai, mokslininkai, filozofai ir vi- 
suomeninkai sukuria, parašo daug idomių ir 
vertingų literatūros, mokslo ir bendrojo, prak- 
tiškojo pobūdžio veikalų. Tuose veikaluose, 
kaip veidrodyje, parodomas visas ligšiolinis 
ir dabartinis Lietuvos gyvenimas; juose atsi- 
spindi visos mūsų tautos bendri reikalai, sie- 
kiai, idealai; juose iškeliama aikštėn, kas iki 
šiol buvo gera ir bloga ir nurodoma, kokiu 
keliu mūsų tauta turėtų eiti toliau. Žodžiu, 
kas dabartinę „anos pusės“ lietuvišką litera- 
tūrą turi galimumo sekti ir ją arčiau pažinti, 
tas gali jaustis gyvenąs tikru lietuvišku dva- 
siniu gyvenimu, tas gali nuolat kilti ir stiprėti. 

Deja, mes, šio krašto lietuviai, tuo pasinau- 
doti galimumo neturime; mes visų tų lietuviškų 
knygų nepamatome, nes jos į Vilnių nepatenka. 
Iki šiol Vilniaus lietuvių knygynai galėdavo par- 
sigabenti iš „anos pusės“ lietuviškų knygų labai 
mažai. Paskutiniu laiku, rodos, net ir tie tru- 
piniai jau nebepasiekiami. Kas bus toliau—ne- 
žinia, bet tuo tarpu tokių sąlygų vaisiai liūdni. 
Mūsų besimokąs ir sodžiuje esąs jaunimas 
eina į gyvenimą savo tautos literatūros beveik 


Lietuvoje 

visai nepažindamas. Tiesa, iki šiol jis galėdavo 
mįsti mūsų draugijų skaityklų ir skyrių knygy- 
nėlių turimais lietuviškos literatūros trupiniais. 
Bet dabar, uždarius tas skaityklas ir skyrius, 
tie knygynėliai taip pat panaikinti. Beliko lietu- 


viška knyga tik atskirų asmenų privačiuose 
knygynėliuose. Bet ir tokių knygynėlių mūsų 


"krašte tėra labai maža. 


Dėl tų visų priežaščių mes galime susi- 
pažinti su dabartiniu Lietuvos knygų pasau- 
liu daugiausia iš... skelbimų. Bet ir tai ne- 
lengva atsiekti, nes tik kada-ne-kada pas mus 
užklysta Lietuvos spauda, kuri suteikia biblio- 
grafinių žinių. Tomis nedažnomis žiniomis pa- 
sinaudodamas, aš čia ir sužymiu per šių metų 
pirmąjį pusmetį Lietuvoje pasirodžiusias nau- 
jas knygas. 

Poezija 

„Du vardai granite“ —tai K. Papečkio su- 
rinktas eilėraščių rinkinys. Šie eilėraščiai yra 
sukurti įvairių poetų Dariaus ir Girėno gar- 
bei. Iš visų eilėraščių ryškiai išsiskiria Zobar- 
sko, Binkio ir Santvaro eilėraščiai, kuriuose 
dvelkia nuoširdi, didinga ir patrijotiška nuo- 
taika. 

„Girių giesmės“ — K. Šimonies iliustruota 
poezija prozoje. Tai daugiausia surinkti ori- 
ginalūs poezijos kūriniai, kurie sukurti neei- 
liuotu būdu. 

„Keliai ir kryželiai“ — Putino-Mykolaičio 
eilėraščių rinkinys. Tai seni parinkti ir patai- 
syti eilėraščiai, kurie iki šiol buvo spausdi- 
nami spaudoje. 

„Lietuvių poetų antologija“ — daugelio 
lietuvių poetų kūriniai, kuriuos E. Škliaras 
surinko ir išvertė į rusų kalbą. 

„Širdies pėdsakais“ — eilėraščių rinkinys. 
Tai „skautų Aide“ ir kituose jaunimo laikraš- 
čiuose buvę jaunųjų poetų kūriniai. Daugiau- 
sia skautiški. 

„Balti balandžiai“ — gimnazistų - abitu- 
rientų išleistas eilėraščių rinkinys. Jų mintis 
ivairi. Kai kuriuose matomas senesniųjų poetų 
sekimas, bet vis dėlto ryškiai parodoma ir 
originalė kūryba. 

Be to, spaudai yra paruošti šie poezijos 
rinkiniai: K. Binkio „Vainikų“ II tomas. Tai 
bus po 1920 metų pasižymėjusių Lietuvos 
poetų kūrinių rinkinys. K. Jakūbėnas surin- 
kes savo eilėraščių rinkini, pavadintą „Ūžia 
melsvas šilas“. D. Pumputis spausdina savo 
poezijos kūrinėlius ,Zemés maištas“. K. In- 
Ciura paruošė savo eilėraščių rinkinį ,,Pada- 
vimai”. St. Santvaras — ,,Mariy paukštė“, M. 
Linkevičius—,,Dievas ateina“ ir kit. 


Beletristika 


„Mokytojas Banaitis“ — St. Budavo ro- 
manas iš mokytojų gyvenimo. Ryškiai paro- 
domas mokytojų luomas, jų pareigos ir įvai- 
rūs nuotykiai. 

„Baltoji Rožė“ — Travėno romanas. Vaiz- 
duojamas Meksikos gyvenimas irsantykiai 
tarp indėnų ir užkariautojų, tarp civilizacijos ir 
pirmykščių meksikiečių gyvenimo papročių. 

„Aplink Afriką“ —K. Pakšto kelionių ispu- 
džių iliustruotas rinkinys. Jis supažindina su 
Afrikos tautų gyvenimu, papročiais, kultūra, 
augalais ir gyvūnija. 

„Jaunystė prie traukinio“ —K. Jankausko 
romanas iš gelžkeliečių gyvenimo. Tai pir- 
mas šios rūšies Lietuvos literatūroje vei- 
kalas. 

„Mes ateinam“ — J. Marcinkevičiaus trijų 
dalių romanas. Jame apimamas Lietuvos gy- 

venimas nuo 1905 metų iki Nepriklausomy- 
bės atgavimo. Autorius ryškiai atkūręs vais- 
duojamojo laikotarpio gyvenimą ir parodęs 
jo dvasią, žmones, idėjas. Kritika ši veikalą 
sutikusi labai palankiai. 

„Indijos karaliaus turtai" — A. Kosos 
nuotykių romanas. Vaizduojamas indų ir jų 
valdovų gyvenimas. 

„Nusidėjėlė“ — K. Požėraitės skirta jau- 
nimui apysaka. Turinys iš pabėgėlių gyvenimo 
karo metu. Ryškiai parodomas jaunimas, jo 
siekiai ir bandymai. 

„Kelionė į pievas“ —L. Dovydėno novelių 
rinkinys. Literatūriniu ir pedagoginiu atžvil- 
giu žymiai geresnis veikalas, negu jo anks- 
čiau išleistas romanas „Ieškau gyvenimo 
draugo“. 

„Šovanoriai aria“ — R. Skripkausko ro- 
manas iš šių laikų Lietuvos gyvenimo. 

„Važiuojame“ — L. Janušytės feljetonų 
rinkinys. Jame daugiausia pašiepiamas Lietu- 
vos valdininkų gyvenimas. 

„Barsukai plaukia“ — R. Steponaičio no- 
velių knyga. Novelės daugiau tinkamos jau- 
nimui. 

„Prieš srovę“ — J. Petrulio pjesė. 


Ivairūs veikalai 


Be šių, pasirodė visa eilė specialaus turi- 
nio knygų, būtent: K. Strimaitis parašė knygą 
„Apie tarptautinę darbo organizaciją“, J. Žiu- 
gžda —,Studija apie Žemaitę ir jos kūrybą“, 
K. Brundža — „Botanikos pasaulis“, Putinas - 
Mykolaitis — „Naujoji lietuvių literatūra“, S. 
Tarvydas—iš pedagoginės srities „Aplinkoty- 
ros ir daiktų pažinimo metodika“, Z. Ivinskis— 
istorijos veikalą „Kovos bruožai dėl Žemai- 
čių ir jų sienų“, Dr. J. Tumėnas — „Nuotaiki 
šeima“, V. Bičiūnas — „Liaudies teatras“ — 
iliustruotas vadovėlis scenos mėgėjams, A. 
Vaičiulaitis — „Naturalizmas ir lietuvių litera- 
tura“, kan. Dogelis — „Mano gyvenimo prisi- 
minimai“, P. Slavėnas—iš astronomijos „Dan- 
gaus spinduliai“, V. Jocaitis — „Bedieviai ku- 
nigų seminarijoje“. (Dėl „Altorių Šešėly“ ir 
„Tiesiu keliu“ kritiškos pastabos), M. Iva- 
nauskas — „Moterys ir cheminis karas“. St. 
Keblas — „Pasaulinis karas“, V. Skorupskis — 
„Drąsa—laimėjimo pagrindas“ ir kit. 

Lietuvos poetai ir rašytojai neužmiršta 


ir vaiky. Jiems taip pat kasmet sukuria daug 
eilėraščių, apsakymėlių ir surenka pasakų. 
Šiemet rašytojas A. Vaičiulaitis parašė vai- 
kams gražią apysaką „Mūsų mažoji sesuo“, 
V. Nemunėlis išleido vaikams savo eilėraščių 
rinkinį „Kiškio kopūstai“, K. Jakubénas—taip 
pat eilėraščių rinkinį „Riešutėliai“, A. Miški- 
nis—spalvotas knygutes „Kralikai ir jų drau- 
gai“ ir „Paukščių pamokos“, K. Vairas pa- 
ruošė ir išleido „Eizopo pasakas“. 

Šalia originalių veikalų šiemet išversta iš 
kitų kalbų šios knygos: A. Erso novelių rinki- 
nys „Račinskio meilės paslaptis“. Žeromskio 
apysaka „I tikimoji upė“, Julio Verno fantastiš- 
kas romanas „20.090 mylių jūrų gelmėmis“, 
V.Hugo romanas „Žmogus, kuris juokiasi“ IV to- 
mas, L. Tolstojaus garsus romanas „Karas ir tai- 


RANDAMONIŲ PETRELIS 


ka“ (Bus šeši tomai. Trys jau išversti), Verfelio 
romanas ,Abiturijenty diena“, O. S. Mardeno 
„Ugdykime talentus“, H. Maloto romanas „Be 
šeimos“, A. Sulivano rom. „Atvirumo sala“, 
K. Puida išvertė istorinį romaną „Hanibalas“, 
V. Budrys išvertė vaikams N. Asinos scenos 
veikaléli „Melagėliai“, J. Talmantas — „Stokis 
ir vaikščiok“, „Našlaitė Marijona“ ir „Leiskite 
mažulėlius pas mane“. 

Tai maždaug ir viskas, kiek teko paste- 
bėti ir išgirsti per šių metų pirmąjį pusmetį 
Lietuvos knygų pasaulyje. Reikia tikėtis, kad 
per antrąjį pusmeti Lietuvos knygų pasaulis 
dar labiau išsiplės ir žymiai praturtins mūsų 
lietuviškąją literatūrą. 


S. Urbonavičius. 


Vasaros rytas 


Nušvito saulė dangaus beribėj, 

Debesys plauko melsvi aukštai. 

Ant kelio krinta rasos karoliai, 

Daržely kvepia skaistūs žiedai. 
Po saldaus miego visi nubudo, 
Laukuose skamba žmonių balsai. 
Pakluonėj kregždės kažko vis čirškia 
Ir gandras stiepias lizde grakščiai, 


RIAUSES 
PALESTINOJ 


Jau 100 dieny kai Pa- 
lestinoje atkakliai ka- 
riauja arabai su Zy- 
dais ir anglais. Vaizdely 
Zydy kariai puola ara- 
bus. DidZiulés tvoros- 
barikados ir angly rai- 
teliai, malšina abi besi- 
kaujančias puses. 


Prie kelio gluosniai žemai palinko, 
Lyg šnabžda žodžius maldos. 
Upelis plaukia susidūmojęs, 
Atskrieja tylūs žodžiai dainos. 


Kur tik pažiūri — visur linksmumas 
Visur balselius paukščių girdi, 

Iš sielos veržias ir mano džiaugsmas 
O svajos skrieja toli toli... 

(Iš ciklo „Mūsų kelionė po Europą“) 


Iš Prancūzijos vykstame i Pirėnų pusia- 


sali, į Ispaniją. Šitame pusiasalyj yra dar 
viena valstybè—Portugalija, bet ji mums ne- 
pakeliui. 


Norint patekti iš Prancūzijos Ispanijon, 
reikia perkopti aukšti Pirėnų kalnai, kurie 
sudaro labai puikią naturalią tarp šių dviejų 
valstybių sieną. 

Pirėnų kalnai tęsiasi 435 kilometrus. Šiau- 
riniai Pirėnų šlaitai, kurie nusileidžia į Pran- 
cūziją, yra labai statūs, pietiniai gi — kiek 
pažulnesni. Vietomis Pirėnų kalnai siekia 
daugiau kaip 3 kilometrai aukščio. 

I Pirėnų pusiasalį patekome pro ilgą (apie 
19 kilometrų) tunelį. Tai yra tunelis, pro kurį 
eina geležinkelių susisiekimas tarp Ispanijos 
ir Prancūzijos. 

Pirėnų pusiasalis yra didžiausias iš visų 
kitų pietų Europos pusiasalių. Pusiasalio vi- 
durys—aukšta plokštakalnė. Klimatas karštas. 
Seniausieji Pirėnų pusiasalio gyventojai yra 
buvę iberai; vėliau čia gyveno jų palikuc- 
nys — baskai, kurių ir ligi mūsų laikų tru- 
putis išliko kalnuotoje vasaros vakarų pusia- 
salio dalyje. Vėliau čia atsikėlė romėnai, ku- 
rie užėmė visą pusiasalį. Romėnų valdžios 
sujungtosios pusiasalio tautos pamažu priėmė 
romėnų kultūrą ir kalbą. Taip atsirado šių 
dienų pusiasalio gyventojai — ispanai ir por- 
tugalai. 

Ispanija savo plotu — didelė valstybė, bet 
gyventojų joje yra neperdaugiausia — 22 mi- 
lijonai. Kadaise Ispanija buvo galinga jūrų 
valstybė. Ji pirmoji pasinaudojo naujai atra- 
stosios Amerikos turtais—auksu ir kita. Dėl 
to savo metu Ispanija buvo turtingiausia šalis 
Europoje. Turėjo daug kolonijų. Vėliau betgi 
jos galybė nusmuko. 

Ispanai — bemaž visi kakalikai, vidutinio 
ūgio, juodbruviai, karšto būdo žmonės. Tur- 
būt todėl Ispanijoj ir vyksta nuolat vidaus 
neramumai—kruvinos kovos. 

Prieš keletą metų iš Ispanijos buvo išvy- 
tas karalius, valstybė buvo paskelbta respu- 
blika. Įsigalėjo kairysis gaivalas. Paskutiniu 
gi laiku Ispanijoj vėl įvyko perversmas. Ka- 

raliaus šalininkai sukilo prieš socialistų ir ko- 
munistų valdžią. 

Ispanija daugiausia žemės ūkio šalis. Bet 
žemės ūkio kultūra nėra aukšta. Daug der- 
lingų dirvų visai nedirbama. Pajūriuose ūki- 
ninkai daugiausia verčiasi sodais bei vynuo- 
gių auginimu. Sodai dažnai susodinti pakal- 
nėse arba tam tyčia itaisytose terasose — 
pakriaušėse. Auginami įvairūs vaismedžiai, 
kaip: apelsinai, citrinos, alyvos, migdolai, vyn- 
medžiai, datulės, be to, cukriniai "medžiai, 
vatos medžiai ir ryžiai. 

Ispanų pramonė menka. Jai naudojami 
daugiausia žemės ūkio vaisiai. Pirmoje vie- 
toje stovi vyno ir alyvų aliejaus spaudimas. 
Vyno gamybos atžvilgiu Ispanija užima tre- 
Cia vietą Europoje. Didžiausi vyno gamybos 
ir prekybos centrai — Valensijos ir Malagos 
miestai. Rytų pajūryje apie Barcelonos mie- 
stą yra Išaugusi vatos pramonė, pietuose — 
Sevilės mieste—šilko pramonė. Didelė dalis 
pramonės prekybos yra ne ispanų rankose. 
Uzsieniuosna daugiausia išvežama žemės ūkio 
produktai: vynas, vaisiai, aliejus ir kita. Zy- 
miausieji prekybos uostai: Barcelona — rytų 
pajūryje, Kadiksas ir Malaga — pietų pajū- 
ryje. 

Žmonių švietimas menkai pastatytas. Daug 
yra bemokslių, nors paskutiniais metais su- 
sirūpinta švietimo kėlimu. 

Žmonės gyvena kaimuose, kurie yra kar- 
tais labai toli nuo vienas antro. Aplink kai- 
mus dažnai matyti pilių ir jų sienų griuvėsių. 
Tai istorinės liekanos iš tų laikų (8—15 am- 
žiaus), kada ispanai vedė atkaklias kovas su 
isibrovusiais iš Rytų arabais. 

Pietuose, kur daugiau buvo arabų įtakos, 
trobesiai pasižymi rytų stiliaus ypatybėmis: 
gulsti stogai, daugybė išeinančių į gatvę 
dengtų balkonėlių, kiemai su fontanais (švir- 
kštynėmis) ir gėlėmis. 

Daugelyje miestų yra įdomių senovės lie- 
kanų, daugiausia architektūros arba statybos 
paminklų: krikščionių bažnyčių, vienuolynų ir 
kitų labai dailių rūmų. Katedrose yra dau- 
gybė brangenybių ir įdomių paveikslų. Ido- 


KARAS 
ISPANIJOJE 


Šiemet Ispanijoj įsi- 
galėjo svetima įtaka. 
Valdžią sudarė kai- 
rieji, kurie savotiš- 
kai pradėjo valdyti 
valstybę. Prieš jų 
valdžią sukilo faši- 
stoi ir monarchi- 
stai. Vaizdely suki- 
lėliai Barcelono mie- 
sto gatvėse. 


miausi Ispanijoj architektūros paminklai — 
Albambros rūmai Grenados mieste ir muzul- 
monų bažnyčia Korduvoje. 

Ir miestų ir sodžių gyventojai Ispanijoj 
dažniausiai neturtingi. Keliauninką stebina di- 
delė daugybė elgetų, kuriuos jis sutinka mie- 
stų gatvėse. 

Bendrai susidaro įspūdis, kad Ispanija yra 
labai skurdi ir neturtinga šalis. 

Kalnai neaukšti, bet ir tie nesudaro gra- 
žių virtinių, dažnai tik atskirais kalnais, atski- 
romis kūgynėmis, kalnų viršūnėmis šiek tiek 
paivairina vaizdus. 

Ilgai važiavome greituoju traukiniu, dau- 
gel kilometrų pralėkėme ir visur buvo tas pats 
plikumas ir pilkumas, tik retai kur, prisigū- 
žęs prie kalno, mažas miestelis ar kaimas 
merdėjo sausroje, tik baltai nudažyti mieste- 
lių namai juos kiek gyvino. 

Netoli Ispanijos sostinės — Madrido gam- 
tos vaizdas pasikeitė. Pasirodė gražios žalios 
ganyklos, pilnos besiganančių avių, dailūs 
ąžuolai, upeliai ir tvarkingi daržai. 

Madridas yra politinis ir kultūrinis Ispa- 
nijos centras. Jis yra taip pat ir gyviausias 
Ispanijos prekybos ir pramonės miestas. Ma- 
dridas yra keletą kartų mažesnis už Berlyną. 
Gyventojų jame yra apie milijoną. Judėjimas 
gatvėse labai didelis. 

Atvykę i Madridą, tuojau išėjome pasi- 
vaikščioti. Atsidūrėme didelėje ir labai dai- 
lioje saulės aikštėje, kuri ispaniškai vadinasi 
Puerta del Sol. Daug kuo galima buvo gerė- 
tis šioje aikštėje, bet labiausiai atkreipė mūsų 
dėmesį ispanės moterys. 

— Tokių gražių moterų, taip gražiai ir 
kukliai pasirėdžiusių niekur dar nesu matęs— 
stebėjosi vienas mūsų bendrakeleivis. 

Ir iš tikro: aukštos, plonutės, grakščios, 
juodi, lyg anglis, garbanuoti plaukai, dažnai 
ilgos, nekirptos kasos, balti, skaistūs, neda- 
žyti veidai, gražiomis, tautiškomis šukomis 
padabintos galvos, ant jų gražūs, juodi vua- 
liai. Jų kuklus, paprastas, tautiškas, bet puo- 
šnus drabužis padaro ispanes nepaprastai ža- 
vinančiomis ir meiliomis. 

— Jos taip gražiai atrodo, kad žiūrėda- 
mas į jas, imi manyti, kad visos į vestuvių 
iškilmes bėga, —kalbėjo vienas mūsų jaunuolis. 

Patiko ispanės dar ir tuo, kad nesimatė 
nei vienos paniūrusios, susiraukusios, nusi- 
minusios. Visos linksmos, visos su šypsena 


«lupose, visų veiduose reiškiasi gerumas, mei- 


lumas, nuoširdumas... 

Bežiūrint į taip dailiai tautiškai pasipuo- 
šusias ispanes, kurios stačiai su pasididžia- 
vimu dėvi savo dailius drabužius, atėjo dide- 
lis noras, troškimas, kad ir lietuvės nesigė- 

dyty savo tautiškų drabužių, kad visur ir vi- 
sada, ypač iškilmėse, ar per didesnes šven- 
tes rodytųsi tautiškai pasirėdžiusios. 

— Kažin ar čia galima rasti lietuvių — 
atsiliepė vienas mūsų. 

— Kodėl gi negalima, žinia, kad galima. 
Jei nori, galime eiti lažybų, aš surasiu, — 
pasišovė kitas. 

— Na, na, nebūk toks greitas, iš kur gi 
čia tokioj tolybėj? Berlyne, Paryžiuje, Itali- 
jos miestuose galima užtikti lietuvių ar tai 
darbininkų, ar studentų, o čia iš kur?.. 

— Na, pamatysite, aš galiu galvą duoti, 
kad surasiu. Tuojau einu ieškoti. Šiandie va- 
kare, ar rytoj atvesiu jum lietuvį ar lietuvę. 

Ir iš tikrųjų. Kitą dieną mūsų užsispyrėlis 
atvedė suradęs jauną grakščią lietuvaitę. 

— O ką, ar nesakiau, kad Madride yra 
lietuvių. 

— Tai iš tikro tamsta ją suradai — visi 
stebėjomės žiūrėdamai į gražią mergaitę. 

— Mano motina Kuraitytė,—aiškino mer- 
gaitė—būdama Rusijoje susipažino su ispanu, 
ten ir ištekėjo. 

Iš Rusijos atsidanginom Madridan. Pate- 
kom visiškai tarp svetimųjų, bet motuté iš- 
mokė mane lietuviškai ir dažnai papasakoja 
apie Lietuvą. 


Stengėmes ir mes lietuvei ispanei pasa- 

koti apie Lietuvą, stengėmės sužavėti ją at- 
pasakotomis Lietuvos pievų ir laukų grožy- 
bėmis, stengėmės suvilioti ją atgal į namus, 
i motinos žemę parkviesti... 

Esant Ispanijoje pravartu pažiūrėti teatro, 
bulių kovų. Ispanai tokias bulių kovas be galo 
mėgsta. Ir apskritai Ispanija yra garsi šiuo 
atžvilgiu. 

Štai milžiniškas teatras, viduryje didelė 
aikštė, gelsvu smėliu isbarstyta. Tai arena. 
Aplinkui gana aukšta, kokių pusantro metro, 
medinė siena, tvora, toliau vietos publikai 
sėdėti. Viena vietų eilė yra aukščiau už kitą. 
Taip ratu aplinkui. Teatre yra 12 tūkstančių 
vietų. Ir tada, kai mes buvom, visos vietos 
buvo užimtos. Publikos didžiausios minios, 
Visi netgi netelpa. Bet mes šiaip taip prisi- 
plakėm prie kasos, nusipirkom bilietus ir 
įsmukom, kuone galvotrūkčiais teatro vidun. 
Ilgai laukti nereikėjo. 

Staiga pro vienus didžiulius vartus išžy- 
giavo į areną tvarkingai, keturiomis eilėmis 
išsirikiavę, margaspalviai toreadorai. Taip is- 
paniškai vadinami tie, kurie kovoja su buliais. 
Pirmiausia ėjo apie 30 pėsčių trumpom mar- 
gom kelnaitėm, siaurom bliuzėm, tautiškais 
margais kaklaryšiais, su lengvomis palerino- 
mis ant pečių ir plačiomis skrybelėmis ant 
galvų, aukšti, ploni vyrukai. Paskui juos jojo 


„IR GATVÉ VISA 
NUAIDĖJO“... 


Ispanijos sukilėliai, 
pasislėpę už užmuš- 
tų miesto gatvėsear- 
klių, šaudosi su val- 
džios kariuomene. 


tošė pačiose eilėse apie 10 raitelių ant auk- 
štų arklių, kurių dešinieji šonai ir pilvas buvo 
pridengti stora, veltine kažkuo prikimšta 
medžiaga, kuri šiek tiek apsaugo arklius nuo 
įsiutusių jaučių ragų. 

Greitai arena vėl buvo tuščia. Teatro pu- 
blika, kuri prieš tai labai buvo nerami, da- 
bar nutilo. Visi laukė pasirodant buliaus. 

Netrukus į areną buvo išleistas jautis. 
Apie dvi minuti jautis bėginėjo po smėlio 
aikštę, ieškodamas darbo savo ragams. Tuo- 
jau atsirado arenoje ir keletas jaučių erzin- 
tojų, su raudonais skarmalais rankose. Nu- 
džiugęs jautis puolė prie žmonių. Atrodė, kad 
dabar bus galas tiems drąsiems ispanams, 
tačiau šie nepabūgo, vikriai pašoksta šonon, 
o jautis puola tiktai raudoną skarmalą. Kai 
dar labiau įsiuto, puolė ir pačius erzintojus. 
Bet pačiu buliaus isiutimo metu, staiga iš- 
jojo raitelis ir pasuko vargšą arklį stačiai ant 
isiutusio jaučio, taikydamasis ilga ietimi įdurti 
į jaučio tarpupetę. Bet jaučio puolimas buvo 
toks staigus ir smūgis arkliui toks stiprus, 
kad ant jaučio ragų pakibo ir arklys ir rai- 
telis. Raitelis nusirito nuo arklio žemėn, ar- 
klys. išleistais viduriais žemėje kankinosi. 
Staiga atbėgę jaučio erzintojai, neleido jau- E 
čiui atsisukti į gulintį arenoje toreadorą. Jau- À 
tis vėl nusivijo raudoną skarmalą. | 

Publika siuto iš džiaugsmo, klykė, šaukė, 


staugė. Tuo tarpu arkliui buvo padarytas. ga- L 


las kažkokiu įrankiu, arklio lavonas tuojau 
buvo ištemptas iš arenos. Toreadoras gi sėdo 
ant naujo arklio ir vėl prasidėjo tos pačios 
kautynės. Raitelio uždavinys—tris kart įdurti 
į jaučio tarpupetę. Taip ir buvo. Po trečio 
įdurimo jautis visiškai nusilpo, bet erzintojai, 


issoke iš savo slėpynių, vėl ji erzino. Kai jau- : 
pasirodė arenoje be ps 


tis buvo vėl į erzintas, 
apsaugos pėsčias toreadoras, su dviem vie- 
nodos spalvos lazdelėm, kurios aštrūs plėni- 
niniai galai užlenkti taip, kad ismeigta laz- 
delė laikytųsi jaučio odoje. 

Naujas toreadoras, atsistojęs vienas are- 
noje, erzinančiu balsu ir visokiais judesiais 
kvietė į dvikovą jauti. Ir kai jautis tą dvi- 
kovą priėmė, kai jis visu greitumu ėmė bėgti 
tiesiog į toreadorą, tai jis, toreadoras, taip 
pat visu greitumu bėgo į jauti, aukštai ran- 
kzs su lazdelėmis iškėlęs, ir pribėgęs prie 


pat jaučio ragų, kada, rodos, buvo likęs tik 
vienas akimirksnis, kad drąsusis ispanas pa- 
kibty ant jaučio ragų,—jis umai pasisokéjes 
i Sali smeigé tuo pačiu metu į jaučio tarpu- 
pete, i ta vietą, iš kurios jau tekėjo kraujas. 
Tokių lazdelių, kurios visos palieka kabėti 
jaučio odoje, įsmeigiama šešios. Kai jautis 
nusikankines aprimsta, erzintojai vėl ji erzi- 
na, o publika, grojant orkestrui, staugte stau- 
gia iš džiaugsmo. Pagaliau jautis nusikanki- 
nes krenta nebegyvas arba ji pribaigia tam 
tikru durtuvu: Sutvarkius areną, įleidžiamas 
kitas, jautis, ir vėl tas pats žaidimas. Per vieną 
vakarą nukankinama 6 — 8 jaučiai. Kiekvie- 
nais gi metais Ispanijoje nukamuojama tuo 
būdu apie 1.300 jaučių. 

Nepratusiems žiūrėti tokių nežmoniškų 
žaidimų baisu ir koktu darosi, bet ispanams 
tai labai patinka, ir kažin ar kada nors išnyks 
Ispanijoj šis nesveikas paprotys. 

Siame žemėlapyje matyti A un tel val- 

stybės ir dalis Prancūzijos. Rodyklės rodo, kaip suki- 

lėlių, generolo Franko vadovaujami, pulkai iš visų 

pusių mėgina apsupti sostinę Madridą. Apačioje matyti 

Ispanijos kolonija Maroko, kur gen. Franko, būdamas 
aro komendantu, pradėjo sukilime. 

LAISVASIS MIESTAS 


ES 


Taip atrodo Baltijos pajūrio laisvasis Dancigo miestas, apie kurį paskutiniuoju metu daug 
rašo viso pasaulio spauda, o vokiečiai įrodinėja, kad šis miestas turįs jiems priklausyti. 


APIE ATOMUS 


Anksčiau rašant apie medžiagą, buvo pa- 
sakyta, kad atomas susideda iš branduolio, 
elektronų ir tuštumos. Palyginus branduolį ir 
elektronus su tuštuma, jie užima labai maža 
vietos. Daug tuštumos, bet nedaug kietos 
medžiagos. 

Jeigu kas pajėgtų suspausti mūsų žemę 
taip, kad jos visi atomų branduoliai ir elektro- 
nai susiglauštų, tai žemės skersmuo būtų tik 
vieno kilometro ilgumo. Tačiau žemės sun- 
kumas būtų tas pats. Betgi sunki būtų mūsų 
zemelė! Jos vienas kūbinis centimetras būtų 
toks sunkus, kad joks žmogus nepakeltų. Ži- 
note, kiek jis svertų? Nei daugiau, nei ma- 
žiau kaip dešimts milijonų tonų (tonas turi 60 
pūdų). Panašių atomų susispaudimų yra kai 
kuriose žvaigždėse. 

Žinant, kad atomai labai tušti, kyla klau- 
simas, kodėl atomai viens kitam keio ne- 
pastoja, neieina į kito ribas. Matyti, kad ato- 
mai turi kažkokią apsaugą. Taip, turi. Tą ap- 
saugą sudaro elektronai, tos dulkelės, kurios 

laksto aplink atomo branduolį. Nesinori tikėti, 
kad tokios dulkelės galėtų apsaugoti atomo 
sienas, juo labiau, kad, pavyzdžiui, vandenilio 
atomas turi tik vieną elektroną. : 
Kad suprastumėm elektrono jėgą ir pa- 
slapti, turėtumėm susipazinti su elektros esme. 
Kas bent kiek turėjo reikalo su elektra, tas 
žino, kad elektra yra dviejų rūšių: teigiama 
ir neigiama. Tarp šitų priešingų elektros rū- 
šių yra bendradarbiavimas.. Pati teigiama elek- 
tra neturėtų jokios praktiškos reikšmės, jei 
nebūtų neigiamos elektros ir priešingai. Jeigu 
pakabinsime ant siūlo du rutuliuku vieną nuo 
kito tolokai ir juos ielektrinsime vieną tei- 
giama, kitą neigiama elektra, tai rituliukai 
stengsis viens kitą prie saves prisitraukti. Kai 
rituliukai susidurs, jų elektra pranyks ir ritu- 
liukai griš i savo vietas. Bet jeigu duosime 
abiem rituliukam teigiamą arba neigiamą 
elektros rūši, tuomet rituliukai viens kitą nuo 
savęs stums, nenorės susitikti. Šitaip susidaro 
griaustinis ir perkūnijos. Mūsų žemė turi nei- 


giamą elektros rūšį, o debesyse atsiranda 
teigiama ir jos nori susijungti. Jeigu debesyse 
susidaro tokia didelė jėga, kad pajėgia per- 
skruosti erdve, skiriančią žemę nuo debesų, 
tai ir įvyksta priešingų jėgų susijungimas. 
Sakome, kad perkūnas trenkia. Kartais jis 
atneša nelaimių: užmuša žmogų, padega na- 
mus ir pan. 

Žmonės, pažinę elektros savybes, įkinko 
ją darban: apšviečia ja miestus ir suka ma- 
šinų ratus. 

Elektronai, ypač tie, kurie sudaro atomo 
teritorijos ribas, : visuomet pilni neigiamos 
elektros. Kai du atomai susiartina, tai jų 
elektronai, turėdami tą pačią neigiamą elektrą, 
viens kitą nuo saves stumia, nenorėdami su- 
sitikti. Jokia pašalinė jėga nepadeda jiems 
susiglausti: jie nepasiduoda. Matome, kad 
elektronai eina sargybos pareigas — saugo 
atomo sienas ir į jo teritoriją, nieko svetimo 
neisileidžia. Didelis atomų darbas. Jie taip 
pat dalyvauja išoriniame atomų: išvaizdos kei- 
time. Pavyzdžiui, įvairūs cheminiai procesai, 
t. y. elementų junginiai visuomet įvyksta 
atomų periferijose ten, kur yra elektronai. Bet 
elektronų reikšmė tuo ir baigiasi. 


Atomo esmė priklauso branduoliui. Bran- 
duolyj yra atomo valdžios buveinė, panašiai, 
kaip valstybės sostinėje yra valdžia, kuri 
sprendžia visos valstybės likimą. 

Kaip gi atrodo ta atomo valdžia, centras, 
jo branduolys? Mokslas jau įrodė, kad bran- 
duolys nesudaro vienalypės masės; priešingai, 
jis sudarytas dar iš mažesnių medžiagos da- 
lelių. Tiktai vieno elemento, vandenilio, ato- 
mas sudarytas iš vienos dalelytės, o kitų ele- 
mentų atomų branduoliai sudaryti iš kelių 
arba keliosdešimties dalelių, panašių į van- 
denilio branduolį. 

Iš to išeina, kad yra tiktai viena plytelė, 
iš kurios sudaryti visų elementų atomai. Ta 
plytelė pavadinta protonu. Tad protonas yra 
tarytum pirmoji medžiaga, pramaterija, iš ku- 
rios sudaryti visi kūnai. Nuo protonų skai- 
čiaus branduolyj pareina tai, kad vienas dai- 
ktas yra akmuo, kitas auksas, trečias sidabras 
ir t.t. Elemento helio branduolys turi du van- 
denilio branduolio—protonus, anglio—šešius, 
azoto—septynius, deguonis—aštuonius ir t. t. 


net ligi 92 protonų, kuriuos turi urano atomo 
branduolys. 

Tikrai nuostabu, kad žmogus pajėgia ati- 
dengti tokias medžiagos paslaptis ir pastebėti 
Visagalio darbo grožį, nes išeina, kad Jis pa- 
saulio sudarymui panaudojo tik vieną me- 
džiagą, protoną. Kai žmogus moka sudaryti 
iš medžiagos vos kelių rūšių pastatus, tai 
Dievas sudarė iš pirmosios medžiagos, pro- 
tonų, įvairiausi pasaulį: dujas, skysčius, kietus 
kūnus — jų skaičiuje augalus, gyvulius ir 
žmogų. 

Juo daugiau protonų yra atomo branduo- 
lyj, juo sunkesnis atomas. Nuo protonų skai- 
čiaus pareina ir elektronų kiekis. Kiek yra 
protonų branduolyj, tiek tas atomas turi ele- 
ktronų. Geležies atomas turi savo branduolyj 
26 protonus, tiek pat ir elektronų laksto ap- 
link branduolį. Alavo atomas turi 82 protc- 
nus ir tiek elektronų, todėl jis ir sunkus. 

Prisimenant, kad priešingos elektros ku- 
nai stengiasi susijungti, .suprantama, kodėl 
elektronai nenutolsta nuo branduolio, nuo 
protonų. Kiekvienas protonas palaiko elektroną 
kaip priešingos elektros kūną; teigiamos elek- 
tros protonai traukia į save neigiamos elektros 


DIDMIESTIS VAKARE 


Jungtinių Amerikos valstybių didžiulis Neujor- 
ko miestas tviska elektros šviesoje. 

elektronus. Tokia protonų ir elektronų lyg- 
svara labai lengva išlaikyti, nes kiek yra ato- 
me protonų, tiek yra ir elektronų. Paklydęs 
elektronas negali susijungti su kitu atomu, 
nes nebus jame atitinkamo protono, kuris jį 
palaikytų. 

Mokslininkai taip pat yra pastebėję, kad 
be protonų atomo branduolyj yra dar šis tas. 
Jeigu skaitysime svorio vienetu vandenelio 
protoną, tai kiekvieno kito elemento atomas 
turėtų būti tiek kartų sunkesnis, kiek protonų 
turi jo branduolys, nes vandenilio atomo bran- 
duolys turi tik vieną protoną. Čia neskaitome 
elektronų sunkumo, nes jis visai nežymus. 
Tokiu būdu helio atomas, kuris turi savo bran- 
duolyj du protonu, turėtų būti du kart sun- 
kesnis už vandenilio atomą, o tuo tarpu jis 
sunkesnis keturis kartus. Panašiai yra ir su 
kitais elementais ir jų atomais. Iš to išeina, 
kad atomo branduolyj yra dar kažkas, kas 
savo veikimo neparodo, matyt, neturi elektros, 
bet turi svorį. Šitą „kažką“ mokslininkai pa- 


vadino neutronais, Neutronai tai yra negyvi 
protonai, be elektros. Tuo būdu helis turi 
savo branduolyj du protonu su teigiama ele- 
ktra ir du neutronu be elektros, kurie kartu 
ir sudaro sunkumą 4 kartus didesnį negu 
vandenilio atomas. Urano branduolys turi 92 
protonus ir 146 neutronus, todėl jo atomo 
svoris turi 233 vienetus. 

Mokslininkai, ištyrę atomo sudėtį, norėtų 
pagaminti tokią jėgą, kuri galėtų sudaryti 
bet kokio elemento atomą iš atitinkamo kie- 
kio protonų, neutronų ir elektronų. Pavyz- 
džiui, pakanka į vandenilio atomą įskiepyti 
tris protonus, tame skaičiuje du neutronu, 
kad gautų labai vertingas dujas — helį. Tuo 
būdu, atimant arba pridedant protonų ir neu- 
tronų atitinkamą kiekį, galima būtų iš akmens 
gauti geležį, iš geležies auksą ir priešingai. 

Gal kuomet nors žmonės ir susilauks, kad 
iš medžio bus gaminama geležis, iš akmens 
miltai, iš druskos auksas ir t. t. 


Jet. 


Jaunuolio budas 


Jaunuolių yra visokių. Sakome, kad vie- 
nas yra lėto, kitas karšto būdo, trečias dar 
kitokesnio būdo. Reiškia, kiekvienas Žmogus 
turi savo buda. 

Žmogaus būdą arba charakterį siejame 
paprastai su jo elgėsiu arba stačiai su jo dar- 
bais. Iš to sprendžiame apie toki ar kitokį 
žmogaus būdą. Sakome, kad žmogus turi aiškų, 
pastovų būdą, jeigu jisai savo darbuose va- 
duojasi tam tikrais pastoviais dėsniais arba 
principais, kurių jis tebesilaiko netgi ir tada, 
kada jo gyvenimo kelyje pasitaiko ir didelių 
kliūčių. Yra juk labai daug pavyzdžių, rodan- 
čių kaip kai kurie įžymūs žmonės ar tai 
mokslininkai ar pagaliau milijonieriai turėjo 
savo gyvenime labai daug kliūčių, buvo, sa- 
kysime, neturtingi ar ką, bet vis dėlto savo 
nenuilstamų pastangų, savo. kieto, o gal ir už- 
sispyrusio būdo dėka, pasiekė savo gyvenimo 
idealą. 

Iš to, ką pasakėme, seka, kad su žmogaus 
būdu labai glaudžiai yra susijusi žmogaus 
valia. Nes juk ne kas kita yra, o tik žmo- 

gaus valia, jeigu jis pasiryžta kokį darbą ar 
žygi atlikti ir, nugalėjęs visus sunkumus, jį 
atlieka. 

Didelės taip pat reiškmės būdui turi jau- 
smai. Todėl, būtent, kad visoki norai, troški- 
mai ar pasiryžimai pareina juk nuo žmogaus 
jausmų. Žmogus dažniausiai vaduojasi gyve- 
nime tik jausmais. Jausmams paveda jis ir 
protą ir valią. Jausmai ar gal, tikriau sakant, 
geiduliai gali būti visoki: ir geri ir blogi. 
Blogi geiduliai veda žmogų į prapulti, geri— 
yra naudingi, ir tuon:et nėra povojaus, jeigu 
jie paveikia protą. Jeigu, pav., pas ką nors 
yra labai išaugę visuomeniniai jausmai, kam 
geiduliai liepia darbuotis visuomeniniai, tai 
čia tiktai nauda gali būti: ir pačiam žmogui 
ir visai visuomenei. Ta kryptimi eis, aišku, ir 
protas ir valia. Geriausia tačiau, kai Žmogus 
nepasiduoda vien tik savo jausmams, bet vi- 
sur ir visada vaduojasi blaiviu protu. 

Būdas yra tiktai viena dalis žmogaus pri- 
gimties. Be būdo žmoguje vystosi dar ir kitos 
savybės, kurių svarbiausios yra: temperamen- 


tas ir individualumas. Ka reiškia tempera- 
mentas, visi, tur būt, daugiau ar mažiau nu- 
manome. Šį žodį labai dažnai vartojame kas- 
dieninėj kalboj. „O,—-sakome,—jis turi karštą 
temperamentą: užsidega, kaip ugnis“. Arba: 
„Šaltas, kaip ledas“. Aiëkiau tariant, tempe- 
ramentas—tai įgimtas žmogaus nusiteikimas, 
pareinąs nuo jausmų, kurie kelia tokius ar 
kitokius akstinus. Temperamentas sunku at- 
skirti nuo būdo, todėl daugelis psichologų 
šiuo du dalyku jungia į vieną. 

Seniau mokslas skyrė keturių rūšių tem- 
peramentą. Sangvinikai—tai žmonės ugningo, 
gyvo, staigaus, karšto ir jautraus tempera- 
mento žmonės. Cbolerikai - smarkaus, greito, 
pikto ir tulžingo temperamento. Melancboli- 
kai — tai žmonės liūdni, susimąstę, paniure. 
Flegmatikai — šalto, lėto, abejingo, apsi- 
blaususio, sunkaus ir tingaus temperamento. 

Tačiau šių dienų psichologijoj ima viršų 
naujas, vokiečių psichologo Krečmaro įvestas, 
temperamentų suskirstymas. Krečmaris dalija 
žmones jų temperamento požiūriu į dvi rūšis. 
Viena rūšis—tai: ciklotimikai; antra: scbizoti- 
mikai. Pirmieji tai žmonės draugiški, greitai 
susigyveną su kitais žmonėmis, dažnai link- 
smi, su pakelta nuotaika, turi iniciatyvą, bet 
taip pat lengvai ikrenta nusiminiman ir ne- 
veikluman. Antrieji — užsidarę savyje, linkę 
būti patys vieni, dažnai labai jautrūs, kai kada 


LIEPSNU 
SUKŪRY 


Arabai stengiasi iš- 
stumti iš Palestinos 
žydus ir sunaikinti jų 
turtus bei gyvenamas 
vietas. Vaizdely lieps- 
nojąs Žydų miestas,kurj 
padegė arabai. 


dideli keistuoliai, šalti ir abejingi. Tas pats 
mokslininkas pastebėjo, kad ciklotimiško tem- 
peramento žmonės yra paprastai apskrito su- 
dėjimo, linkusieji tukti arba „storuliai“. Tuo 
tarpu žmonės liesi priklauso prie schizotimiško 
temperamento rūšies. Paprastai tačiau sunku 
sutikti žmogų, kuris turėtų aiškų vienos ku- 
rios rūšies temperamentą. Labai dažnai tempe- 
ramentai yra susimaišę tam pačiam žmoguje. 

Žmogaus individualybė — tai visos jo psi- 
chinės ar dvasinės savybės draugėn paimtos. 
Vienas žmogus turi vienokią pasaulėžiūrą, 
kitas—kitokią. Sakome, kad jų individualybės 
arba asmenybės yra skirtingos. Sunku taip 
pat atskirti žmogaus būdą nuo likusios jo 
asmenybės dalies. 

Žmogaus būdą labai sunku pažinti, nors 
yra ir tam tikri mokslai, kurie stengiasi pa- 
žinti žmogaus būdą iš veido bruožų ir jo ra- 
šysenos. Pirmas mokslas vadinamas fizjogno- 
mika, antras — grafologija. 

Kai kas tvirtina, kad žmogaus būdo ne- 
galima perdirbti, negalima jo būdo išugdyti. 
Sako, kad su kokiu būdu žmogus gimė, su 
tokiu jisai ir mirs. Iš dalies tai yra teisybė. 
Bet iš tikrųjų auklėjant žmogų galima pakei- 
sti jo būdas. Geriausiai auklėti dar jauno žmo- 
gaus būdas. Todėl mokyklose į auklėjimą 


kreipiama labai daug dėmesio. Paaugęs žmo- 
gus irgi turi ugdyti savo būdą. A. 


V. KUOLAITIS 


Mano dainelės 


Iš skausmo nuaustos, jūs mano dainelės, 
Skambekit po visą mūs šalį, 

Prikelkite vargšą, kurs, kryžkelėj puolęs, 
Keliauti toliau nebegali. 


Prikelkit varguose bemiegančius brolius 
Ir kurkite jiems ateitį šviesią, 

Te žengia pirmyn šuolių šuoliais 

le skelbia brolybę ir tiesą. 


Tonais gražiausiais apjuoskite kraštą, 
Lelijų žieduose virpėkit, 

Suraskite džiaugsmą mūsų prarastą 
Meile tėvynės 2ybekit, 


Lyg vasaros vėjas, atneškitę gaivą, 
Ikvepkit krūtinėn ramybę, 

Žaliuokit, lyg rūtos, lyg sesių jurginai, 
Jūs dainos kovose pražydę. 


KAIP SPRENDŽIAMI TARPTAUTINIAI GINČAI 


Tarptautiniai ginčai gali būti sprendžiami 
dviems būdais: karo ir taikos keliu. 

Apie pirmąji būdą čia neteks kalbėti, nes 
jis ir taip yra aiškus. Kalbėsime tik apie tarp- 
valstybinių ginčų sprendimą taikos būdu. Kad 
būtų aiškiau, suskirstysime visą medžiagą tam 
tikrais skyreliais. 

Diplomatinės derybos. Tai yra pir- 
miausias kelias ginčams tarp susikivirčijusių 
valstybių šalinti. Kaip tai vyksta? Susiginčiju- 
sios valstybės skiria savo atstovus, kurie su- 
važiavę, dažniausiai trečiosios valstybės mie- 
ste, stengiasi ginčą išaiškinti, veda derybas 
ir tt. Jeigu nesusipratimas yra nedidelis, tai 
paprastai kaltosios valstybės nuolatinis atsto- 
vas — ambasadorius ar įgaliotas ministeris — 
einąs pareigas antroje valstybėje, apsilanko 
pas šios pastarosios valstybės užsienių rei- 
kalų ministerį, ir nesusipratimą kaip nors pa- 
šalina. 

Šitoks nesusipratimų šalinimas vadinasi 
tiesioginis. 

Geri patarnavimai. Tai reiškia, kad 
kilus tarp dviejų valstybių ginčui, trečioji 
valstybė savo noru ar susiginčiujusių valsty- 
bių prašoma, gali patarti ar nurodyti, kaip 
ginčas gali būti išspręstas. Pati ši trečioji 
valstybė ginčo nesprendžia, ji tik pataria, 
nurodo. 

Tarpininkavimas. Šis tarptautinių gin- 
čų sprendimas yra panašus į aukščiau apra- 
šytą, skiriasi tiktai tuo, kad trečioji valstybė— 
taikintoja stengiasi suderinti šalių pažiūras ir 


358 


paruošia susitaikymo planą. Tarptautinėj teisėj 
tarpininkavimas vadinamas medijacija, o tar- 
pininkas — medijatorius. 

Tiriamosios komisijos. Šios komi- 
sijos susideda paprastai iš trečiųjų valstybių 
piliečių, bet gali į jas įeiti ir susiginčijusių 
valstybių piliečiai. Šių komisijų uždavinys: 
ištirti visą nesusipratimą, jo atsiradimo sąly- 
gas ir kita. Tačiau komisija neturi teisės skelbti 
galutinio sprendimo. Tai jau ne jos dalykas. 
Tiriamosios komisijos veikimas nustatomas 
tam tikra abiejų valstybių sutartimi. Baigusi 
savo darbą, komisija paskelbia pranešimą arba 
raportą apie ginčo padėti. 

Taikomosios komisijos. Šitų komi- 
sijų uždavinys yra jau kitoks. Jos turi surasti 
būdą, kaip ginčas gali būti pašalintas. Kitaip 
tariant, duoda tokias ar kitokias susitaikymo 
propozicijas arba pasiūlymus. 

Taikomosios komisijos vaidinamos kitaip 
koncilijacinėmis komisijomis. 

Valstybės gali paskirti tokias komisijas 
vienam kartui, bet gali jos būti ir nuolatinės, 
sudarytos sutartimi. 


Arbitražas arba trečiųjų teismas. 
Šie teismai atrodo šitaip: nesantaikoj gyve- 
nančios valstybės paveda išspręsti savo bylą 
teismui, susidedančiam iš abiejų valstybių iš- 
rinktų asmenų. Gali būti, kad byla pavedama 
tiktai vienam asmeniui, sakysime, kokiam 
monarchui ar popiežiui. Popiežius seniau la- 
bai dažnai spręsdavo ginčus tarp valstybių. 


SVIESUSIS JAUNIMAS 


Liet. Sv. Kazimiero D-jos Kabeliy parapijos (Gardino apskr.) veiklesnieji skyriy nariai su 
savo dvasios vadovu Kabeliy klebonu kun. Pr. Cagliu. 


Trečiųjų teismas, išnagrinėjęs bylą pagal 
tarptautinės teisės arba valstybių nustatytus 
nuostatus, skelbia sprendimą, kurį šalys turi 
pripažinti. Labai dažnai, ypač seniau, trečiųjų 
teismas teisdavo visiškai savo nuožiūra, tai 
yra pats nustatydavo tam tikrus nuostatus. 

Arbitražas taip pat gali būti sudarytas tam 
kartui arba gali būti nuolatinis, sudarytas 
dviejų valstybių sutartimi. 

Nuolatiniai tarptautiniai teismai. 
Apie juos esame jau truputi rašę. Yra du 
nuolatiniai tarptautiniai teismai. Vienas įsteig- 
tas 1899 metais Hagoje. Tai Nuolatinis Arbi- 
tražinis Tribunolas. Antras įsteigtas po Di- 
džiojo karo, kaip Tautų Sąjungos organas. 
Tai Tarptautinio Teisingumo Tribunolas. Val- 
stybės gali kreipti savo bylas arba į vieną 
arba į antrą tribunolą. Abiejų tribunolų bu- 
veinė yra Hagos miestas, Olandijoje. 

Retorsijos. Tai yra atsiteisimas vienos 
valstybės už neteisingą elgimąsi antros val- 
stybės su piliečiais arba tautiečiais pirmosios 
valstybės. Sakysime, viena valstybė apkrauna 
neteisingai visokiais sunkumais kitos valstybės 
pirklius, tuo tarpu kai kitų valstybių pirklių 


atžvilgiu to nedaro. Tokiu atveju nuskriaustoji 
valstybė imasi retorsijų. 

Retorsijos iš tikrųjų skiriasi nuo aukščiau 
aprašytų tarptautinių ginčų sprendimo būdu, 
nes jomis labai dažnai laužomos netgi tarp- 
tautinės teisės, bet vis dėlto valstybės jomis 
labai plačiai ir dažnai naudojasi. | 

Represalijos. Čia taip pat nuskriaustoji 
valstybė stengiasi netgi jėgos būdu priversti 
kitą valstybę atšaukti savo nefeisefq žygį. 
Pažymėtina, kad nors tiek retorsijų, tiek re- 
presalijų atvejais vartojama jėga, bet iš tik- 
rųjų tarp valstybių pasilieka taikingi santy- 
kiai. Represalijų yra kelios rūšys, bet mes čia 
apie jas nekalbėsime. 

Reikia skirti retorsijas nuo represalijų. 
Pirmosios yra atsiteisimas už neteisingą val- 
stybės elgimąsi su duotosios valstybės pilie- 
čiais, antrosios — atsiteisimas už neteisėtą 
kitos valstybės žygi duotosios valstybės pilie- 
čių ar tautiečių atžvilgiu, sakysime, už netei- 
sėtą duotosios valstybės piliečių kalinimą. 

Tiek vienu, tiek antru atveju stengiamasi 
atsimokėti tuo pačiu ir lygia dalimi. 

Alminas. 

SAUSUMA IR VANDUO 


Žemę siaučia per 300 kilometrų storumo 
oro sluoksnis. Kad žemė neturėtų nei kalnų, 
nei slėnių, o būtų visai lygi, kaip nutekintas 
rutulys, tai visomis pusėmis ją semtų vanduo 
kokių dviejų kilometrų storumo. Bet dėl že- 
mės paviršiaus nelygumo taip nėra; vanduo, 
subėgęs į slėnius, sudaro didžiules jūres, eže- 
rus ir pelkes. 

Po vandeniu žemės paviršiaus yra dau- 
giau, nekaip sausumos; visas sausumos pa- 
viršius bemaž treja mažesnis už vandenų pa- 
viršiaus plotus. 

Jei galėtume žiūrėti į žemę nuo Marso 
ar kitos kurios artimiausios planetos, tai že- 
mės paviršiuje pamatytume ivairių — tamsių 
ir šviesių dėmių. Šviesiosios dėmės būtų sau- 
suma, o tamsios — vanduo; sausa žemė ge- 
riau atmuša saulės spindulius, o vanduo suge- 
ria šviesą. 

Jei mes galėtume kaip nors pašalinti vi- 
sus vandenis nuo žemės, tai pamatytume, 
kokių gilių slėnių yra po lygiu švelniu van- 
dens paviršiumi. Atsivertų mums jūrių dug- 
nas, ant kurio dabar guli 4 -6 kilometrų sto- 
rumo vandens sluoksnis. Pamatytume tada 
milžiniškus žemynų šlaitus ir nulaibintus salų 
salelių kūgius. Žemės paviršius atrodytų mums 
labai nelygus. Vanduo, aptvindes didelius Ze- 
mės slėnius, žymiai sumažina jos nelygumą. 

Gaubliuose ir žemėlapiuose vandenis žymi- 
mi mėlynais dažais, o sausa žemė—geltonais. 
Visa sausa žemė sudaryta keturių didžiulių 
plotų, žemynais vadinamų, ir daugelio salų 
ir salelių. Yra šie žemynai: Rytų — rytų pus- 
rutulyje, Vakarų — vakarų pusrutulyje ir Pie- 
ty — ¡pieciau nuo pusiaujo; šiauriniai pietų 
kraštai sudaro ketvirtą žemyną, Antarktimi 
vadinamą. Visus šituos žemynus skirsto še- 
šiomis pasaulio dalimis. Rytų žemyne jų ski- 
ria tris: Europą, Aziją ir Afriką. Visas vakarų 
žemynas tesudaro vieną pasaulio dali—Ame- 
riką; skiria Žiemių ir Pietų Ameriką. Pietų 
žemynas taip pat tėra viena pasaulio dalis— 
Australija. Antarktis ligšiol mažai težinomas 
žemynas, nes neseniai atrastas, ir jo paviršius 
storu ledų sluoksniu apklotas. Visų didžiausia 
pasaulio dalis yra Azija. Europa sudaro jos 
pusiasalį. Dėl to kai kurie abi šias pasaulio 

dalis priskiria prie vienos ir vadina bendru 
Eurozijos vardu. 

Visi pietų žemynai nukreipti smaigaliais 
į pietus, o vakaruose turi dideles įlankas. 

Žemynus skiria penki vandenynai: Didysis, 
Atlanto, Indijos, Žemių Ledjūris ir Pietų 
Ledjuris. Visų didžiausias ir giliausias yra 
Didysis (Ramusis) vandenynas: jame nuskęstų 
visos pasaulio dalys. Bematuojant jo gilumą, 
užeita gilesnių per 8 kilometrus vietų. 

Dažnai vieton gaublio vartoja pusrutulių 
žemėlapius. Rytinį pusrutulį (be Australijos) 
vadina senuoju pasauliu, o vakarų— naujuoju. 
Amerika europiečiams tėra žinoma tik nuo 
1492 metų, kada drąsus keleivis Kolumbas 
pirmą kartą leidosi plaukti nežinomu vande- 
nynu ir atrado naują pasaulio dalį —Ameriką. 

Australija europiečių atrasta prieš pusantro 
šimto metų, o Antarktika — dar vėliau. 

Žemynų ir vandenynų ribos nėra amžinos, 
nes žemės paviršius, nors palengva, bet to- 
lydžio kinta. Jėgos, kurios keičia žemės pa- 
viršių, galima suskirstyti dviem būriais: išvi- 
dinės ir išorinės jėgos. Prie pirmojo būrio 
priskiria tas jėgas, dėl kurių kinta žemės vi- 
dus: žemė dreba ir banguoja josios paviršius, 
antrąjį būri sudaro saulės spindulių, oro ir van- 
dens jėgos. 

Daug tūkstančių metų gyvenusi žemė vi- 
sokių atamainų prityrė. Galingos jėgos, be 
paliovos dirbdamos, rioglino milžiniškus kal- 
nus ir kasė giliausius griovius; kitos jėgos 
lygino kalnus ir užkasinėjo bedugnes daubas. 

Apie žemės atsiradimą spėjama, kad ji 
pačioje pradžioje laksčiusi visatos erdvėje 
didžiuliu ikaitusiu dujų debesiu, o paskui 
ataušusi ir virtusi skysta ugnies tuma, ant 
kurios, toliau auštant, atsiradusi kieta plutelė. 
Ant tos plutelės nuolat liję, nes visas vanduo 
tuomet buvęs garu virtęs. 

Ar dabar tikrai yra ugninis žemės bran 
duolys,—sunku bepasakyti. Betgi giliai žemės 
viduriuose labai karšta. Vienoj vietoj Vokie- 
tijoje buvo isgreze šulini beveik dviejų kilo- 
metrų gilumo. Tenai karštis siekė 58 laipsnių. 

Aušdama žemė turėjo trauktis, jos tūris 
mažėjo, ir dėl to kietoji pluta turėjo rauktis, 
garankščiuotis. Iš tų raukšlių susidarė kalnai, 


tarp jų — kloniai, o giliesnieji slėniai patvino 
vandeniu — jūrėmis, ežerais virto. Tačiau tuo 
nepasibaigė. Ir dabar be paliovos žemė kinta. 
Žemės rutulys, nors pamažu, bet be atvan- 
gos, aušta. Per 1000 metų jis daros vienu 
laipsniu šaltesnis. 

Žemės plutos sluoksniai ne lygaus storio, 
ne vienodo didumo ir ne vienodai sugule. 
Vieni jų guli taisyklingai susiklostę, kiti visaip 
iškrypę — tai įstrižai, tai stačiai sugriuvę. Tie 
sluoksniai sudėti iš įvairių uolų: vienos jų 
trapios, minkštos, purios, kaip smiltys ar mo- 
lis, o kitos kietos, tvirtos, kaip granitas. Ir 
sąlygos, kuriomis tos uolos yra susidariusios, 
taip pat ne vienodos; sugulusios viršuj uolos 
nieko nesuspaustos, o atsidūriusios kokių 20 
kilometrų gilumoje labai slėgiamos, nes ant jų 
guli viršutiniai sluoksniai. Žinoma, minkštųjų 
giliai žemėn nusmegusių uolų tūris nuo di- 
delio spausdimo sumažėja. 

O ten kur skluosnių tūris dėl ko nors 
sumažėjęs, uolos lieka be paramos rioksoti 
ir stengiasi nuslūgti. Kai kada tas slūgimas 
eina palengva. Pav., viena Skandinavų pusia- 
salio dalis pamažu grimsta, o kita kyla; taip 
pat palengva slūgsta dalis Vokiečių jūros 
pakraščio — Holandija. Staigūs žemės sluok- 
snių kitimai sukelia žemės paviršiais dre- 
bėjimus. | 

Daugelis mano, kad kieta žemės pluta 
neiveikiama ir nekinta. Bet tyrimai parodė, 
kad uolos, kurios sudaro žemės plutą, ne- 
pastovios,—jos nuolat įra, dūlėja. Dūlėt pra 


SUVALKIJOS 
KAZIMIERIEČIAI 


unsko ir Seinų apylinkės jau- 

imas liepos mėn. gale buvo su- 

rengęs linksmą išvyką ir gegu- 

žinę gražiose Seivų ežero pa- 
krantėse. 


deda iš viršaus gilyn. Saulės spinduliai, oras, 
vanduo, įvairūs augalai ir gyvuliai įveikia kie- 
čiausias kalnų uolas. 

Nuo šilumos uolos plinta, o nuo šalčio 
traukias. O žemės paviršiuje šiltis nepastovi, 
ji kinta. Plisdamas ir vėl traukdamasis uolų 
paviršius trūksta, trupa, smulkėja ir virsta 
puria žeme. Dažnai dykumų keleiviai išsigą- 
sta, išgirdę plyštančias uolas tratant nuo stai- 
gių šilumos atamainy. 

Daugelis uolų dalių lietaus vandenyje tirp- 
sta. Nuo lietaus vandens klintinėse uolose 
„tsiranda plyšių ir duobelių, kurių tarpuose 
kyšo kietesnių uolų liekanos. Duobelėse susi- 
rinkdamas vanduo vis daugiau ir giliau tirpdo 
klintis ir padaro paviršium jas labai nelygias. 

Augalai ir gyvuliai taip pat labai keičia 
žemės paviršių. Augalai iš savo šaknų leidžia 
įvairių rūgščių, kurios ardo kiečiausias uolas. 
Be to, jų šaknelės skverbiasi į uolų plyšelius ir 
juos didina, trupindamos ir tirpdydamos uolas. 

Kietų akmenų plyšeliuose įvysta kerpių, 
paskui —samanų, o po kiek laiko sutrupėju- 
siame akmeninių uolų paviršiuje pradeda 
augti žolės, krūmai ir medžiai. 

Kurmiai, pelės, sliekai ir kiti gyvuliai, rau- 
sdamiesi žemėse, ardo, drasko, maišo viršu- 
tinį žemės sluoksnį ir ruošia dirvą augalams 
dygti ir augti. 

Taigi saulės spinduliai, vanduo, oras, auga- 
lai ir gyvuliai be atvangos drasko, trupina že- 
mės plutos paviršių ir paverčia jį dirvožemiu. 


Sakalėlis, 


Pas Varšuvos lietuvius 


Pasibaigus mokslo metams, mūsų mokslei- 
vija ir akademinis jaunimas, tartum bitutės 
gražų pavasario rytą, pasklido po mūsų lie- 
tuviškojo sodžiaus šiaudines pastoges, nešda- 
mi ten naujų žinių, šviesos, o kartais ir pa- 
godos bei nuraminimo žodžius. 

— Kaip gera, malonu ir džiugu ilsėtis tarp 
savųjų, — rašė ne vienas mokslo draugas, pa- 
buvęs kurį laiką sodžiuje. 

— Mieste karšta ir nuobodu—skundžiausi 
artimesniems draugams. Todėl ieškojau progos, 
kur nors išsprukti bent porai dienų. Reta pro- 
ga. Trys dienos švenčių. Važiuojame. 

Traukinys švilpia, kaukia, skuba, nerda- 
masis gilion nakties juodumon, lyg žibąs žal- 
tys, vikriai raitosi miškuotais plotais, tai vėl 
kalvų pašlaitėmis bei lygumomis. 

Gražus saulėtas paskutiniųjų birželio die- 
nų rytas sutinka mus didžiulėje Varšuvos 
stotyje. Plačiomis miesto gatvėmis drožiame 
pas savuosius. Moniuškos gatvė. Tarp žalių 
liepų maža kukli bažnytėlė. Viduje griežia 
vargonai. Pilna žmonių. Visi sutartinai gieda 
„Pasakyk man, Geras Pone“, „Marija, Marija“ 
ir kitas kiekviename lietuviškame kampelyje 
girdėtas, mūsų jaunimo skambiai giedamas, 
giesmes. Kaip malonu, širdžiai gera. 

Varšuvoje daug yra lietuvių, lietuvaičių. 
Visi savi, broliškai nuoširdūs. Uzkviecia mus 
vakare atvykti į jų salę. 

Spiegia klega gatvėse tramvajai. Miesto 
bokšte dusliai muša laikrodis 19 valandą. Mes 
vėl pas savus. Prie bažnyčios nedidelė kukli 
salė pilna mūsų tautiečių. Ant stalo lietuviški 
laikraščiai, kelios knygos. 

— Kiek čia jūs daug! — kalbinu šeimi- 
ninkes. 

— Ne, sveteli, dabar labai maža. Daugu- 
ma išvažiavo atostogų, — aiškina vyresniojo 
amžiaus, rimta, maloni panelė, — kitos išėjo 
į užmiestį pasimaudyti, pakvėpuoti tyresniu 
oru. Žiemą kas kita. Susirenka apie 300 vien 
mergaičių. Ateina ir studentai ir kitų mokyklų 
lankytojai lietuviai. 

— Čia viena mano kaimynė sakas: kad 
rudenį ruošiate švesti didele šventę? —klausiu. 

— Taip, mat, Varšuvoj lig šiolei gyvuoja 

1906 metais įkurta Varšuvos Lietuvių Susi- 
šelpimo Draugija. Šiemet kaip tik sueina 30 
metų. Todėl žadame rudenį šias sukaktuves 
paminėti. 

Toliau besikalbant teko patirti, kad dabar 
ši Draugija turinti apie 150 narių; daugumas— 
tarnaitės, apie 10 vyrų darbininkų ir būrelis 
lietuvių studentų. 

Nors draugija vadinasi „Savišalpos Pagal- 
bos Draugija“, bet be tiesioginio savo tikslo 
ji stengiasi spiesti išsiblaškiusius po visą mie- 
stą lietuvius į vieną būrį ir saugoti juos nuo 
nutautėjimo. Tam tikslui prieš karą buvo ren- 
giami vakarėliai, koncertai, vaidinimai, pa- 
skaitos ir kitos kultūrinės pramogos. Prie 
draugijos buvo susidaręs dramos ratelis ir 
choras. Prieš karą čia gyveno nemažas lietu- 
vių inteligentų būrelis, pav. M. K. Ciurlionis, 
V. Palukaitis, J. Jesaitis, A. Kasakaitis, Ben- 
dorius, Žadeika, Ksav. Vanagėlis, vilnietė po- 
nia Narbutienė ir kiti. 

Po Didžiojo karo, susikūrus Lietuvos val- 
stybei, bemaž visi inteligentai sugrįžo laisva- 
jan kraštan. Liko vienas kitas emeritas, vie- 
nas kitas darbininkas ir šimtai, sunkių gyve- 
nimo sąlygų ir nedarbo priverstų nuvykusiy 
ten tarnauti, mūsų lietuvaičių. 

Ši Draugija per visą laiką nemaža nuveikė. 
Dar prieš karą Draugija buvo įgijusi daug pa- 
lankumo ir lenkų tarpe, o ypač tų, kurių gy- 
slose dar plakė lietuviškojo kraujo likučiai. 
Pav., kunigaikštienė M. Radvilienė pavedė lie- 
tuviams nedidelę Moniuškos gatvėje bažny- 
tėle, lietuviui kunigui paskyrė kas mėnuo po 
100 rublių algos ir davė prie bažnyčios butą. 
Prie bažnyčios esamą salę kunigaikštienė pa- 
vedė lietuviškai Draugijai. Ta bažnytėle ir sale 
vietos lietuviai bei jų Draugija ir dabar tebe- 
sinaudoja. Čia kas sekmadienis jie susirenka, 
pasiskaito lietuviškų laikraščių, pasikalba aple 
dienos reikalus, prisimena savo kraštą ir su- 
jaudinti užtraukia: „Leiskit į Tėvynę, leiskit 
pas savus“, ir kitas dainas, padeklamuoja 
eilių ir skirstosi namo, laukdami kito šven- 
tadienio. 

Varšuvos lietuviai gyvai domisi visos mūsų 
tautos gyvenimu, Dažnai aukoja pinigų įvai- 


liems mūsų kašto reikalams, remia spaudą, 
prenumeruoja ir skaito Vilniuje leidžiamus 
lietuviškus laikraščius, ypač ,,Jaun. Draugą“. 

Tenykščių lietuvių dvasiniais reikalais ru- 
pinasi kun. Venčius, kuris čia atvykdamas at- 
laiko lietuviams pamaldas ir pasako lietuvišką 
pamokslą. 

Draugijos reikalais daug rūpinasi ir jai va- 
dovauja žinomas „Auszros“ laikų poetas rašy- 
tojas, dainos „Kur banguoja Nemunėlis“ auto- 
rius Ksaveras Vanagėlis-Sakalauskas. 

Paskutiniais metais Varšuvon vyksta vis 
daugiau lietuviškojo jaunimo. Daugumas jų 
tęsia aukštąjį mokslą. Jie lankosi į lietuviškas 
pamaldas, į Draugijos susirinkimus ir palaiko 
su tenykščiais lietuviais tamprius ryšius. 

Draugijos nariai kasmet rengia užmiestin 
išvykas, kur bendrai pažaidžia, pasilinksmina, 
padainuoja. Žodžiu, Varšuvos lietuviai eina 
reikiama vaga. Kad ir toli būdami nuo savųjų, 
nepamiršta jų ir nelaimei ištikus paremia juos. 

Reikia tikėtis, kad jaunoms jėgoms pade- 
dant vietinių lietuvių ir jų Draugijos rytojus 
kas kart vis skaidrės, ir jų darbo našumas 
didės. B—as. 


ATEITIS 


ŽYMUS LIETUVIS 


Ksaveras Vanagėlis-Sakalauskas, „Auszros“ 


bendradarbis, Varšuvos Lietuvių Susišel- 
pimo Draugijos pirmininkas. 


Vasaros naktis 


Toli už kalno vakaruos 

Jau gęsta saulės spinduliai; 
Naktis, gimdytoja tamsos, 
Va, slenka, artinas bailiai. 


Padangės temsta, ant dangaus 
Nušvito žvaigždės lyg žiedai; 
Tarsi po sapno nuobodaus 
Viena lyg skundžiasi tiktai, 


Mėnulis, milžinas, drąsus, 
Išlindo rytuose, bet staiga 
Uzslinkes debesys tamsus 
Užliejo, lyg jūros banga. 


La use SR Rs A 
Kiekvienas žmogus, kuris turi bent kiek 


širdies ir proto, žino kas tai yra tėvynė. 
Mantegazza. 


Ant žemės veido skamba aidai 
Nakties artistų ¡kvepty: 
Lakštutės įvairūs garsai 

Skrend prie jausmų net paslėptų. 


Į rytus štai iš vakarų 
Per oro plačiąsias erdves 
Nuskrido angelas sapnų 
Migdyti gyvąsias dvasias. 


Saldi ramybė ant širdies, 
Lyg sidabrinė krint rasa. 
Malonūs vasaros nakties 
Giesmiy garsai, žvaigždžių šviesa. 


Mokslas be tikėjimo—tai knyga, kurios 


nuplėšta pradžia ir pabaiga. 
Gaume. 

Oro laivų, nuo vokiečių inžinieriais ir tų 
laivų konstruktoriaus grafo Cepelino vadina- 
mų cepelinais, turi įvairios didesnės valsty- 
bės. Bet vokiečių cepelinai išsiskiria iš kitų 
kraštų oro laivų tarpo tuo, kad jie mažiausia 
ir rečiausia susilaukia nelaimių. Mat, vokiečių 
inžinieriai sugeba geriausiai tuos cepelinus 
pastatyti. Paskutinis jų darbo rezultatas yra 
„Hindenburg“. 

„Hindenburg“ yra didžiausias oro laivas, 
kokis bent kada yra pasaulyje buvęs. Jis turi 
812 pėdų ilgio, 147 pėdas diametro. Dujų, 
lengvesnių už orą, kurios jį laiko ore, paima 
7.063.000 kubines pėdas; kūro apie 15.000 ga- 
lionų gazolino. Jis gali atlikti be sustojimo 
apie 9.000 mylių, vežti 472.940 svarus, turi 
4 motorus, kurie išvysto 4400 arklių jėgą ir 
per valandą gali nuskristi apie 85 mylias. 

Jis yra 129 cepelinas iš eilės vokiečių 
pastatytas. Cepelinų istorija tokia. 

Friedrichšafene, prie Konstancos ežero, 
1838 metais gimė grafo sūnus Ferdinandas Ce- 
pelin. Grafas sūnų išmokė karo mokslo. Jau- 
nas Ferdinandas, atvykęs Amerikon, dalyvavo 
piliečių kare. Paskui buvo raitelių generolu 
Prancūzijos Prūsijos kare 1870—1871 metais. 

MIES TO 
SARGYBOJ 


Jau Didžiojo ka- 
ro metu cepeli- 
nai vaidino svar- 
by vaidmenį. 
Vaizdely mato- 
me, kaip didžiu- 
liai cepelinai 
stygso virš mie- 
sto ir budriai 
stebi, ar nesiar- 
tina iš kurios 
nors pusės prie- 
šo pulkai. 


Vėliau jis sugalvojo statyti lengvesnius už 
orą laivus, kurie jo pavarde ir vadinami — 
„Cepelinais“. 1909 metais Ferdinandas pasi- 
statė pirmą cepeliną, kuris buvo gan ne- 
vykęs. Bet jis tesė darbą toliau. Tais pat 
metais Ferdinandas pasistatė „Cepelin—3“, 
kuriuo ir atliko kelionę iš Friedrichšafeno 
į Berlyną. 

1914 metais prasidėjo pasaulinis karas. 
Vokietijos imperialistai matė cepelinuose di- 
delę sau pagelbą. Jie jų pastatė daug ir ce- 
pelinais bombardavo Angliją ir kitus savo 
priešus. Daugelis jų buvo numušta. 

"Kas pirmas Amerikon atskrido? 

Karo metu Vokietija statė cepelinus, bet 
statė ir jos priešai tokius pat oro laivus. 
Anglijos pastatytas Glasgove dirižablis „R-34“, 
pirmas atskrido į Ameriką. Jis buvo 640 pėdų 
ilgio, 79 pėdų diametriškai, galėjo vežti 21 
toną krovinio. 

1919 metais, 3 d. liepos, iš Firth of Forth, 
karo laivyno stoties, „R-34“ pakilo į orą su 
30 žmonių ir leidosi Amerikon. Jo vadu buvo 
karininkas G. H. Scott. Per 108 valandas ir 12 
minučių oro laivas atliko 3130 mylių kelionę 
ir sėkmingai pasiekė Ameriką. Paskui sėkmin- 


gai sugrįžo atgal į Angliją. Tai buvo pirma 
per Atlantą lengvesnių už orą orlaivių kelionė. 

Did. karo metu Vokietija buvo pasista- 
čiusi 124 cepelinus, bet, kaip jau minėjome, 
jų daugelis žuvo kare. Po karo, kada Vokie- 
tija buvo sumušta, talkininkai likusius cepe- 
linus arba sunaikino, arba pasidalino. Anglija 
pasiėmė du— „L-64“ ir „L-71“; Prancūzija tris— 
„L-72“,--Z-113*“ ir" „Nortsten“; Italija-tris — 
„La, ZA rey bin Bedenseez 
Jungtinės Valstybės gavo „L-126“, kuris dar 
r dabar yra žinomas, kaip „Los Angeles“. 
Belgija — „L-37“. 

Bet santarvininkams ėmė nesisekti su oro 
aivais. Anglijos garsusis „R-34“ sudegė. Ame- 
rikai pastatytas Vokietijoj „ZR-2“ supleškėjo 
su 34 žmonėmis. 1930 metais didelis anglų 
oro laivas „R-101“ Prancūzijoj sudegė, kur 
žuvo 46 karininkai ir politikai. Po to Anglija 
sugriovė oro laivą „R-100“, kuris sėkmingai 
buvo atlikęs kelione į Kanadą ir atgal. 1932 
metais dingo viršum Viduržėmių jūros Pran- 
cūzijos oro laivas „Dixmude“ su 52 žmonė- 
mis. Italijos fašistai pasiuntė i Šiaurės ašigalį 
generolą Nobilę su oro laivu „Italija“, tas 
sulūžo ledynuose 1928 metais, 8 žmonės žuvo, 
o kitus Sovietų Sąjungos ledlaužiai ir lėktu- 
vai išgelbėjo. 1925 metais Amerikoje sulūžo 
didelis oro laivas „Shenandoah“, žuvo 14 
žmonių. 

Amerikiečiai buvo pasistatę du milžinus 
„Akron“ ir „Macon“, kurie turėjo po 6.5C0.000 


„PLAUKIA SAU 
LAVE ES: 


Karšta šių metų vasara 
jaukiai nuteikė ir mu- 
sų jaunimą. Jis lai- 
svas nuo darbo valan- 
das praleidžia ežero 
pavirsiuj. 


kubinių pėdų dujų, buvo grynai kariniai, kiek- 
vieno sukonstruavimas ir įrengimas atsiėjo po 
5.000.000 dol. Jie abu žuvo „Akron“ supleš- 
kéjo New Jersey pakraštyje, balandžio 4 d., 
1933 m. Žuvo daug žmonių. Trim savaitėm 
vėliau buvo baigtas statyti „Macon“, bet va- 
sario 12 d., 1935 metais, Ramiojo vandenyno 
pakrakštyje ir tas nuskendo. 

Po tiek daug nelaimių su cepelinais daug 
kas atšalo cepelinų atžvilgiu ir pradėjo skelbti, 
kad jie „niekam verti“. Bet daug kas prieši- 
nosi, primindami „Los Angeles“ oro laivą, 
kuris Vokietijoje pastatytas ir Amerikoje sėk- 
mingai tarnauja. Dar daugiau patvirtino oro 
laivų tinkamumą „Graf Cepelin“. 

„Graf Cepelin“ yra 776 pėdų ilgio, 100 
pėdų diametriškai, turi 5 motorus bendrai 
2750 arklių jėgų, dujų italpa — 3.700.000 ku- 
binių pėdų, pakelia 258.000 svarus, greitis 
apie 80 mylių per valandą, 

„Graf Cepelin“ iki sausio 1 d. 1936 metų 
buvo atlikęs 111 per jūras kelionių, iš to 
skaičiaus 103 keliones per Atlantą, padares 
847.420 mylių, išskrajojęs 13.358 valandas, 
pervežęs 11.929 keliauninkus, 78.600 svarus 
pašto, 111.500 svarus prekių ir viso atlikęs 
505 keliones. 

„Graf Cepelin“ 1929 metais atliko kelione 
aplink pasaulį per Vokietiją, Sovietų Sąjungą, 
Japoniją, Jungtines Amerikos Valstybes. Šią 
kelione jis atliko per 21 d. 7 val. ir 21 min. 
Nuskrido 20.000 mylių. Ž. 


VISUOMET BŪKIME GRAŽIOS 


Grožio pamėgimas yra įgimta žmogaus 
savybė. Žmogus rūpinasi ne tik reikalingu 
maistu, bet ir savo kūno bei aplinkos pa- 
puošimu. Apie žmogaus palinkimą puoštis 
liudija netgi seniausi žmonijos istoriniai pa- 
minklai: įvairūs akmenyse išlikę brėžiniai, 
darbo įrankiai, papuošalai ir kt. Grožio paju- 
timo jausmas lygiai yra išlavėjęs pas vyrus 
ir pas moteris. Tik moterys tą grožį stengiasi 
rasti kasdieniuose reikmenyse, pav., papuo- 
šaluose, namų įrengime, drabužiuose ir kitur. 
Grožio pojutis yra viena didžiausių gamtos 
žmogui suteiktų dovanų, skiriančių jį nuo 
žemesniųjų sutvėrimų. Fizinis grožis tačiau 
yra esmingai žavus tik tada, kai pro jį atsi- 
spindi kilni, protinga žmogaus dvasia. Šiais 
laikais moters grožis neturi savyje to pras- 
mingo kilnumo. Panašus jis į ploną, margą 
skraistę, kuri ištolo graži, bet nesaugo žmo- 
gaus nei nuo šalčio nei nuo vėjo. 

Imkime pavyzdžių iš gyvenimo. Miesto 
ir miestelių gatvėse, bažnyčiose matome daug, 
vieną už kitą gražiau pasirėdžiusių moterų. 
Daugelis jų negaili pasipuošimui paskutinio 
tėvų ar jos pačios uždirbto skatiko savo dra- 
bužiams ir papuošalams. Gatvėje bažny- 
čioje, vakarėlyje ji atrodo puošni panelė — 
ponia, bet įžengę i jos namus pamatome kar- 
tais nemalonų reginį. Nieko čia nerandame, 
kas liudytų ir apie jos namų puošnumą, ar 
bent apie paprastą tvarką. Tai moterys, apie 
kurias sakoma, kad jos visą savo turtą išne- 
šusios gatvėn, miestelin ar vakarėlin, o na- 
muose paliko tuštumą, netvarką ir skurdą. 

Nesmagu svečiui, gal ir šeimininkei, kada 
ji išsipuošusi, skrybėliuota, pirštinuota įveda 

sveti netvarkirgan, užgriozdintan kambarin. 
Toks reiškinys yra nenormalus ir neleisti- 


nas. Jei puošiame save, lygiai turėtume pa- 


puošti ir savo namus, butą. Gražiai, tvar- 
kingai įrengtas kambarys daugiau kalba apie 
mus nekaip puošnūs drabužiai, skrybelaitės 
ar pirštinaitės. Kiekviena moteris privalėtų 
stengtis gražiai, skoningai pasirėdyti, tačiau 
niekad neturėtų ji užmiršti, kad ir jos namai 
bei troba turėtų būti tvarkingi, švarūs ir ati- 
tinkamai papuošti. 

Mūsų krašto moterys mažiausiai rūpinasi 
savo gyvenamąja troba. Gerai, jei vieną kartą 
metuose, paprastai prieš Velykas, pagrindinai 
išvalo trobą, sutvarko lovas, išplauna grindis, 
stalą, suolus. Šiaip didesnioji kaimo moterų 
dalis visus metus beveik netvarko savo būtų. 
Kartais sekmadieniais perbraukia šluota per 
grindis, sustumia šiukšles užpečkėn, šiaip-taip 
pataiso lovą ir gana. Šiokiadieniais visuomet 
jos skundžiasi, kad nėsą laiko nors ir šiokiam 
sutvarkymui. Tai ne laiko stoka, bet pa- 
prastas smerktinas apsileidimas. 

Yra ir tokių moterų, kurios miestan ar 
miestelin eina išsipuošusios, o namie vaikšto 
suskretę. Kai pasirodo svetimas žmogus, bė- 
ga, slepiasi, kad tik nepamatytų. Vytinas ir 
šis paprotys. Žmogus visuomet turi būti su- 
sitvarkes, švarus. 

Reikia suminėti dar vienas, dažnai mūsų 
krašto moterų tarpe pastebimas reiškinys. 
Didesnioji kaimo moterų dalis yra tvarkingos, 
puošnios tik tol, kol išeina už vyro. Po vestu- 
vių tuoj užmiršta apie namų tvarką ir apie 
savo oruję išvaizdą. Kartais net tenka stebė- 
tis, kad taip veikiai moteris pasikeitė. Ko] 
buvo nevedusi, pati gražiai ir tvarkingai atrodė, 
ir namuose žiūrėjo tvarkos. Tuoj po vestuvių 


PAVYZDINGA ŠEIMININKĖ 


Graži mūsų krašto lietuviška sodyba. 
Prie jos stovi susipratusi, tvarkinga 
šeimininkė ir gérisi linksmomis savo 
žąselėmis, kurias rudenį pardavusi 
gaus daug pinigų ir vėl išsirašys 
„Jaunimo Draugą“, kurį skaito jau 
vienuolikti metai. 


vaikšto jau susivėlusi, nešukuota galva, kiau- 
rom alkūnėm, nešvaria prijuoste. Dabar jau ji 
nesigėdina nei kaimynų, nei savo vyro, nei 
svetimų žmonių. 

Keliaujant po mūsų kraštą visko teko ma- 
tyti. leini kartais į trobą, randi dar neseną, 
tvirtą moteri—šeimininkę. Sveikinasi, maloni. 
Tačiau nejauku pasidaro, kai atydžiau pasi- 
žiūri į ja. "Rankos, atrodo, niekad nematę 
vandens, skarelė, bliuzelė, prijuostė, lyg 
autakojai. Po žemę replinėja murzini, nus- 
kretę vaikai, kurių“ kūneliai taip sugelti 
blusų, kad nerastum sveikos vietos nė piršto 
galui padėti. Net šiurpas nukrato, kai pagal- 
voji, kokias kančias tiems mažutėliams- tenka 
kęsti gulint lopšyje. Dažnai čiužinėliuose knib- 
žda kirmėlės. Mat, motinai vis „nėra laiko“ 
išvėdinti ir pakeisti vaiko patalėlisi Tenka 
stebėtis, kaip jos motiniška širdis gali pake- 
sti, kada jos vaikas yra kankinamas įvairių 
gyvių. Tokia moteris tikrai neverta motinos 
vardo, nes ji pati žudo savo vaikus ir ardo jų 
sveikatą. Nenuostabu tad, kad taip gausiai 
miršta mūsų krašte mažutėliai. Juk vaikas 
negali nei pasiskųsti, nei pasisakyti, kiek jis 
kenčia. Visa priklauso nuo jo motinos, nuo 
tų asmenų, kurie juo rūpinasi. Netvarkinga, 
apsileidėlė motina yra vaikų ir vyro kan- 
kintoja. | 

Tvarkinga, išmintinga moteris visuomet ir 
visur stengiasi gražiai ir tvarkingai pati atro- 
dyti, savo vaikus aprūpinti, nuo įvairių gyvių 
apginti ir trobą sutvarkyti. Ji nesiskųs, kad 


jai nėra laiko. Ji visada suranda laisvą va- 
landą ir sutvarko savo būtą ir atitinkamai ap- 
žiūri vaikus. Tokiuose namuose visada jauku, 


malonu ir linksma. Ten retai kada išgirsi 
tarpusavio barnius ar rietenas. 

Lygiai kiekviena moteris neturėtų užmiršti, 
kad ne tik jos išorinė išvaizda, bet ir dvasinis 
jos pasaulis turi būti gražus. Todėl privalėtų 
ji lavintis ir šviestis. Ji turėtų žinoti ne tik tai, 
kas madna, kokios spalvos medžiagos tinka 
jos veidui, plaukams, bet lygiai visus svar- 
biuosius mūsų gyvenimo įvykius, siekius, o taip 
pat pasaulinius įvykius privalėtų sekti. Kada 
moteris bent kiek domėsis gyvenimu, ji daug 
malonesnė bus savo vyrui ar sužieduotiniui, 
nes tada turės apie ką kalbėti, turės ką pa- 
nagrinėti. Šiandie moteris neturėtų tenkintis 
vien tik virtuve. Dažnai betgi galima sutikti 
moteris gražiai išsipuošusias, inteligentiškas 
„damas“, paneles, bet kai žvilgteri jų sielon, 
kai pradedi su jas kalbėtis, tuoj pastebi, kad 
tai tik išorinio spindėjimo atstovė. Po vieno 
kito pasikalbėjimo tokios moterys visiems 
nusibosta, darosi neįdomios, jų grožis tuščias, 
nevyliojąs. 

Taigi, moterys, jei norime būti gražios, 
visų pirma stenkimės, kad ne tik išorinė mūsų 
išvaizda būtų graži, bet taip pat turėtų būti 
gražus ir turtingas mūsų vidujinis pasaulis. Tik 
tada busime visur ir visuomet gražios, tik tada 
kiekvienas mus gerbs. m— S. 

PASMERKTŲJŲ SESUO 


Anglijoje, mažame dvarelyje 1828 metais 
gimė pasmerktųjų vaduotoja Jozepina Elžbieta 
(Elisabetha) Grey. Iš savo tėvų Jozepina pa- 
veldėjo stiprų ir kilnų būdą, o geras ir stro- 
pus auklėjimas dar labiau išvystė įgimtus jos 
būdo privalumus. Tais laikais vaikai, o ypač 
mergaitės, buvo auklėjamos ir mokomos 
namie. 

Didelę Jozepinai įtaką darė jos tėvai. Savo 
atsiminimuose ji gražiais žodžiais aprašo, kiek 
ji yra dėkinga savo motinai, kuri reikalavo 
iš jos, kad kiekvieną darbą atliktų stropiai ir 
sąžiningai, o kas svarbiausia—savarankiškai. 
Nemažiau reikšmės Jozepinos auklėjime tu- 
rėjo ir jos tėvas, aukštos kultūros žmogus, 
politinis ir visuomeninis veikėjas. 

Sukakus 24 metams Jozepina susituokė 
su Jurgiu Butleriu, Oksfordo universiteto pro- 
fesorium. Šis vyras buvo geriausias jos gyve- 
nimo draugas, o visuose jos darbuose pirmas 
ir ištikimiausias pagelbininkas. 

Pažindama gyvenimą ir žmones, Jozepina 
susidarė savystovias pažiūras. Jos protas 
šiaušėsi prieš visokius anų laikų prietarus. 
Pamažu brendo joje įsitikinimas, kad ji yra 
skirta dideliems darbams nuveikti. Savo pa- 
skyrimo ji dar nežinojo, bet širdies ir visuo- 
meninio instinkto vedama stengėsi padėti ne- 
laimingiesiems ir vargšams. Jos namai buvo 
našlaičių ir visokios rusies vargšų prieglauda. 
Labiausiai tačiau ji užjautė mergaitėms, ku- 
rios gyvenimo sąlygų buvo verčiamos parda- 
vinėti savo kūną. 

Jozepinos užuojauta nebuvo tik tušti žo- 
džiai: ji visu griežtumu paskelbė karą tai 
mūsų amžiaus gėdai. | moteris, nuo kurių 
visi nusigrįžo, o visuomenės papročiai nu- 
stūmė į gatvės purvus, Jozepina Butler žiū- 
rėjo kaip i seseris, kurios reikia mylėti ir 
gelbėti. 

Jozepina paskelbė kovą tiems teisės punk- 
tams, kurie leido valstybei imti iš tų nelai- 
mingųjų moterų pelną, o taip pat pradėjo 
smerkti ir kultūringos visuomenės moralį iš- 
sigimimą, kuris toleravo prekybą moterimis. 

Jozepina plačią savo veikimui dirvą rado 
Liverpolio uoste, kur 1865 m. jos vyras per- 
sikėlė profesoriauti. Darbas, kuriam Jozepina 

pasišventė, buvo sunkus ir nedėkingas. Ne- 
rado ji visuomenėj nei pritarimo nei pagel- 
bos. Priešingai dažnai buvo pajuokiama ir 
pašiepiama. Nežiūrint visokių kliūčių, Joze- 
pina nuo pradėto darbo neatsisakė ir juo 
daugiau bendravo su nelaimingomis gyvenimo 
aukomis, juo aiškiau matė joms daromas 
skriaudas, tuo smarkiau augo jos širdyje 
sesers meilė, tuo stipriau tikėjo ji savo lai- 
méjimu. 

Jozepina lankė prieglaudas, vargšų na- 
mus, kalėjimus ir ligonines. Ji stengėsi būti 
ten, kur kentėjo ir vargo nelaimingos moterys. 

Jos veikimas pradėjo plėstis. Pagalbon 
paskubėjo draugai, o pirmoj eilėj jos vyras 
prof. Butleris, kuris drauge su žmona įsteigė 
namus vadinamus „prieplauka“. Cia galėjo rasti 
prieglaudą ir pagalbą kiekviena nelaimingųjų. 
Tuos namus ilgai tvarkė pati Jozepina. 

Jozepina Butler taip pat aktyviai kovojo 
dėl moterų teisių, pasižymėdama protu ir po- 
litiniu subrendimu. 

Jozepinos skelbiami reikalavimai ir jos 
veikimas turėjo daug priešė, kurie kaip ima- 
nydami kliudė jai ir kilniems jos darbams. 
Bet jos pasiryžimas viską nugalėjo. Kas kart 
vis daugiau rasdavosi žmonių, kurie drauge 
su Jozepina reikalavo panaikinti „baltosioms 
vergėms“ taikomas teises ir paskelbti kovą 
prekybai moters kūnu ir siela. 

1864—69 metų laikotarpy beveik visi Jo- 
zepinos reikalavimai buvo įgyvendinti. 

Visam pasauly Jozepina rado daug prita- 
rėjų ir pradėtas jos darbas kas kart dides- 
nių susilaukė vaisių. Nebuvo beveik valsty- 
bės, kur bent saujelė žmonių nebūtų pritariusi 
skelbiamiems Jozepinos šūkiams ir kilniems 
jos darbams. 

Netrukus buvo įkurta tarptautinė moters 
reikalams ginti organizacija, kuri 1877 m. 
buvo sušaukusi Genevoj pirmąjį šios Draugi- 
jos kongresą. 

Jozepina dar ilgą laiką vadovavo paplitu- 
siam šios srities veikimui, kol pagaliau liga 
privertė ją pasitraukti. Mirė ji 1906 m. Šiais 
laikais visame kultūringame pasaulyje Joze- 
pina Butler yra minima, kaip viena kilniau- 
sių žmonijos asmenybių ir pasmerktųjų mc- 
terų gelbėtoja bei vaduotoja. 


B. 


BALTINIAI 


Visi žinome, kad rūbai turi didelės mūsų 
gyvenimui ir aplinkumai reikšmės. Jie netik 
apsaugo žmogaus kūną nuo šalčio ir lietaus, 
bet juose atsispindi ir Žmogaus vidujinis gy- 
venimas. Anksčiau esame kalbėję apie viršu- 
tinius rūbus, šiuo kartu pakalbėsime apie 
apatinius, apie baltinius. 

Baltiniai nemažiau turi reikšmės negu kad 
viršutiniai mūsų rūbai, tačiau kai kuriuose 
kaimuose visai nekreipiamas į baltinius dė- 
mesys. 

— „Kam mano marškiniai turi būti švarūs 
ir tvarkingi, juk jų vistiek nesimato“ —galvoja 
ne viena mūsų mergaitė ar moteris. Gerai kad 
nors nesimato, bet dažnai ir matosi. Ateina 
mergina į bažnyčią gražiai pasipuošusi: šilkinė 
suknelė, gražūs batukai ant rankų pirštų žiedai. 
Viskas tvarkoj, gražu, bet tik iš viršaus... Kai 
kur po viršutine suknele devėjama švarus apa- 
tinis, papuoštas plačiais „aftais“, bet po juo pa- 
liekami suodini marškiniai. Ir ne vienas tai pa- 
stebėjęs prisimins gerą ir teisingą priežodį: 
„Viršuj šilkai —apačioj vilkai“. Dažnai sodžiaus 
moterys skundžiasi, neturinčios iš ko baltinių 
pasisiūti; neturinčios drobės, nes linai arba 
+ neužderą, O kartais ir tuos paskutinius reikią 
parduoti. Nusipirkti medžiagos neturinčios už 
ką. Dalis teisybės gal ir yra, bet dar daugiau 
apsileidimo ir nesusipratimo. Mūsų sodžiaus 
mergaitės, turint galvoje, kad dabar gyvena- 
me sunkmetį, yra gana gerai pasipuošusios. 
Galėtų nusipirkti kuklesnę suknelę, batus, 
atsisakyti nuo blizgančių, o už sutaupytus pi- 
nigus galėtų nusipirkti medžiagos baltiniams. 

Medžiaga baltiniams, o ypatingai žiemos 
metu, kada devim storesnius viršutinius rūbus, 
nebūtinai turi būti labai plona. Visai gerai 
tam tinka namų drobė. Vasarą, velkantis plona 
suknele, geriau turėti plonus medvilninius 
(perkelinius) baltinius. 

Baltiniai turi būti siuvami kuo paprasčiausi 
ir papuošti kuo kukliausiai. Visokiais mezginiais 
(karunkomis) puošti neverta, nes jie greičiau 
plyšta, sunkiau skalbiasi ir paskutiniu laiku 
ne madoje. Ir ištikro, juk baltinius nešiojame 
ne dėl grožio, bet dėl švarumu ir todėl 
rodyti apatinių mezginius, nors ir gražiausius, 
yra tuščias dalykas. 


Nereikia vilktis perdaug baltinių, o ypa- 
tingai, Kada velkamės plona suknele, nes bal- 
tinių raukšlės gadina suknelės išvaizdą. Va- 
sarą užtenka turėti tik liemenėli (staniką), 
kelnaites ir apatinį arba marškinius. Jeigu 
velkamės marškiniais, tai nereikalingas apa- 
tinis ir atvirkščiai. 

Apie tai, kad baltiniai turi būti švarūs, ne- 
reikia ir kalbėti. Nėra nieko biauresnio, kaip 
išlindęs suodinų marškinių kraštas pro gražią 
suknelę. Be to, nešvarūs, suprakaituoti balti- 
niai turi labai nemalonų kvapą, kuris gali 
atgrąsinti Žmogų nuo gražiausios moters. Bal- 
tiniai siūti labai lengva, todėl kiekviena mer- 
gaitė galėtų pati pasisiūti. 

Čia paduodame paprasčiausius ir pato- 
giausius reikalingų baltinių kirpimo būdus. 

Marškiniai. Marškiniams reikia dviejų 
matų: *) marškinių ilgio ir krūtinės apimties. 
Pav., ilgis 90 cm. (su peteliais - petnesélémis), 
o krūtinės apimtis 42 cm. (čia imama pusė; 
viso — 84 cm.). Krūtinės apimtis dar dalina- 
ma pusiau (42:2) nes medžiaga lenkiama 
keturlinka. Laisvumui reikia pridėti 5 cm. 
(42:2 + 5 = 26 cm.). Apačioj laisvumui pri- 
dedama 10 cm. (26 + 10 = 36), jeigu marški- 
niai yra trumpesni (aukščiau kelių), o jeigu 
ilgesni (žemiau kelių) tai reikia pridėti dau- 
giau. Bet nepatartina yra siūti ilgi ir platūs 
marškiniai. llgesni gali būti tik tuomet, jeigu 
vasarą nešiojami yra po plona suknele be 
apatinio. Viso ilgumo turim 
90 cm. Peteliams atmetam 
pusę krūtinės apimties be į 
2 cm. Taigi medžiagos ilgis 
turi būti 70 cm., o petelių 
20 cm. 

Peteliams vietą randa- 
me, pusę baltinių padaline 
i 4 dalis (42:4). Petelius 
galima siūti iš tos pačios 
medžiagos arba specialios 
nupirkti krautuvėje. Pete- 
liai neturi būti platūs, nes 
kitaip išlenda pro apykakle. ` = 

Apatinis siuvamas pa- Pav 1 Oigrinis mars: 

M. \ API E „ kiniy kirpimo pavyz- 
našiai kaip dieniniai marš- dis. 
kiniai. Jis daromas tik il- 


Vili 65 :26 y 


*) Moteris, norėdama ką nors pasisiūti pirmiausia 
turį įsigyti matą, vad. metrą. 

gesnis ir siauresnis per liemenį. Del to šo- 
nuose reikia jimti į siūles. Galima ir priekyje 
daryti pora įsiuvimų. Visai nepraktiški, nepa- 
togus apatiniai sijonai segami ant liemens. 
Jie nuolat smunka ir varžo kūną. 

Naktiniai marškiniai. Labai patartina 
vartoti naktiniai marškiniai. Juk žmogus per 
dieną sunkiai dirbęs smarkiai suprakaituoja. 
Nakti ilsis su tais pačiais baltiniais, kurie 
nemaloniu kvapu nuodija kvėpavimą. Nakčiai 
labai gerai yra apsivilkti laisvesniais, mažiau 
iškirptais, švariais marškiniais. Nesibijokite, 
kad daugiau pinigų išleisite pirkdamos me- 
džiagą naktiniams marškiniams. Vartojant nak- 
tinius marškinius dieniniai žymiai ilgiau lai- 
kosi, nes jie miegant labai plyšta. Naktiniai 
marškiniai daromi žymiai ilgesni už dieninius; 
galima juos daryti net iki žemės. Bent vie- 
nus naktinius marškinius reikėtų turėti gra- 
žesnius—gražesnės medžiagos, ilgus, ilgomis 
rankovėmis. 

Visos moterys senos, jaunos ir mažos 
mergaitės būtinai turi nešioti kelnaites, nes 
be jų ir nesveika ir nepadoru. Nekreipkite 
dėmesio į tai, kad kai kurie sodžiaus vyrai 
juokiasi ir tyčiojasi, pamatę moteriškas kel- 
naites. Išmintingesni, labiau susipratę sodžiaus 
vyrai patys stebisi, kad jų seserys ir žmonos 
nemato reikalo nešioti kelnaites. 

Paduodamas čia kelnaičių kirpimo būdas. 
Suaugusioms moterims viršuj (juostoj) ir apa- 
Cioj raukiama guma. 
Norint siauresnių, rei- 
kia priekį daugiau nu- 
kirpti (i vidų) ir vietoj 
raukšlių padaryti ke- 
leta isiuvimy ties šo- 
nais. Nenorint viršuj 
raukšlių galima pri- 
siūti juosmenį, nuga- 
roj surišamą plonomis 
juostelėmis. Šonai ta- 
| da ikerpami iki 20— 
25 cm. Užpakalis pri- 
segamas sagomis (gu- 
zikais) šonuose. 

Liemenėlis. Gražiai moters išvaizdai 
palaikyti reikalingas yra liemenėlis (stanikas). 
Labai dažnai ištekėjusios, vyresnės sodžiaus 
moterys liemenėlių nenešioja, o jaunos mer- 


Pav. 3.Kelnaičių kirpimas. 

gaitės varžo krūtinę lygiais siaurais liemenė- 
liais. Blogai daro ir vienos ir kitos. Moterys 
turi nešioti liemenėlius, tik, žinoma, jie turi 
būti patogūs. Siauri, lygūs, liemenėliai varžo 
kvėpavimą, kraujo apytaką, trukdo organizmui 
veikti. 


laisvai 


Pav. 3. Liemenėlio kirpimo pavyzdys. 


Kalbant apie baltinius negalima praeiti pro 
šali nepajūdinus lovos baltinių. Kai kurie mūsų 
kaimo žmonės dar ir dabar nevartoja paklo- 
džių. Pasirodžius kokiam nors svečiui, vietoj 
paklodės dažniausiai klojama vartota stal- 
tiesė arba tamsi lovatiesé. Tas faktas rodo, 
kad mūsų žmonės mano, jog paklodės esan- 
čios reikalingos tik „ponams“, o prasti darbo 
žmonės ir be jų esą gali apseiti. 

Užvalkalus sodžiaus moterys stengiasi siūti 
margus, kad greit nesiteptų. Keistas ir juo- 
kingas galvojimas. Juk vistiek ar marga, ar 
tamsi, ar šviesi medžiaga vienodai tepasi, tik 
vienoje sutepimai vėliau pastebimi, kitoje grei- 
čiau. Baltinius kaip tik turime siūti iš tokios 
medžiagos, kurioje sutepimai būna labiausiai 
žymūs, kad žinotume, kada laikas skalbti. 
Liūdna, kad norime būti švarios tik tam, kad 
kiti iš mūsų nesijuoktų, o nesuprantame šva- 
ros svarbumo. Paklodėms ir užvalkalams ge- 
riausiai tinka namų drobė. Ji gerai sugeria 
prakaitą ir lengvai skalbiasi. 

Lovoj būtinai yra reikalingas čiužinys (sie- 
nikas), o prie jų dar daugelis negali priprasti. 

Lova, pilna šiaudų, dažnai jokia paklode 
neužtiesta, atrodo kaip gyvulių migis. Tiesa, 
šeimininkėms labai patogu, nes gali vieną kitą 
šiaudų saują ištraukti prakurti krosniai. Atsi- 
minkime, kad lovoj šiaudai padėti ne praku- 
rui, bet lova yra poilsio vieta, kurią reikia 
gražiai sutvarkyti. Čiužiniui tinka labai stora 
pakulinė medžiaga, kurią kiekviena darbšti 
šeimininkė gali išausti namie. 

Atsiminkime, kad už apsileidimą namuose 


esame atsakingos mes — moterys. 
Varpune, 


MOTERYS VEIKIA 


VILNIUJE IR PROVINCIJOJE 


Siemet pavasarį pabaigė mokytojų se- 
minarijas K. Ameliūnaitė, M. Pakulaitė ir Lau- 
rynavičiūtė. Pedagoginį Mokytojų Institutą 
Varšuvoje pabaigė T. Zilyté. Visas jaunas švie- 
timo darbininkes sveikiname ir kviečiame „Sesių 


Talkon”. 


Vasaros atostogų metu didesnioji Vil- 
niaus lietuvių inteligenčių moterų dalis išvyko 
sodžiun, kur besiilsedamos stengsis užmegsti 
glaudesnius santykius su kaimo moterimis, taip 
pat paragins jas daugiau skaityti ir prenume- 
ruoti „Jaunimo Draugą“, kuriame yra „Sesių 


Talka“. 


LIETUVOS VALSTYBĖJE 


Kandidatu į tautos atstovybę pa- 
teko viena moteris—E. Klupšienė, 39 metų am- 
žiaus ūkininkė, gyvenanti Siauliuose. Ji už pa- 
sidarbavimą visuomenei apdovanota Nepriklau- 
somybės medaliumi ir šaulių žvaigžde. 

Lietuvos Katalikių Moterų Drau- 
gija turi subūrusi apie 40.000 moterų. Drau- 
gijos veikimas, yra išplėstas visame krašte. Ne- 
seniai įvykusiame visuotiniame skyrių atstovų 
suvažiavime buvo nutarta kreiptis į visas mo- 
kytojas ir kitas kaimo inteligentes, kad padėtų 
darbuotis sodžiaus moterų organizacijoms, 

Draugija taip pat stengias užmegsti glau- 
džius santykius su užsienio lietuvėmis moteri- 
mis. Paskutiniuoju laiku pradėta glaudžiau ben- 
dradarbiauti su Skotijos Lietuvių Katalikių Mo- 
terų Draugija, Londono šv. Onos lietuvių mo- 
terų Draugija ir Amerikos Lietuvių Rymo Ka- 
talikių Moterų Sąjunga. 


KITUOSE KRAŠTUOSE 


Nobelio premijos laureatė Joliot Curie 
(žinomos radiumo išradėjos Marijos Skladov- 
skos-Curie duktė) yra naujos prancūzų vyriau- 
sybės narys—sveikatos viceministerė. Tenka pa- 
sidžiaugti, kad ir moterims pavedamos atsako- 
mingos pareigos. 

Prasidėjus naujos Prancūzijos vyriau- 
sybės posėdžiams, visos Prancūzijos moterys 
sujudo, reikalaudamos, kad joms būtų suteiktos 
lygios rinkimų teisės. Įvykusiame birželio m. 
1 d. senato posėdyje sufražistės iš tribūnų 
mėtė lapelius, kuriuose, tarp kitko, buvo iš- 
spausdinti šie žodžiai: „Geriausių linkėjimų, ta- 
čiau mūsų neužmirškite“! Keletas ponių numetė 
senatorių tarpan mažus ryšulėlius, kuriuose 
buvo kojinės su parašais: „Net jeigu jūs mums 


ir suteiksite teisę balsuoti, mes vis vien ady- 
sime jūsų kojines. Nebijokite!“ Prie senato rūmų 
galiau liepos m. 30 d. buvo pripažintos ir mo- 
terims rinkimų teisės. Balsavo 489 atstovai iš 
kurių tik 1 balsavo priešingai. 


Amerikos lietuvės moterys kas- 
kart vis dažniau pasirodo pirmose Amerikos 
visuomenės eilėse. Lietuvė teisininkė Zuzana 
Puišiūtė—Salnienė iš Cambridge, profesijonaliy 
moterų federacijos direktorė, paskirta viena iš 
dvylikos Amerikos Jungtinių Valstybių atstovių, 
kurios dalyvavo antrame Moterų Federacijos 
Kongrese Paryžiuje, nuo liepos m. 26 d. iki 
rugpiūčio 1 d. Į šį kongresą išsiuntė 24 valsty- 
bės savo atstoves. Kongresas turėjo išnagrinėti 
šiuos klausimus: moterų bendradarbiavimas 
pramonėje, moksle, dailėje ir profesijoje; mo- 
ters darbininkės pažanga; moterų progresas ir 
demokratinė, fašistinė ir komunistinė santvarka 
ir daug kitų klausimų. Šiame kongrese daly- 
vauja garsios šių laikų moterys: Cecile 
Bunschveig — švietimo sekretoriaus pagelbi- 
ninkė naujame Prancūzijos kabinete; F. Pla- 
minkova — Čekoslovakijos senatorė; Curie Jo- 
liet — Prancūzijos valdžios narė; Marguerite 
Thibert; kunigaikštienė Aleksandria Canfacuze- 
nė ir daug kitų moterų, kurių vardai žinomi 
Europoje. 


ispanijos naminiame kare moterys 
taip pat aktingai dalyvauja. Vyriausybės pusėje 
kovoja keli moterų legijonai. 


Šiomis dienomis Maskvoje paskelbtas 
įstatymas, pagal kurį padidinamos pašalpos nau- 
jagimių motinoms ir apsunkinamas vedusiųjų 
persiskyrimas, kuris iki šiol buvo labai lengvas. 


Vienas danų laikraštis savo skaitytojams 
pateikė klausimą: Kokia turi būti moteris? Iš 
atsakymų paaiškėjo, kad šiandien kiekviena 
moteris turi mokėti skaityti laikraštį be jokios 
atrankos, ypatingai vedamąjį straipsnį perskai- 
tyti iki galo. Už akių apie savo drauges ir pa- 
žįstamas ji turi pasakoti tik gerai. Ji neturi kiš- 
tis į kaimynų ginčus; turi visuomet sakyti savo 
amžių tiksliai, ypatingai neturi skųstis, kad esanti 
moteris, o ne vyras. Tai taip kalba moterys 
apie save. Paklausykime, ką sako vyrai apie 
moteris. Hitlerio pavaduotojas Hessas nacional- 
socialisčių moterų susirinkime Berlyne pasakė 
kalbą, kurioje pareiškė, kad dabartinio vokiečio 
nuomone, moteris dvasiniu atžvilgiu turėtų sto- 
vėti greta vyro, suprasdama jo reikalus ir jo 
kovą už būvį, kuri padarytų jo gyvenimą gra- 
žesnį, darnesnį, kuri sugebėtų būti gera mo- 
tina, ištikimiausia vyro draugė ir bendradarbė. 

SOKIMAS SU KARTIMI 


Šokimas su kartimi reikalauja daug treni- 
ruotės. Visų pirma reikia tinkamai išmokti 
laikyti rankose karti. Toks teisingas karties 
laikymas rankose daug padeda pačiame šoki- 
me. Be to, kiekvienas šokikas privalo gerai 
apskaičiuoti, kaip aukštai rankomis paimti 
karti, vieną ar kitą aukšti šokant. Viršutinė 
ranka privalo būti paimta kiek toliau nuo kar- 
ties atspiriamojo galo i žemę, kokį aukštį šo- 
kikas šoka. Pav., jei šokikas šoka į aukšti tris 
metrus, tai ir dešiniąja ranka turi paimti karti 
tris metrus nuo atspiriamojo galo į žemę. 
Atsimatuojame taip: pridedame šokimo karti 
prie šokamojo aukščio kartelės, ir kiek aukš- 
čio šokame, tiek ir dešine ranka paimame 
aukščio kartyje. Tiesa, dažnai viršutinė ranka 
aikorra žemiau šokamo aukščio. Gi rankos ant 


NESK, ŽIRGELI, JUODBĖRĖL1... 


Moterys visose srityse stengjasj prilygti vyrams. 
Iki šiol šį sportą mėgo tik vyrai, dabar jau ir moterys 
su norulenktiniuoja, raitos šokinėdamos per kartis. 

karties laikomos maždaug viena nuo antros 
per 90 centimetrų. Kairė ranka turi būti nu- 
leista su kartimi prie juosmens, viršutinė ranka 
istiesta atgal. 

Toliau seka. mokėjimas įsibėgėti su kar- 
timi ir pataikyti kartį į duobelę, kuri yra pa- 
ruošta karčiai, kaip atramos taškas. Įsibėgant 
nereikia supti kartis į šalis, bet nešti kiek ga- 
lima tiesia linija, nes karties siūbavimas į ša- 
lis ir visą mūsų kūną kreipia i vieną ar kitą 
puse, dėl to netenkame pusiausvyros, kas 
mažina rezultatą. Isibėgėjimas privalo būti 
tikslus, energingas ir pakankamai greitas, pa- 
laipsniui didėjąs. Paskutinį momentą pasispi- 
riamoji koja pastatoma nuotolyje 2,45—2.75 
metrų nuo tos vietos, kur kartis įsmeigta 
į žeme atsispyrimo taške. Šią atsispyrimo 
vietą šokikas susiranda, pastatęs šokimo karti 
į karties atspyrimo duobelę ir pakėlęs rankas 
virš galvos taip, kad jos pakiltų virš kaktos; 
ta vieta, kur stovi, ir bus atsispyrimo vieta. 

Šokant su kartimi, isibégimo kelias maž- 
daug yra 21—27 metrų. Šiame nuotolyje bė- 
gikas daro nuo atsispyrimo vietos 12 mtr. 
pirmą atsižymėjimą žingsnių; 22,80 mtr. nuo 
karties atspyrimo duobelės antrą atsižymėjimą 
žingsnių. Pradžioje isibėgėjimo pirmieji Zings- 
niai neprivalo būti smarkūs, bet po to visi 
žingsniai iki paskutinio turi būti smarkūs. 
Paskutinis žingsnis privalo būt truputį trum- 
pesnis už kitus, kad būtų galima visa jėga, 
kuri buvo įgyta ankstyvesniu bėgimu, sutraukti 
į pasispyrimo momentą. Isibėgant kartį lai- 
kyti laisvai, kūnas pasvires į bėgimo puse. 

Kiekvienam šokikui šokant su kartimi bu- 
tinas pristūmimas kairės rankos į viršų prie 
dešinės, nes tada lengviau iškelti į viršų kū- 
no svorį. Toks pristūmimas apatinės rankos 
prie viršuj esančios aiškiai palengvina šo- 
kimą. Šis rankos pristūmimas privalo būti 
atliktas anksčiau, negu kūnas bus išmestas 


pirmyn i viršų pasispiriant. Cia vienu mo- 


mentu turi būti atlikti trys labai svarbūs ju- 
desiai: dešinioji ranka išmesta pirmyn virš 
galvos, kartis tuo judesiu įremta į žemę, į kar- 
ties atsispyrimo duobelę, ir žemiau buvusi 
kairioji ranka pritraukta prie viršuj esančios 
(kartį laikant pristumti vieną ranką prie kitos). 

Karties įdėjimas į karties atspyrimo duo- 
belę turi būti pradėtas, kojai pradėjus žengti 
paskutinį žingsnį ant žemės — pasispiriamąjį 
žingsnį. Visa tai privalo būti atlikta ryžtingai, 
be svyravimų, paskutinio žingsnio metu. Tarp 
kairiosios rankos pristumimo prie dešiniosios 
ir pasispyrimo ilgos pertraukos negali būti, 
nes tai susilpnintų jėgą, kuri reikalinga kūnui 
išmesti į viršų. Šituo momentu turi būti ge- 
ras jutimas laikui apskaiciuoti, kad neivykty 
nepageidautina pertrauka, bet búty viskas 
atlikta vienu akimirksniu. 

Pasispyrimas šokime su kartimi vaidina 
didelį vaidmenį. Pasispyrimo vieta privalo 
rastis vienoj tiesioj linijoj su karties galu, 
istatytu į duobele. Atsispiriamoji koja privalo 
būti po kūno svorio centru, kad ji padėtų 
kūną išmesti pro karti (dešine karties pu- 
se). Kūnas pirmą momentą po pasispyrimo 
(pakilimo nuo žemės) atvaizduoja, tarsi, švy- 
tuoklę, pririštą prie karties su ranka. 

Svarbu rasti tinkamą atsispyrimo vietą, 
kad ji nebūtų per toli nuo karties atrėmimo 
i žemę duobelės. Kada atsispiriamoji vieta 
yra perdaug toli nuo karties atrėmimo į žemę 
duobelės, gaunasi sustojimas, o kada per arti 
prie karties atrėmimo į žemę duobelės yra 
daromas atsispyrimas, kliudo kūną išmesti 
i viršų. 

Prisitraukimas turi būti griežtas, stiprus ir 
gana tikslus. Prisitraukimas turi Lūti judesio, 
gauto įsibėgant, tolesnis tęsinys pirmyn. Kada 
kūnas yra, atsispyrimo dėka, praėjęs pro karti, 
kojos metamos į viršų ir pradedama rankomis 
daryti prisitraukimą. Šitie judesiai, kojų ir ran- 
kų prisitraukimo, privalo būti vienlaikiai. Po to 
likdami visą laiką šalia karties ir lyg šliaužią 
kartimi į viršų, kūną palaipsniui reikia ištiesti, 
kojos tuo tarpu privalo būti išmestos kiek 
galima aukščiau virš šokamos kartelės. Toks 
rankomis prisitraukimas ir kūno palaipsniui kili- 
mas yra svarbiausis šios sporto srities momen- 
tas. Dabar tenka priminti pats paskutinis mc- 
mentas, kada kūnas yra virš kartelės, iš ku- 


IRGI SPORTININKE 


Netik Olimpiadės sportininkai, bet ir n.usy 
krašto barzdota ožka sugeba vaikščioti virve. 


rio daromas perėjimas per duotą aukštį-kar- 
tele. Kūnas, kada esti virš kartelės, lenkiamas 
per juosmenį, rankos šiek tiek suriečiamos, 
kojos leidžiamos žemyn. Šiuo momentu karti 
reikia laikyti kiek galima arčiau krūtinės, kad 
jėgą apsaugoti ligi momento — rankų ištiesi- 
mo. Karti rankomis paleidžiant, daromas 
vadinamasis rankų atsispyrimas nuo karties, 
kas padeda neužkliudyti kartelės rankomis. 
Pirmiausia karti paleisti ta ranka, kuri žemiau, 
vėliau atleisti aukščiau esančią ranką. Atlei- 
džiant rankomis kartį, reikia ją pastumti atgal, 
kad nenumestų kartelės. Šokikas privalo kri- 
sti ant žemės drąsiai ir stengtis atsistoti ant 
kojų. 
A. Tamulynas, 


— Šio mėnesio 1 d. Berlyne buvo iškil- 
mingai atidaryta XI sporto Olimpiadė. Po iš- 
kilmingo atidarymo prasidėjo sportiški žaidimai 
ir rungtynės. Tūkstančiai įvairių valstybių 
sportininkų rungiasi dėl savo tautos garbės. 
Šiose rungtynėse pasiekta kai kuriose sporto 
srityse naujų pasaulinių rekordų. Apie pačią 
Olimpiadę ir naujus sportininkų laimėjimus bei 
runstynių išdavas parašysime kitame mūsų laik- 
rašcio numery. 

APIE KRIKSTYNAS 


(Monologas) 


Atėjau pašnekėti. Aš apie tai vienoje vie- 
toje jau šnekėjau, bet ir čia užsimaniau. Tai 
ot ir prašau klausyti. (Atsikosti ir į šalį). Bet 
apie ką aš šnekėsiu? A! Jau atsiminiau. 

Žinote, pasakysiu naujieną. Jau esu tėvas! 
Taip, turiu sūnų. Gražutis—nors užantin dėk. 
Bet panašus į motiną. Taip ir lūpa atsikišusi 
ir nosis pariesta. O kad spardosi! Mat, dabar 
sporto laikai. 

Kada tapau tėvu? O gi aną savaitę. Buvo 
krikštynos. Pakrikštinau Dumbliuką. Kai ėmė 


Dumblys prašyti, tai ir negalėjau atsispirti. 


Aš, matote, esu minkštas žmogus. Jei tik su 
manimi gražiai, tai aš galiu net ir dūšią ati- 
duoti. 

Dumblys atėjo ir sako: 

— Simuti, iš visų mūsų kaimo bernų tu 
man labiausiai patinki, nes nerūkai, baltakės 
negeri, nesibastai po kitų kaimų vakaruškas, 
moki rašyti, skaitai lietuviškus laikraščius ir 
šventadieniais bažnyčioje nors ražančių pa- 
giedi. Dėl to aš tave statau pirmon vieton ir 
prašau būti mano kūmu. 

Taip išgirtas aš tuojau ir klausiu: 

— O kas gi bus kūma? 

— Egi, sako, Šlubių Magdė. 

Aš iš džiaugsmo net pašokau. Na, manau 
sau, su tokia gėlele ir be pagyrų galima su- 
sikumuoti. 

Ar jūs ją pazistate? O, tai lėlė, ne mer- 
gina! Dėl jos per vakaruškas, vestuves pešasi 
visos apylinkės bernai. Ir aš kartą dėl jos 
gavau vieną plytgali pakaušin, kitą į pečius. 
Bet ji man iš galvos vistiek neišgaravo. Ot, 
ir dabar taip ir stovi akyse, lyg kad ištepta. 
Bet aš tai negaliu prieš ją stovėti. Kai tik 
pažiūriu į jos dideles akis, tai bac ir atsisėdu. 
Mat, atsisėdęs nors pasišneki geriau. 

Kaip sekėsi krikštynose? Neklauskite! Sar- 
mata ir šnekėti. Daugiau nebebūsiu kūmu. 
Vargas didžiausias! 

Pavyzdžiui, pavalgėme ir sėdome važiuoti 
bažnyčion. Kad kūma neužmigtų ir neišmestų 
žemėn vaiko, aš, tik išvažiavus iš atšlaimo, 
ir pradėjau į ją šiltai šnekučiuoti. Ji gi kad 
susirauks! Man alkūne stukt ir sako: 

— Tylėk, važiuojant į bažnyčią negalima 
šnekėti! Dumblienė prašė nesidudenti net kol 
pravažiuosime mūsų kaimo laukus. 

— Kodėl? -— klausiu nustebęs. 

— Nagi, sako, Dumblienė tvirtino, kad 
jeigu kūmai važiuodami šnekasi, dudenasi, 
tai paskui vaikas nemiega naktimis. 

Aš nekvailas. Manes už tris zlotus nieks 
nenupirks. Dėl to aš iš karto supratau, kad 
tai yra tikri bobų „zababonai“. Bet su kūma 
bartis nenorėjau. Sukandau abi lūpas ir nu- 
tilau. Bet kad ta tyla greičiau pasibaigtų, aš 
bėriui per šonus, per šonus... Bėris kad pa- 
sileido! Net žemė ėmė dundėti. Bet ir vėl 
kūmai negerai. Kad suriks: 

— O Jėzau, Marijėle, Juozupai Šventas! 
Iškrisiu! Vaiką užspausiu! Laikyk, laikyk! 

— Tylėk, sakau, naktimis vaikas nemiegos! 

O ji dar labiau: 

— Laikyk, nedurnavojęs, nes ir nakties 
nesulauksime! 

Kadangi Dumblienės įsakymas jau buvo 
sulaužytas ir tyla nutraukta, tai aš béri stop 
ir sulaikiau. 

Magdé atsiduso ir nusiramino. Tada jau 
šnekėjomės net iki bažnyčios. 

Pirmiausia atsidūrėme klebonijoje. Zokri- 
stijonas mus užregistravo ir pristatė klebonui. 
Man net užkulniai sudrebėjo. Ką gi, ne juo- 
kai. Pirmą kartą kūmu. O jei dar katekizmų 
paklaus, tai nors imk ir lysk į žemes. Na, 
bet vis dėlto laikiausi. 

Klebonas apmetė mus akimis ir klausia: 


— Iš kur atvežėte vaiką? 

Aš, bijodamas suklupti ir susikuprimituoti, 
parodžiau savo kūmą ir sakau: 

— Dvasiškas Tėveli, aš esu kūmystose 
dar tik pirmą kartą. Dėl to galiu pasakyti, 
kad vaikas iš Palapiškių, o daugiau tegul at- 
sakinėja kūma, nes ji be šito jau krikštinusi 
septynius vaikus. 

Klebonas, neturėdamas laiko mane mo- 
kyti, atsivertė knygas ir klausia Magdės: 

— Na, kūma, sakyk vaiko vardą ir pa- 
varde. 

Kūma ir sako: 

— Tai mat, Dvasiškas Tėveli, pavardė tai 
Dumblys, o kas dėl vardo, tai jau ir nežinau 
kaip Tėveliui pasakyti, nes Dumblys nori krikš- 
tyti Tamosiuku, o Dumbliené Lukošiuku. Ir 
liko nei šiaip, nei taip. Bet kaip Tėvelis ži- 
note, katras iš šitų patronų danguje šventes- 
nis, tai tuo vardu ir pakrikštykite. 

Klebonas nusijuokė ir sako: 

— Reikia palaikyti ne žmonos, bet vyro 
pusė. Tegu bus Tamošius. 

Ir užrašė. 

Toliau klausia, kada gimė. 

Magdė dar drąsiau: 

— Nagi per patį vidurnaktį. 

Klebonas, netekęs kantrybės, kad suriks: 

— Aš neklausiu, kada gimė: dieną ar nakti, 
ryte ar vakare, bet klausiu kurią dieną?! 

Mano kūma net sudrebėjo. Bet vis dėlto 
paaiškino: 

— Dvasiškas Tėveli, galiu net prisiekti, 
kad tikrai gimė per pati vidurnaktį. Kitaip ir 
negalima užrašyti, nes tai buvo praėjusią sa- 
vaitę pats vidurnaktis tarp utarniko ir seredos. 

Tuomet klebonas pažiūrėjo į kalendorių ir 
užrašė, kas reikėjo. 

Paskui bekrikštijant reikėjo poteriauti ir 
vaikas laikyti. O jis kad rėkė! Supau, kračiau, 
bet jis vistiek nenurimo. Norėjau atiduoti kū- 
mai, bet kunigas neleido. 

Išėję iš bažnyčios nusipirkome pyrago, 
saldainių, muilo ir parvažiavome su mažu 
kataliku. 

Dabar jūs kad ir užsiprašytumet, — kūmu 
nebūsiu niekuomet! Nenoriu! 

Urbulis. 


TRUPINIAI 


— Žinai, Marytė savo sužiedotuves laiko 


paslaptyje. 
= LS ER ce 
— Ji man pati pasaké. 


— Aš apkalbų, plūdimų nebijau. 


iais 
— Kai aš negirdžiu, tai tegu mane nors 
ir diržu plaka — man vistiek pat. 


Pas Julių atėjo vienas jo draugas ir klau- 
sia, ar apsimoka vesti. Julius pakasė pakaušį 
ir sako savo žmonai: 

— Patiute, nors neilgam išeik. oran... 


— Ką, tu vis kalbi su savim? 
— Taip. Aš, mat, su protingu žmogumi 
mėgstu pasikalbėti. 


Gydytojas: — Ponia, prašau parodyti lie- 
Zuvį. 

Vyras: — Matai, ar aš nesakiau? Ponas gy- 
dytojas iš karto suprato, kur pas tave yra viso 
blogo priežastis. 


— Emile, kodėl ši ryt man buvai pada- 
vusi barzdai skustis per karštą vandenį? 

— Gink, Dieve, — aš buvau padavusi ne 
vandenį, bet kavą! 


— Mylimas Petreli, pasakyk, ar tu galė- 
tumei mane pamesti ir kitą vesti? 

— O ne, — mieloji! To niekad nebus. lu 
esi vienintelė mano sužadėtinė, ir taip pasi- 
liks amžinai. 


Vieno knygyno lange išstatytos papiginto- 
mis kainomis knygos. Prie vienos knygos, 
kuri pavadinta „Kiek mes skolingi savo tė- 
vams“, po ant:ašte prikabintas lapelis su pa- 
žymėjimu: „Anksčiau 5 auksinai, dabar vie- 
nas auksinas“. 


— Kiek ponia sveri? — klausia prikimšta- 
autobuse vienas vyras. 

-— 100 kilogramų. 

— Negali būti!!! 

— Tamstą stebina? 

— Nestebina, bet spaudžia!! 


me 

PAVOJUS TAIKAI, REVOLIUCIJOS, BRUZDĖJIMAI... 


Praėjusį mėnesį Europos politiniame gy- 

venime ivyko vienas labai svarbus dalykas: 
Vokietija pasirašė draugingumo sutcrtį su 
Austrija. 

Ši sutartis sukėlė Europos politiniuose 
sluoksniuose didelį susijaudinimą. Viena, kad 
šitokios sutarties bemaž niekas nesitikėjo, 
nes tarp austrų ir vokiečių visą laiką nebuvo 
gerų santykių dėl Vokietijos grobucnisky 
apetitų -Austrijos atžvilgiu. Antra, kad šia 
sutartimi Vokietija pati save labai sustiprino. 
O juk Vokietijos sustiprėjimas yra labai pa- 
vojingas Europos taikai. 

Minėta sutartimi Vokietija sutvarkė savo 
santykius ir su Italija. Pirmiau šioms valsty- 
bėms trukdė labiau suartėti kaip tik Austri- 
jos klausimas. Dabar, bent kol kas, tarp vo- 
kiečių ir italų yra viskas tvarkoj, juo labiau, 
kad austrų-vokiečių sutartis buvo pasirašyta 
su Italijos žinia, kurios globoje Austrija 
buvo. Sakoma netgi, kad tai buvusi ne 
austrų-vokiečių, bet italų-vokiečių sutartis. 
Mat, Italijai nepatogu buvo žiūrėti Austri- 
jos ir tvarkytis nukariautoj Abisinijoj. To- 
dėl Italija bevelijo susitarti su Vokietija 
dėl Austrijos, kad galėtų pati laisviau ir ra- 
miau įsistiprinti Abisinijoje. Spauda rašo, kad 
geri italų-vokiečių santykiai neilgai tetversią, 
nes ilgainiui Austrija galėsianti virsti nesan- 
taikos obuoliu tarp šių valstybių, ypač, kai 
vokiečiai, kitaip sakant, hitlerininkai pradėsią 
ten labiau įsigalėti. O hitlerininkų isigaléji. 
mas Austrijoje reikštų visišką šios valstybės 
prijungimą prie Vokietijos. 

Susitarusi su Italija ir Austrija, Vokietija 
labiau suartėjo ir su Vengrija. Teisybę sa- 
kant, vokiečių-vengrų santykiai buvo geri ir 

seniau, nes šias valstybes jungė bendras sie- 
kimas pravesti peržiūrėjimą (reviziją) poka- 
rinių sutarčių, kuriomis tiek Vokietija, tiek 
Vengrija yra labai nepatenkintos. Dabargi tas 
siekimas bus dar smarkesnis, juo labiau, kad 
ir Italija pritaria Vokietijos politikai. 

Dėl šitokio politinių santykių susiklojimo 
vidurio Europa susirūpino visos valstybės, 
kurioms rūpi teikos palaikymas. Visiems da- 
rosi aišku, kad Europa artinasi” prie naujo 
karo. O čia nėra jokios priemonės karui iš- 
vengti, nei kilusio karo sulaikyti. Tautų Są- 
junga guli mirties patale, nieko neįstengia 
padaryti, o visos kitos po karo pasirašytos 
visuotinės saugumo sutartys taip pat nebe- 
turi jau jokios reikšmės. 

Ryšium su tuo Prancūzija ir Belgija, ku- 
rios, sulaužius Vokietijai seną Lokarno su- 
tarti, atsirado nemažam pavojuje, stengiasi 
privesti, Anglijos padedamos, prie to, kad 
būtų pasirašyta 

nauja Lokarno sutartis. 

Kitaip tariant, turinti būti sudaryta vakarų 
Europoje tokia politinė padėtis, kokia buvo 
sudaryta prieš dešimtį metų Šv: icarijos mie- 
ste Lokarne. Ta turimoji pasirašyti nauja 
saugumo sutartis ir vadinama nauju Lokarnu, 
nors ji galės būti pasirašyta Briuselyje ar 
Londone. 

Dėl naujos sutarties pasirašymo buvo ivy- 
kusi Londone parengiamoji Prancūzijos, Bel- 
gijos ir Anglijos konferencija. Šioje, vadina- 
moje „trijų“ konferencijoje nutarta sušaukti 
nauja, vadinamoji „penkių“ konferencija, 
kurion ieis pirmoj eilėj Prancūzija, Anglija, 
Vokietija, Italija ir Belgija. Be to, Prancūzi- 
jos delegacijai reikalaujant, nutarta Londo- 


ne, kad į penkių konferenciją galės būti pa- 
kviestos ir kitos valstybės iš pietinės ir ry- 
tinės Europos. Tam betgi priešinasi Vokietija, 
kuri sutinka dalyvauti naujoj konferencijoj, 
bet reikalauja, kad toji konferencija apsiri- 
botų tiktai ligi penkių aukščiau minėtų val- 
stybių, ypač Vokietija nenori, kad penkių 
konferencijoj dalyvautų Sovietai. Jeigu nauja 
sutartis apimtų tiktai vakarų Europos valsty- 
bes taip, kaip senoji Lokarno sutartis, tai 
šiuo kartu rytų Europa atsirastų labai dide- 
liame pavojuje, daug didesniame, negu prieš 
dešimtį metų, pirmiausia dėl to, kad Vokie- 
tija būtų užsitikrinusi iš vakarų, rytuose gi 
turėtų visiškai laisvas rankas, be to, šiandie 
Vokietija turi suorganizavusi stiprų savo są- 
jungininkų bloką vidurio Europoje. Taip pat 
ir Vokietijos karinis pajėgumas šiandie yra 
nepalyginti dedesnis, negu seniau. 

Neramu yra ne tik tarptautinėje politikoje, 
bet ir valstybių vidaus gyvenime. Štai jau 
kelinta savaitė, kai 

Ispanijoje vyksta kruvina revoliucija. 

Fašistai ir monarchistai sukilo prieš ko- 
munistų ir socialistų valdžią. Sukilimas pra- 
sidėjo Ispanijos kolonijoje Maroke, šiaurinėj 
Afrikoj. Po to neramumai persimetė pačion 
Ispanijon. Čia vyksta labai atkaklios kovos. 
Sukilėliai yra gerai apsiginklavę. Jų rankose 
yra jau daug miestų. Visi Ispanijos gyvento- 
jai susiskirstė į dvi dalis. Vieni palaiko val- 
džią, kiti — sukilėlius. Sukilėliai, kuriems va- 
dovauja keli generolai, turi jau sudarę ir 
savo vyriausybę. Iš viso žuvusių vienoj ir 
antroj pusėj priskaitoma apie 40 tūkstančių. 
Kuo ši ispanų revoliucija baigsis, sunku įspėti. 
Jėgos, matyt, yra susiskirsčiusios lygiai. 
Sukilėliai stengiasi paimti sostinę — Madridą. 
Valdžia betgi ginasi, kaip galėdama. Atsira- 
dusi sunkioje padėtyj, valdžia buvo kreipusis 
į Prancūziją pagalbos. Prancūzų vyriausybė 
iš pradžių buvo sutikusi suteikti paramą 
Ispanijos valdžiai ginklais ir lėktuvais, bet 
pasipriešinus viesąjai opinijai, savo pasiža- 
dėjimą vėliau atšaukė. Nėra abejonės tačiau, 
kad slaptai prancūzų vyriausybė palaiko Ispa- 
nijos komunistų valdžią. 

Paaiškėjo taip pat, kad ir kitos valstybės 
kišasi į Ispanijos naminį karą. Italija ir Vo- 
kietija palaiko sukilėlius, o Sovietai remia 


SUKILĖLIŲ VADAS 


0 


Q START A 
Er A 


Maroko įgulos viršininkas generolas Franko. Jis va- 
dovauja Ispanijos sukilėliams. 


komunistinę valdžią. Ko gero, kitos valstybės 
galės ir savo tarpe susiremti, bet jau nebe 
Ispanijoje, nes Ispanijos suirutė, yra jau vir- 
tusi tarptautiniu klausimu. Ispanijos vande- 
nynuose pilna kariškų vokiečių, anglų, italų 
ir kitų valstybių laivų. 

Palestinoje arabai dar tebebruzda. 

Iš pradžių arabai sukilo prieš žydus, prieš 
jų įsigalėjimą Palestinoje. Mat, anglai, kurie 
valdo Palestiną, leisdavo laisvai įvažiuoti ten 
žydams iš visų pasaulio šalių. Žydai, suva- 
žiavę Palestinon su savais kapitalais, ėmė ten 
šeimininkauti: plėsti pramonę ir prekybą, bet 
labiausiai arabams nepatiko, kad žydai pra- 
dėjo masiniai supirkinėti iš arabų žemes. Tuo 
būdu kilo pavojus atsirasti arabams be Ze- 
mės. Todėl arabai ir ėmė bruzdėti, reikalau- 
dami, kad anglai abribotų žydų įvažiavimą 
Palestinon. Anglai savo metu iš dalies pa- 
tenkino arabų reikalavimus, bet jie vėl ne- 
rimsta. 

Dabar užpuldinėja arabai ir anglų kariuo- 
mene. Vyksta netgi atkaklūs mūšiai. Anglai 
spėja, kad arabus kursto Italija, o taip pat ir 
Sovietai. Reikia tačiau manyti, kad arabai 
pradeda tautiniai atbusti ir stengiasi numesti 
svetimą jungą, juo labiau, kad tikrojoj Arabi- 
joj yra dar keletas daugiau ar mažiau nepri- 
klausomų arabiškų valstybėlių, iš kurių pir- 
moj eilėj ir plaukia visų arabų suvienijimo 
siekimai. 

LIETUVOS VALSTYBĖJE 


— Ilgą laiką užtrukusios Lietuvos Vokieti- 
jos prėkybos derybos pagaliau pasibaigė. Rug- 
piūčio 5 d. Berlyne sutartis pasirašyta, Iš Lie- 
tuvos pusės pasirašė Lietuvos atstovas Berlyne 
dr. Šaulys, iš Vokietijos — jos užsienių reikalų 
ministeris Neuratas. 

Pagal šią sutartį Lietuva ir Vokietija galė- 
siančios vesti plačiąją ir vadinamąją siaurąją 
"pasienio prekybą. 

— Praėjusį mėnesį Klaipėdos krašte, Giru- 
liuose, buvo surengta tautiškojo jaunimo „Jau- 
nosios Lietuvos" ir „Santaros“ organizacijų vadų 
stovykla, Liepos 20 d. į šią stovyklą buvo atsi- 
lankęs Valstybės Prezidentas Antanas Smetona, 
kuris pasižiūrėjo jaunimo sportiškų žaismų, pa- 
siklausė dainų ir pasakė stovyklaujantiems pri- 
taikintą kalbą. Rasino jaunimą neatsilikti, būti 
susiklausiusiam. 

Valstybės Prezidento kalbą palydėjo griau- 
smingas santarininkų, jaunalietuvių ir gausingos 
svečių minios valio. 

Liepos 21 d. „Jaunosios Lietuvos“ ir „San- 
taros” sąjungų vadų stovyklos buvo surengu- 
Sios bendrą laužą, prie kurio buvo pasakyta 
kalbų ir padainuota dainų. Liepos 22 d. sto- 
vykla pabaigė savo darbus. 

— Lietuvos užsienių reikalų ministeris iš- 
važiavo užsienin vasaros atostogų. Jį pavaduoja 
ministeris pirmininkas J. Tūbelis. 

— 1936 metais Vytauto Didžiojo universi- 
tete buvo įregistruota 3233 klausytojų: 2944 
studentų ir 289 laisvų klausytojų. Vyrų klausy- 
tojų buvo 2296, o moterų 937. Teologijos-filo- 
sotijos fakultete studijavo 236 stud., evangelikų 
teologijos fak.—19, humanitarinių mokslų fak.— 
331, teisių fak. — 1087, matematikos - gamtos 
fak. — 221, medicinos fak. — 800, technikos 
fak. — 539. 

2478 studentai yra Romos katalikai, 474 
žydai, 95 evang. liuteronys, 33 evang. reforma- 
toriai, 93 stačiatikiai, 2 sentikiai, 10 laisvama- 
nių, 1 mahometas, 1 karaimas, 1 adventistas, 
1 baptistas, 20 nesuteikė žinių. 

540 studentų moka anglų kalbą, 1 arabų, 
15 gudų, 20 čekų, 4 danų, 81 esperanto, 6 estų, 
3 flamandų, 56 graikų, 382 hebrajų, 3 ispanų, 
16 italų, 119 latvių, 371 lotynų, 613 prancūzų, 
1550 rusų, 1 slovakų, 1 ukrainiečių, 1 vengrų, 
2002 vokiečių ir 479 žydų. 

— Liepos mėnesį Lietuvos karo aviacija 
minėjo savo gyvavimo 17 metų sukaktuves. 

— Liepos mėnesį buvo surengta ties Klai- 
pėda, Smiltynėje didelė šaulių sporto stovykla. 

— Lietuvoje yra 672 gydytojai. Kaune gy- 
vena 308 gydyt., Šiauliuose —40, Panevėžy—34, 
kiti gyvena mažesniuose Lietuvos miestuose. 

— Lietuvoje viešėjo anglų generolas Burtas. 
Jis buvo Kaune, Palangoje ir Klaipėdoje. Pa- 
langoje bebüdamas atsilankė pas Valstybės 
Prezidentą A. Smetoną. Klaipėdoje atsilankė 
pas gubernatorių Kurkauską. 

— Kaune Vytauto Didžiojo muziejaus bokšte 
įkelti Belsijoje pagaminti keli varpai. Liepos 19 d. 
per radio buvo transliuojama šių varpų muzika. 

— Šiais metais Lietuvos vyriausybė paskyrė 
2 milijonus litų mokyklų statybai ir remontui. 
Iš tų pinigų 400.000 paskirta pradžios mokyklų 
statybai, 

— Lietuvos skautų atstovai buvo išvykę 
į Austriją, kur dalyvavo austrų skautų stovykloje 
ir surengė savo liaudies meno dirbinių parodą. 

— Šią vasarą daugelyje Lietuvos vietų val- 
stybės lėšomis nusausinamos žemos, drėgnos 
vietos—pievos, balos, raistai. Tuos darbus at- 
lieka apie 3.500 darbininkų. Per dieną jie gauna 
už darbą po 3— 5 litus. 

— Į Kauną atvyko garsus švedų mokslinin- 
kas archiologas G. Bertel, kuris gyvai yra su- 
sidomėjęs Lietuvoje daromais archiaologiniais 
kasinėjimais. 

— Lietuvos prekybininkai gavo Belgijos pre- 
kybininkų pakvietimą atvykti ir susipažinti su 
belgų rinkomis, kad po to galima būtų vesti 
platesnė prekyba. 

— Tarptautinė mokytojų stovykla Palangoje 
pasibaigė. Latviai, estai, suomiai, švedai ir če- 
koslovakai mokytojai iš Palangos buvo atva- 


žiavę Kaunan, iš kur aplankė kai kurias įstai- 
gas ir išvažiavo namo. 

— Amerikietis Radziukynas netoli Alytaus 
miesto savo lėšomis stato amerikoniško tipo 
pradžios mokyklą. Mokykla įrengiama naujo- 
viškiausiu būdu. Salia jos iškastas 95 metrų 
gilumo šulinys, 

— Alytuje įsteistas terpentino ir kanifolijos 
fabrikas, kuris per dieną perdirba į terpentiną 
ir kanifoliją apie 5.000 kilogramų medžio sakų. 

— Lietuvoje yra 228 stambesnės pramonės 
įmonės, kuriose dirba 18.600 žmonių. Siose 
pramonės įmonėse darbininkų ir darbo valandų 
skaičius šiemet žymiai padidėjo. 

— Lietuvoje yra dvi radio stotys Kaune ir 
Klaipėdoje. Dabar nusistatyta įsteigti dar kelias 
mažesnes radio stotis. 


LATVIJOJE 


Lietuviai jūros skautai stovyklavo bendroje 
Latvijos jūrų skautų stovykloje Jelgavoje, ne- 
toli pilies. Stovykloje dalyvavo iš viso apie 150 
stovyklautojų. Įvyko plaukimo, buriavimo ir kit. 
rungtynės. Tokią stovyklą kasmet rengia vis 
kita jūrų skautų grupė ir kviečia. savo drau- 
gus—jūrų skautus į svečius. 

Rugpiuëio mėn. 2 d. 15 v. Seluchino apylin. 
dr-ja „Laisvė“ surengė vasaros stovyklos šventę. 
Programoje: šventės atidarymas, sportininkų 
pasirodymas, laužas, šokiai ir žaidimai. 


ESTIJOJE 


— Liepos 10—20 dienomis Estijos kurorte 
Haap:ala buvo suruošta trečioji Estijos skautų 
tautinė stovykla. Į ią buvo suskridę skautai ir 
kitų valstybių. Iš Lietuvos buvo nuvykusi re- 
prezentacinė draugovė iš 12 žmonių. Lietuvių 
skautų pasisekimas šioje stovykloje buvo ne- 
paprastas: jie buvo visų susidomėjimų centras. 
Pasibaigus stovyklavimui, kur buvo surengta ir 
Lietuvos liaudies meno dirbinių paroda, lietu- 
viai skautai aplankė Taliną ir kitus Estijos 
miestus. Grįždami buvo sustoję Rygoje, kur 
juos nuoširdžiai sutiko vietos lietuviai ir latvių 
skautai. 


VOKIETIJOJE 


Liepos mėn. 17 d. suėjo treji metai, kai 
Vokietijoje, Soldino miškuose tragingai žuvo 
lietuviai didvyriai Darius ir Girėnas. Jiems žu- 
vus buvo sumanyta Soldino miškuose pastatyti 
paminklas, kuris visiems primintų, kad šioje vie- 
toje du narsūs lietuvių tautos sūnūs paaukojo 
savo jaunas gyvybes Lietuvos garbei. Paminklo 
atidengimo ir pašventinimo iškilmės įvyko lie- 
pos mėn. 17 d. 

Dariaus ir Girėno garbei pastatytas įspū- 
dingas granito paminklas ir du dideli kryžiai, 


pastatyti toje pačioje vietoje, kur nukrito „Li- 
thuanica I“, 

Paminklo atidengimo iškilmėse dalyvavo Lie- 
tuvos pasiuntinys Vokietijoje Dr. Saulys, Dariaus 
sesuo—Nelsonienė su vyru, Lietuvos aero klubo 
atstovai su pirmininku prof. Žemaičiu. Daly- 
vavo ir vokiečių valdžios bei aviacijos atstovai 
ir didelis būrys Berline bei kituose Vokietijos 
miestuose gyvenančių lietuvių. Vokiečių lakū- 
nai prie didvyrių paminklo ėjo garbės sargybą. 


PRANCUZIJOJE 


— Lyone, Prancūzijoje, pabaigė filosofijos 
studijas Kisielius Juozas. 


¡TALIJOJE 


— Eoglizro mieste, Italijoje, su pasisekimu 
pabaigė filosofijos institutą trys lietuviai: Jur- 
kšas Bronius, Linkevičius Vitas ir Saldukas 
Nikodemas. 

Romoje liepos mėn. 26 d. įšvęstas kunigu 
Gregorijaus universiteto studentas — Vincas 
Andriuška, 

Torine, Italijoje, išsvęsti kunigais lietuviai 
saleziečiai: Lukošius Balys, Stašaitis Juozas ir 
Sabas Antanas. 


ANGLIJOJE 


Mančesterio mieste yra daug lietuvių dar- 
bininky. Jų tarpe yra suorganizuota Jaunųjų 
Lietuvių Draugija, kurioje yra apie 70 narių. 
Draugijos nariai ypatingai yra pamėgę sportą 
ir sportinius žaidimus. Draugijai vadovauja K. 
Smolskis. 


S. A. JUNGT. VALSTYBÉSE 


— Įvykusioji Klevelande ,Sandaros” orga- 
nizacijos konferencijoje išrinkta nauja tos orga- 
nizacijos vadovybė. Pirmininku išrinktas St. 
Gegužis, buvęs anksčiau apie 20 metų SLA 
pirmininku, vicepirmininku P. M. Narvidas ir 
iždininku D. Pivarūnas. „Sandaros“ laikraščio 
redaktorium M. Vaidyla. 

„Sandara“, naujosios vadovybės pareiškimu, 
yra susirūpinsi pritraukti savo organizacijon 
naujų jėgų, tam tikslui paskelbs ir vajų. Taip 
pat yra nusistatyta daug stengtis jaunųjų san- 
dariečių organizacijai sustiprinti. Tuo reikalu 
yra nutarta, kad jaunieji turės atskiras savo 
kuopas, kad kuopos palaikys lietuviškumą, la- 
vinsis dailėje, sporte ir p., kad vyresnieji turės 
numatyti jaunimo organizatorius kiekvienoj ko- 
lonijoj, turės žiūrėti, kad tie organizatoriai būtų 
apsipažinę su savo pareigomis ir kad jaunie- 
siems organizuoti vyresnieji steigs fondą. 

„Sandara“ gyvuoja jau 22 metai. Yra griež- 
tai priešinga stropiai organizuotam, bet jau 

smunkančiam, raudonajam frontui. Po šiais me- 
tais įvykusios konferencijos į ją sugrįžo kele- 
tas žymių Amerikos lietuvių veikėjų, buvusių 
iš jos pasitraukusių, 

Ypač sveikintinos „Sandaros“ pastangos 
įtraukti į lietuviškąjį darbą jaunąją išeivijos 
kartą. | 

— Siais metais Loyolo universitete baigė 
medicinos mokslus du čikagiečiai lietuviai: 
Antanas Stulga ir K. Svenčiška:. Čikagiečiai 
lietuviai, kaip matyti, kasmet susilaukia vis 
daugiau inteligentinių pajėgų. | 

— „Sandara praneša, kad Cikagoje buvę 
susitixę pasitarti dėl pasaulinės lietuvių s-gos 
reikalų S. Vitaitis, tos sąjungos vicepirmininkas 
L. Simutis ir dr. J. Leimonas ir dar keli nariai. 

— Kaip Amerikos lietuvių spauda rašo, či- 
kagiečiai lietuviai jau žada kreiptis į Cikagos 
miesto valdybą, prašydami Marguette parką pa- 
vadinti Dariaus - Girėno parku. Viena, kad apie 
ji aplinkui gyvena daug lietuvių, o antra, kad 
tame parke yra ir paminklas žuvusiems Atlanto 
nugalėtojams. Tai akcijai vadovauja energingas 
lietuvis advokatas C. Kalas. 

— Kaip jau yra buvę rašyta, šiemetinėje 
Klevelando Didžiųjų Ežerų Parodoje, kuri su- 
rengta to miesto šimtmečiui paminėti, yra tarp 
įvairių tautų namų ir du lietuviški namai—pa- 
viljonai. Sie namai, be ypač gausiai lankančių 
pačių tenyksčių lietuvių, lankomi ir svetimųjų. 
Tuose namuose turi įsitaisę trys lietuviai biz- 
nieriai savus biznius. 

— Siaur. Amerikoje, kur gyvena daugiau 
kaip milijonas lietuvių, yra įvairių paminklų, 
kurie primena Lietuvą arba yra susiję su ja 
Siokiu ar tokiu būdu. 

Maryland valstybėje Lietuvos Nepr. šventė— 


Vasario 16—oficialiai švenčiama kaip kitos Ma- : 


rylando valstybės šventės. 

Seattle, Wasch., prie universiteto pasodin- 
tas medis Lietuvos garbei. 

Pittsburghe, Pa, didžiajame universitete ruo- 
šiamas Lietuvių kambaris, kuriame bus visas 
įreng:mas ir papuošimas lietuviški. 

Annapolyje, Md., prie valstybės rotušės pa- 
sodintas Lietuvos Laisvės ąžuolas. 

Čikagoje pastatytas didelis paminklas lie- 
tuvių lakūnams Dariui ir Girėnui 

Klevelande yra įrengtas didelis Lietuvių 
Kultūrinis Darželis. Tame darželyje, 2 akrų že- 
mės ploto, dideliame parke yra pastatyti pa- 
minklai Dr. Basanavičiui, Maironiui ir Dr. Ku- 
dirkai, Gedimino stulpai, puikus D. Lietuvos 
Kunigaikštienės Birutės fontanas. Sio darželio 
įrengimui Amerikos vyriausybė paskyrė 35.000 
dolerių, antrą tiek sudėjo Amerikos lietuviai. 
Sis lietuvių darželis-parkas tarp kalno ir pa- 
kalnės atrodo tartum kokia tvirtotė, lyg svajų 
pilis. Šimtai tūkstančių žmonių lanko šį dar- 
želį, gėrisi ir stebisi jo gražumu. 

BRAZILIJOJE 


— Liepos 17 d. Sao Paulio lietuvių mo- 
kyklose buvo paminėta Dariaus ir Girėno diena. 
Tą dieną lietuviai mokytojai plačiai papasakojo 
mokiniams apie tragiškai žuvusius mūsų tautos 
didvyrius Darių ir Girėną bei jų žygius. 

— Šiuo metu Brazilijos lietuviai turi keletą 
lietuviškų knygų knygynų su keliais tūkstan- 
čiais įvairaus turinio knygų. Didžiausis lietuvių 
knygynas yra Sao Paulyje liet. namuose, be to, 
dar knygynus turi kai kurios organizacijos, kaip 
„Rytas“, „Viltis“ ir „Vilnis“. Lietuvių skaityklos 
Brazilijoje veikia dvi: Sao Paulio liet. klubo 
lietuvių namuose ir Rio de Jeneiro lietuvių 
draugijos „Vilnis“. 

— Seniausias lietuvių laikraštis Brazilijoje 
yra „Lietuvis“, kurį leidžia spaudos D-ja „Sviesa“. 
Rugsėjo mėnesį išeis jubiliejinis 400-tinis nu- 
meris, kuris žada būti padidintas ir gausiai 
iliustruotas. 


ARGENTINOJE 


— Šiemet Argentinos lietuvių gyvenimą 
paįvairino nuvykę ten Lietuvos operos artištai: 
Januškaitė - Zaunienė, Kipras Petrauskas, Di- 
neika ir kiti. Jie dainavo garsiausiame Buenos 
Aires Kolon teatre ir kitų miestų didesniuose 
teatruose. Be to, buvo surengę atskirus vietos 
lietuviams koncertus. 

Žaviomis lietuvių dainininkų dainomis labai 
domėjosi argentiniečiai ir gausiai lankė spek- 
taklius ir koncertus. Ta proga vietinių lietuvių 
ir Argentinos spauda daug rašė apie lietuvius 
artistus ir apie visą Lietuvą. 


VILNIUJE 


„Jaunimo Draugas“ parodoj. Pe- 
reito mėnesio pradžioje Vatikane buvo atidaryta 
didelė katalikiškos spaudos paroda. Parodoje 
yra gražiai įrengtas lietuviškos spaudos skyrius, 
kuriame išstatytas ir „Jaunimo Draugas“. 

Sio mėnesio pradžioje mūsų laikraščio re- 
dakcija gavo kvietimą dalyvau:i rengiamoje jau- 
nimo spaudos parodoje Vienoje. 

Sulaikyta ir uždaryta. Nuo to laiko, 
kai pasirodė paskutinis mūsų laikraščio nume- 
ris, iki šios dienos sulaikyta Liet. Sv. Kazimiero 
D-jos skyrių veikimas ar visai uždaryta skyriai 
šiose vietose: Antanuose, Didžiuose Kukučiuo- 
se, Pivoruose, Navikuose, Murmose, Raškutė- 
nuose, N. Daugėliškyje, Rimšėnuose, Ivanė- 
nuose, Beržuvyje, Činčikuose, Madžiūnuose, 
Juodgalviuose, Mielasėnų miestely, Stračiūnuo- 
se, Vileituose, Naujajam Adutišky, Gudeliuose, 
Ramaniunuose, Darželiuose, Pazemiskiuose, 
Vasiūnuose, Didžiasaly, Padysny, Vaišniūnuose, 


Meironyse, Senadvary, Pelegrindoje, . Tribur- 
ciuose, II Mikalave, III Kanëagine, Miečio- 
nyse, Stugliuose, Kasčiukuose, Ragaučinoje, 


Pajurgiškėj, Dūdose, Zuikiuose ir Kretonyse. 


„ Uždaromi ir „Kultūros“ skyriai. 
Svenčionių storastos įsakymu, uždarytas Lietu- 
vių Svietimo D-jos „Kultūros“ skyrius Svilionyse 
ir sulaikytas skyriaus veikimas Pašaminėje. 
Nubausti mokytojai. Švenčionių Sto- 
rasta nubaudė po 50 auks. „Ryto“ mokyklų vi- 
zitatorių J. Grybauską ir mokytoją Veličką už 
tai, kad buvo atsilanke prie administracinės li- 
nijos į Linkmenis šv. Trejybės šventės proga. 
Ir čia tas pats. Lietuvių Ūkio Draugija 
gavo iš Švenčionių storastijos pranešimą, kad 
sulaikomas jos skyriaus veikimas Pašaminėje, 


Švenčionių Padangej. Švenčionių „Ry- 
to” Draugijos valdyba gavo iš Švenčionių sto- 
rastijos pranešimą, kad sulaikomas skyrių vei- 
kimas Kaltinėnų miestely ir Pašaminės sodžiu- 
je. Be to, pranešta, kad sulaikytas Švenčionių 
„Ryto“ skaityklų veikimas Palūšės, Vasiūnų, 
Ceikinių bažnytkaimiuose ir Pašaminės sodžiuje, 


VISAME KRASTE 


. Sukūrusiems lietuviškas šeimas Liet. 
Sv. Kazimiero D-jos Margionių skyriaus 
pirmininkui Adolpui Plokščiui su Rože 
Miškinaite ir skyriaus vicepirm. Motie- 
jui Akstinui su Malvina Kisielyte linki- 
me daug laimės ir gyvenimo džiaugsmo 


Liet. Šv. Kazimiero D-jos 
Margionių skyrius. 

Margionys, Marcinkonių vals. Gardino 
apskr. Čia dar 1927 m. pabaigoje įsikūrė Liet. 
Šv. Kazimiero D-jos skyrius, kuris 1931 m. 
buvo sulikviduotas, o jo turtas visur išblaškytas. 
1933 m. pradžioje iš naujo skyrius atgaivinta. 

Skyrius visą laiką gražiai veikė; darė susi- 
rinkimus su paskaitomis, eilėmis, dainomis irk., 
ruošė paminėjimus, vakarus su vaidinimais ir 
paminėdami Šventuosius metus pastatė didžiulį 
16 metrų kryžių. Žodžiu, kiek buvo galima ir 
kiek sugebėjome, dirbome ir džiaugėmės, kad 
mūsų jaunimas neatsilieka nuo kitų. 

Pernai susilaukėm „Ryto“ skaityklos, kurią 
gausiai lankėme, norėdami daugiau apsiš.iesti 
ir prasilavinti. Šių metų gegužės mėn. 9 die- 
na vakare atvažiavo iš Gardino 3 ponai su 
Marcinkonių policija, padarė kontrolę „Ryto“ 
“skaitykloj ir Liet. Šv. Kazimiero ir Ūkio D-jos 
skyriuose ir pasiėmė visas vedamas knygas. 

Gegužės 25 dieną Marcinkonių policija skai- 
tyklos duris užkalė vynimis ir užantspaudavo. 
Skaitykloje buvo įrengtas Dievo Motinos Al- 


torėlis, prie kurio kas vakaras rinkomės pasi- 
melsti. Moterys prašė komendantą, kad leistų 
išsinešti tą altorėlį, bet jis neleido. Birželio 
7—8 naktį toji pati policija atidarė duris, visus 
skaityklos daiktus susikrovė į du vežimu ir nu- 
vežė į Marcinkonis. 

Jaunimas guodžiasi vien dainomis ir liet. 
laikraščiais, kuriuos pranumeruoja bemaž kiek- 
viena šeimyna, daugiausiai „Vil. Rytojaus“, „Jaun. 
Draugo“ ir „Seleziečių Žinių“, kitų po mažiau. 

Margionių Nabožėlis. 


Mažėnai, Rimšės vals. Brėslaujos apskr. 
Šis sodžius bene vienas didžiausių visoje pa- 
rapijoje, todėl nemaža jame yra ir jaunimo. 
Tiesa, daugumas vasarą išvažiuoja Latvijon už- 
darbiauti, bet žiemą, grįžus iš darbų, lietuviškas 
gyvenimas suplazda iš naujo. Šiame sodžiuje 


buvo ir Liet. Šv. Kazimiero D-jos skyrius ir 


„Ryto“ skaitykla, bet dabar jau nėra. Vietiniai 
gyventojai suskato įsisteigti kooperatytą, bet 
dėl pašalinių trukdymų iki šiol: dar nejsisteigé. 
Viena tenka prikišti Mažėnų jaunimui, kad ne- 
perdaugiausia prenumeruoja ir skaito laikraš- 
čių. Reikia tikėtis, kad netolimoj ateity ir šį 
trūkumą darbštus Mažėnų jaunimas pašalins ir 
žengs dar šviesesniu lietuvišku keliu. 
Keleivis. 

Kampočiai, Seivų vals. Suvalkų apskr. 
Pereito mėn. pradžioje šio sodžiaus jaunimą 
ištiko nelauktas smūgis. Jis neteko mylimo 
savo bendradarbio savišvietos bare — Liet. Sv. 
Kazimiero D-jos Kampočių skyriaus pirmininko 
Juozo Baliūno. 

Pereito mėn. 10 dienos naktį jis buvo nu- 
šautas linijos saugotojų. Laidotuvės buvo liepos 
13 d. Palydėti amžinajan poilsin susirinko visų 
apylinkinių sodžių jaunimas. Kampočių jauni- 
mas savo pirmininką į bažnyčių palydėjo labai 
iškilmingai. Prieš karstą jojo raitelių būrys. 
Karstas buvo vežamas apsuptas vainiku, kurį 
nešė gedulingai apsirengusios skyriaus narės. 
Po gedulingų pamaldų skyriaus nariai ir jo 
draugai karstą patys nunešė net į Punsko ka- 
pines. Čia ant geltono smilčių kapo jo kaimy- 
nai ir apylinkinių sodžių jaunimas padėjo ke- 
letą vainikų. 

Lai būna jam lengva Tėvų numylėta žemelė. 

K— tis 

Adutiškis, Švenčionių apskr. Adutiškio 
jaunimas yra pavyzdingiausias visame musų 
krašte. Jis jautrus kiekvienam mūsų gyvenimo 
įvykiui, jis pirmas suteikia pagalbą savo tau- 
tiečiams. Kaip žinome, Karalyčios sodžių išti- 
ko nelaimė — per gaisrą sudegė daug gyvena- 
mų trobų ir kluony su javais. Adutiškiečiai pir- 
mieji užjautė šiems nelaimės ištiktiems tautie- 
čiams ir, surinkę savo tarpe javų, drabužių ir 
pinigų, nusiuntė jiems. Gražus pavyzdys. 

S— tys. 

SIS TAS APIE BITES 


Daktaras Trišius ištyrė, kad bitės susikalba 
tam tikrais judesiais. Nusistebėjimą ir susirū- 
pinima bitė išreiškia vaikščiodama kryžiumi, 
panašiai į skaitmenį 8. Norėdama pranešti, kad 
surado gražią pievą, kurioje daug gėlių, greitai 
vaikščioja, lyg piešdama nepertraukiamo retežio 
auseles. Piktumą reiškia bėgiodama laužtinėm 
kryptim. Uždaręs bites stikliniame avilyje ir 
pažymėjęs jų sparnelius įvairiais dažais, dakta- 
ras galėjo labai aiškiai prisižiūrėti jų gyvenimo. 
Bitė, pranešdama draugėms, kad rado vienos 
rūšies gėlių, šoka lyg triumfalinį šokį, steng- 
damosi snukučio ūseliais paliesti kitų bičių 
užpakalinę kūno dalį. 

Prancūzų mokslininkas Gaston Bonieras irgi 
darė bandymus su bitemis. Labiausiai jis kreipė 
dėmesį į bičių drausmę. Pasirodo, kad bitės 
siunčiamos vandens nešioti, neapsistoja pake- 
lyje medaus rankioti. Dar kas įdomu, kad pas 
bites yra tikras darbo pasiskirstymas. Iš įvairių 
darytų jo tyrinėjimų mokslo akademijoje, paim- 
sime vieną įdomų atsitikimą: Bonieras įmerkė 
šešiose bonkose po vieną žydinčią gėlę, kurios 
greit priviliojo tris bites, po kurių tuojau atsi- 
lankė toje vietoje daug kitų bičių, bet, kuomet 
jos pastebėjo, kad čia joms nėra kas veikti, 
skubiai išsinešdino kitur. Jos pranešė vyriau- 
siam avilio štabui apie tik ką regėtąjį atsiti- 
kima ir naujai atrastąjį lobyną. Pirmos gi 
3 bitės tolyn varė savo darbą: dvi visą laiką 
čiulpė medų, o trečioji rinko žiedų dulkes. Kai 
mokslininkas šešias gėles pakeite dvylika, trys 
darbininkės nuskrido namo ir neužilgo grįžo 
atgal, bet jau nevienos. Keturios iš jų nutūpė 
ant žiedų, o likusios buvo pasiųstos toliau į kitą 
vietą ieškoti kitokio lobio bei maisto. 

Kad bitės gali atspėti laiką, Augusto Fero- 
lio tyrinėjimai patvirtina šį įdomų bičių gabumą. 
A. Ferolis su savo šeima vasaros metu valgy- 
davo terasoje. Jau nuo 7 val. ryto būdavo už- 
tiestas stalas ir ant jo sustatomi visoki saldu- 
mynai; nuimdavo valgius 10 val., 012 val. prie 
to pat stalo valgydavo priešpiečius, bet saldu- 
mynų ten nebūdavo. Sešioliktą val. pietums sal- 
dumynai vėl būdavo atnešami 30—40 minučių 
laiko. Simto metrų atstume nuo terasos buvo 

bičių avilys. Vieną kartą virėja, išvirus vyšnių 
konfitūrų, padėjo jas ant lango, gėlėmis apsta- 
tyto. Netikėtai viena bitė patėmijo konfiturus 
ir, matyt, apie tai pranešė savo draugėms, nes 
netrukus balkone prisirinko visas bičių spiečius. 
Skanus penas paskatino bites čia lankytis kas- 
dien. Pradžioje bitės atskrisdavo nevienodu 
laiku, bet greit suprato, kad jos gali pasinau- 
doti saldumynais tik 7 — 10 val. ryto ir nuo 
16—17 val. dieną, todėl pradėjo tik nurodyto- 
mis valandemis punktualiai lankytis. O kai buvo 
valgio vieta iš terasos pašalinta, bitės dar ilgo- 
kai tomis valandomis lankydavo terasą, bet, ne- 
surasdamos saldumynų, liovėsi tai darę. Iš to 
matyti, kad bitės puikiai moka įspėti laiką. 


RAŠALO SALTIN!AI 


Šiaurinėje Amerikoje, 75 kilometrai į šiaurę 
nuo San Franciško miesto yra didelis slėnis, 
paskendęs didžiuliuose rūkuose. Sitame slėny 
įdūrus lazda į žemę, tuoj ima veržtis karšti ga- 
rai. Dar prieš atėjimą baltųjų į šį kraštą, slėnis 
buvo šventu laikomas. Ištisos giminės kovojo 
dėl slėnio, kiekviena norėdama jį sau įsigyti. 
Prieš kelias dešimtis metų tuo slėniu susido- 
méjo ir baltieji ir pradėjo tų garų ir trykštan- 
čio iš žemės gelmių vandens jėgą išnaudoti. 
Jie čia iškasė daug gilių šulinių. Septynių šu- 
linių trykstančio vandens jėga naudojama elek- 
tros gamybai, kuri labai reikalinga prie slėnio 
gyvenantiems žmonėms, o iš kitų šulinių tiyk- 
šta juodas, kaip rašalas, vanduo. Mokslininkai, 
ištyrę to vandens sudėtį, pareiškė, kad šis van- 
duo yra tikras rašalas. Be to, prie slėnio esan- 
čių viešbučių svečiai jau seniai tuo, pačios 
gamtos teikiamu rašalu naudojasi ir jų para- 
šyti prieš trisdešimts metų laiškai ir dabar dar 
lengvai išskaitomi. 


PAVELDÉJIMAS IR TÉVU AMZIUS 


Žymus Amerikos statistikos žinovas, ypač 
paveldėjimo klausimu, savo naujai išleistoj kny- 
goj tvirtina, kad senesnių tėvų vaikai esą ga- 
besni ir protingesni. Napoleono, Fridricho Di- 
džiojo, Roose,elto tėvai turėję daugiau, kaip 
trisdešimt metų, gimus pirmiems jų vaikams; 
o Bacho, Bethoveno, Mendelsonno, Goethés, 
Sekspiro, Rafaelio, Rembrandto tėvai buvo 


keturiųdešimtų metų ir Confuciaus, Cromvelio, 
Bismarko, Gladstono, Franklino ir Bakono buvo 
penkių dešimtų metų. Be to, pastebėta, kad 909/, 
kriminalištų yra vaikai tėvų, kurie pirmiems vai- 


kams gemant, turėjo tik dvidešimts vienus metus. 


ŽMOGAUS KVĖPAVIMAS 


Per vieną minutę žmogus kvėpuoja 16 kartų: 
vienu kvėpavimu įtraukia i plaučius !/2 litro 
oro, O per parą, t. y. 24 valandas, įkvėpuoja 
į savo plaučius per 11.000 litrų oro. Plaučiai 
atskiria iš oro deguonį, kuris yra reikalingas 
gyvybei. Iš įkvėptų 11.000 lirų oro, kuriuos 
žmogus per 24 valandas įkvėpuoja, plaučiai iš- 
skiria 633 litrus deguonio, arba 5'/+9/5 (procen- 
tus) įkvėpuoto oro. Kvėpuojant pro burną, penk- 
toji dalis oro bei deguonio plaučiams tenka 
mažiau. Todėl privalome kvėpuoti tik pro nosį, 
nes nosis Žmogui yra tam, kad pro ją kvėpuotų, 
o ne pro burną. Be to, žinokime gerai, kad nuo 
tvarkingo kvėpavimo dažnai pareina ir mūsų 
sveikatos s'ovis. 


ZUVU SPORTAS 


Pietų-rytų Azijos upėse, ypatingai Siamo 
apylinkėse yra daug mažų judrių žuvyčių, Zuvi- 
mis-kovotojais vadinamų. Vietiniai gyventojai 
jas naudoja pramogoms, kaip ispanai bulius, 
o malajiečiai gaidžius. Įerzinę jas lazdelėmis 
atskiruose stikliniuose induose ir suleidę į vieną 
indą, žmonės žiūri, kaip jos tarp savęs kovoja. 
Aplink apspitę žiūrovai didžiausiu dėmesiu seka 
tos kovos eigą. Žuvų rungtynės yra mėgiamiau- 
sia siamiečių pramoga. Ginčydamiesi, kuri žu- 
velė liks nugalėtoja, jie užstato ir pralošia arba 
išlošia visą savo mantą. 


VANDENS LASO GALYBÉ 


ParyZiuj buvo padarytas labai jdomus ban- 
dymas. Vienas profesorius pasakojo studen- 
tams, kad kinuose prasikaltėlius bausdave to- 
kiu būdu, kad laikydavę juos po keletą valandų 
po vandens lašais. Labai dažnai tokiu būdu 
žmogų užmušdavę. Vienas studentas nejtikėjo. 
Profesorius, norėdamas jį įtikinti, štai kokį ban- 
dymą su juo padarė. 

Paėmė „netikėlio“ ranką ir pakišo po van- 
dens lašais. Nuo nedidelės aukštumos krito 
pamažėli lašai į studento delną. Profesorius ir 
studentai skaitė lašus. Kuomet nukrito daugiau 
kaip 300 lašų, studentas pabalo, ir jo ranka 
pradėjo drebėti. Prie 400-jo lašo studentas pa- 
juto didelį sopėjimą ir pagaliau sprogo ran- 
kos oda. 


LIŪTAI NEDRASKO PYPKORIŲ 


Kapštato mieste gyveno daug žmonių, ku- 
riuos šiokiu ar kitokiu būdu buvo užpuolę liū- 
tai, bet jų nesudraskė. Ten pat gyvenęs zoo- 
logas išaiškino, kad visi šie žmonės esą dideli 


pypkoriai ir todėl liūtai jų nedraskę. Be to, ši 
zoologas ištyrė daug atsitikimų tų, kuriais li ū 
tai sudrasko žmogų, ir pasirodė, kad tarp liūtų 
aukų nebuvo vei vieno pypkoriaus. Pasirėmęs 
savo tyrinėjimų duomenimis, zoologas mano, 
kad liutams labai nepatinka nikotino kvapas, 
kuriuo pypkoriai iš tolo kvepia, ir vos liūtas jj 
užuodžia, tuoj nuo savo aukos pasitraukia. 


PASIMOKYKIME IŠ SKRUZDĖLĖS 


Kunigaikštis Tamerlanas pasiryžo užkariauti 
visą pasaulį. Surinko būrį narsių jaunuolių, su 
kuriais išėjo į karą. Bet žymiai stipresnis prie- 
šas tuojau išsklaidė Tamerlano jaunus karius, 
o pats Tamerlanas pasislėpė ir užsirakino se- 
nuose rūmuose. Čia jis nusiminęs jau galvojo 
apie savo sumanymo atsižadėjimą, kai begalvo- 
jant, pamatė viršun mūro už save didesnę naštą 
velkančią skruzdėlę, kuriai bevelkant, našta nu- 
krinta žemėn, ir vargšė skruzdėlytė iš naujo 
pradeda savo darbą. Kunigaikštis suskaitė, kad 
skruzdėlė su savo našta 69 kartus lipo ant 
mūro ir tiek pat kartų ta našta iškrisdavo jai 
žemėn, ir tik 70-ju kartu skruzdėlytei pavyko 
užtempti naštą viršun mūro ir nusinešti į savo 
skruzdėlyną. Šis vaizdas pakėlė jo ūpą prie 
užsibrėžto tikslo. 


NEPAPRASTAS SVARUMAS 

D-ras Matinion'as, buvusis prancūzų pasiun- 
tinys Pekine, sako, kad nėra pasauluje švares- 
nės tautos, kaip japonai. Kiekvieną dieną japo- 
nui turi būti pirtis, kaip ir puodelis ryžių, kurį 
jis ištuština kasdieną. Net karo metu jie neuž- 
miršdavo nusiplauti vanoje ir tam tikslui var- 
todavo didžiulius kiniškus ąsočius. Kiekvienas 
kareivis turėdavo savo maišely dantų šepetuką 
ir miltelių. Japonas labai brangina savo dantis 
ir plauja gerklę keletą sykių per dieną. 

Šitas nepaprastas švarumas atkreipė beveik 
visų dalyvavusiųjų rusų su japonais kare gydy- 
tojų domę. Tas jų nepaprastas švarumas turi 
didelę sanitarinę ir higijieninę reikšmę, apie ką 
mums liudija statistika: Rusijoj kiekvienam už- 
muštajam karo lauke išeina po 5 žmones mi- 
rusius nuo ligos, o Japonijoj kiekvienam miru- 
siam nuo ligos — 5 užmušti. 

ŽMOGAUS DARBUOTĖ 

Vienas fiziologas yra apskaičiavęs, kad žmo- 
gus, susilaukęs 50 metų amžiaus, gali pasigirti 
šia savo darbuote: jis miesojo 6000 parų, dirbo 
6500 parų, vaikščiojo 800 parų, žaidė ir linksmi- 
nosi 4000 parų, valgė1500 parų ir sirgo 500 parų. 


KIEK ŽMONĖS SURUKO? 


Amerikos J. V. statistinės žinios rodo, kad 
Jungt. Amerikos Valstybėse 1922 metais vietos 
gyventojai surūkė tabako už 11.576.500.000 dol. 
Apie rūkymą kiekvienas turėtume rimčiau pa- 
galvoti, 

Šitame medyje matome lizdelį su mažais 
paukšteliais. Reikia surasti paukštelių priešai. 


MESS É 
2. UZDAVINYS 


Yra du skaitmens. Jeigu juos sudésime, tai 
gausime 12; tačiau jeisu skaitmenis pakeisime 
vietomis ir iš didesniojo atimsime mažesnįjį, 
tai gausime skirtumo 2. 

Kokie tai skaitmens? 


V. Dubauskas 2 t. 


3. DALYBA 


Senas generolas, lošdamas kortomis, dalijo 
40 iš 8 tokiu būdu: 


40 | 8 
32 4] 


0 | 

Kai vienas dalyvių išdrįso pasakyti, kad da- 
lyboje padarytas riktas, supykęs generolas at- 
kirto: 

— Tamsta nori mane pamokyti; manai, kad 
aš nemoku dalyti? Aš moku ne tiktai padalyti, 
bet ir patikrinti, ar gerai padalyta: reikia tik 
padauginti daliklis iš dalmens ir gausim dali- 
jamąjį. Stai: 


8 
X 41 
PE Ar generolas gerai padalijo ir 
7 32 patikrino? 

40 Simkauskas 2 t. 


4. MEDZiOTOJU GALVOSUKIS 


Kartą medžiotojai nuklydo į pelkės, nuvargo 
ir norėjo kiek pasilsėti. Kadangi keliolika kilo- 
metrų aplinkui buvo tik pelkėtos vietos, todėl 
jie neturėjo nė kur atsisėsti. Ilgai galvojo ir 
nieko būtų nesugalvoję, jei ne vienas senas 
medžiotojas. Jis sugalvojo tokį būdą, kad visi 
greit sausai susėdo ir pasilsėjo. 

Ką jis sugalvojo? Juozas M. 2 t. 


5. MISLÉS 
a) Geltonajam vandenyje baltos gulbės plauko. 
Liepos Sakelé 1 t. 
b) Marškinė mergaitė — taukų sermėgaitė. 
P. Kazūra 1 t. 


c) Sudžiūvėlė — sukepėlė; nei pati ėda, nei 
kitam duoda. ER ad los 


REDAKCIJA IR ADMINISTRACIJA: VILNIUS, DOMBROVSKIO G-VE 5 — 1. 


Redaktorius ir leidėjas AUGUSTINAS BUROKAS, 


„RUCH“ spaustuvė Vilniuje, 


— GA IT D ONE 


TURINYS 


Pusl 

Visi lietuviai — mano broliai — Miltauta. . . o © a s o c oo. os 
Téviskei — Myk. Linkevičius. . . . . e o e o. o... AE S 
Karo chemijos naujienos — Report... . . A ei MATE a E 339 
No Er A PA ean CE KL k A o PA AMAS E! 
O, tėvyne!... — Feliksas PetkeliS. . . . . . . . ASA ago a 344 
Pasisekimo sparnai —P.L.. ....... D karai Bilas, 2845 
Mesina d T k 346 
Knygų pasaulis Lietuvoje — S. Urbonavičius. . . . . e e o SE LE 0 2592 
Vasaros rytas — Randamonių Petrelis. . . . . e a o o o a o o 349 
Pal spania] a e RU en TE FR TER le CT EAP SP 350 
Apie atomus — LM . . . . . RS Ja TT AE a trois ere Lust La 354 
Jaunuolio būdas — A.. . . . . œ ARE ES Asi aks DA el» à 356 
Mano daine kes VOIES MO EET OR a e 258 
Kaip sprendžiami tarptautiniai ginčai — Alminas. . . . . . à 358 
Sausuma ir vanduo — Sakalėlis. . . . . o . . a «de pp 360 
Pas Varšuvos lietuvius — B-as. . . . . . o o K o A S 
Vasaros naktis — Ateitis.. . . . e . e eà S. ia S 363 
A g ada AB AAN IÓN 364 
Sesiy Talka |. OEM 1 in NN a 366 
Visuomet būkime gražios — M-=-S. . e e. o ees s o. 306 
Pasmerktųjų sesuo — B. . . . . . MSN es ra ET 368 
AA A NS A or 300 
MRALELYS VEIA £ ds INS = k aa O 
PUSO = ete ER UAI A 5 NOR Ter CU AE 3/2 
Pasijuokti sveika . . . . . ET PME ee PAT a vE ete e ao AMS Y 
Zyilgsnis pasala LL aa a ia aa e Mob ae. TONO 
Broliai Lietuvial RA RER see AAA TO 
Įdomios nuotrupos < „< . . 4 4) 4 2 . | o tee PL Native, HOZ 
Misi ¿Prenda me. „(A a EA Due a aa SA dre Dee 

ERREUR RUE EEE AIS | 


Kas gyvenimu žaidžia, visuomet pralaimi; kas nemoka sau atsakyti, 


tas yra jausmų vergas. Goethe. 


Viršelį piešė J. Kazlauskas, 
Vinietes — Z. Urbonavičiūtė ir J. Kazlauskas. 


Przesyika opłacona ryczałtem. 

